
ÎNAINTE DE A FI FOST AVRAAM 


Adevărat, adevărat zic vouă: EU SUNT mai înainte 
de a fi fost Avraam. — loan 8:58 


„La început era Cuvântul, şi Cuvântul era cu Dumnezeu, şi Cuvântul era Dumnezeu” [loan 1:1]. 


La început era neconditionata conștiință de a fi a fiinţei, şi necondiţionata conştiinţă de a fi a devenit 
condiționată imaginându-se a fi ceva, şi necondiționata conștiință de a fi a devenit ceea ce s-a imaginat a fi; 
astfel a început creația. 


Prin această lege — mai întâi concepând, apoi devenind ce s-a conceput — toate lucrurile au ieşit din 
Nimic; şi fără această secvenţă nu e nimic făcut din ceea ce e făcut. 


Înainte să fi fost Avraam, sau lumea, EU SUNT. Când timpul va înceta a mai fi — EU SUNT. EU 
SUNT conştiinţa fără formă de a fi concepându- mă pe mine a fi om. Prin nesfârşita lege a fiinţei sunt silit să 
fiu şi să exprim tot ceea ce mă cred a fi. 


EU SUNT eternul Nimic ce conţine în sinele meu fără formă putinţa de a fi toate lucrurile. EU SUNT 
ceea în ce toate concepțiile mele despre mine trăiesc şi mişcă şi îşi au fiinţa lor şi se separă de ceea ce ele nu 
sunt. 


Sălăşluiesc în fiecare concepție despre mine; din acest înlăuntru, caut veşnic să transcend tuturor 
concepțiilor despre mine. Prin însăşi legea ființei mele, transcend concepțiilor mele despre mine, numai 
crezându- mă a fi ceea ce transcende. 


EU SUNT Legea Fiinţei şi în afară de MINE nu este lege. EU SUNT cel ce EU SUNT. 


VEI HOTĂRÎ 


[Când te vei hotări să faci un lucru, lucrul îl vei izbuti 
şi lumina va străluci pe toate drumurile tale. — lov 22:28] 


Aşa va fi cuvântul Meu care iese din gura Mea; 
EI nu se întoarce către Mine fără să dea rod, 
ci El face voia Mea, 
şi îşi îndeplineşte rostul lui. — Isaia 55:11 


Omul poate hotărî un lucru şi acesta se va întâmpla. 


Omul întotdeauna a hotărât ceea ce a apărut în lumea sa. Azi hotărăşte ceea ce apare în lumea lui şi 
va continua să facă asta atât timp cât omul e conştient de a fi om. 


Nimic nu a apărut vreodată în lumea lui fără ca omul să fi hotărât că trebuie să apară. Poţi nega asta; 
dar încearcă atât cât vrei şi contrariul nu-l poţi dovedi, întrucât această „hotărâre” se bazează pe un principiu 
neschimbător. Omul nu poruncește lucrurilor să apară prin cuvintele sale care sunt, mai degrabă, o 
mărturisire a îndoielilor şi temerilor sale. Hotărârea se face întotdeauna în conştientă. 


Fiecare om exprimă automat ceea ce e el conştient a fi. Fără efort sau a folosi cuvinte, în fiecare 
moment din timp, omul se poruncește a fi şi a avea ceea ce e el conştient a fi şi a avea. 


Acest neschimbător principiu al expresiei este dramatizat în toate bibliile lumii. Scriitorii cărților 
noastre sacre erau mistici iluminaţi, foşti maeştri în arta psihologiei. Spunând povestea sufletului, ei 
personificau acest principiu impersonal în forma unui document istoric atât pentru a-lpăstra cât şi pentru a-l 
ascunde de ochii neinițiaților. 


Astăzi, cei cărora le-a fost încredinţată această mare comoară, anume, clerurile lumii, au uitat că 
bibliile sunt drame psihologice ce reprezintă conştiinţa omului; în oarba lor uitare, ei îşi învaţă acum adepţii 
să le venereze personajele ca bărbaţi şi femei care au trăit în realitate, în timp şi spaţiu. 


Când omul vede Biblia ca pe o măreaţă dramă psihologică, cu toate personajele şi actorii drept 
calități şi atribute personificate ale conştiinţei sale, atunci — şi numai atunci — Biblia îşi va revela lui lumina 
simbologiei sale. Acest principiu impersonal al vieţii care face toate lucrurile este personificat ca Dumnezeu. 
Acest Domn Dumnezeu, creator al cerurilor şi pământului, este descoperit a fi conştiinţa de a fi a omului. 
Dacă omul ar fi mai puţin constrâns de ortodoxie şi un observator mai intuitiv, el n-ar putea să nu înțeleagă, 
citind Biblia, că de sute de ori se revelează conştiinţa de a fi în această operă literară. 


Să numim câteva: „EU SUNT m-a trimis la voi” //eşirea/Exodul 3:14]. „Stai neclintit şi cunoaşte 
că EU SUNT Dumnezeu /înălța- Mă-voi pe pământ”, Psalm 45:10]. „EU SUNT Domnul şi nu e alt 
dumnezeu” /,, EU SUNT Domnul şi nimeni altul! Afară de Mine nu este Dumnezeu. Eu te-am încins fără ca 
tu să Mă cunoşti. Ca să se ştie de la răsărit şi până la apus că nu este nimic afară de Mine! EU SUNT 
Domnul şi nimeni altul! Eu întocmesc lumina şi dau chip întunericului, Eu fac pacea şi nasc răul: EU SUNT 
Domnul Care fac toate acestea”, Isaia 45:5; „EU SUNT Domnul Dumnezeul vostru şi nu este altul afară 
de Mine”, loel/loil 2:27]. „EU SUNT Păstorul” /, EU SUNT Păstorul cel bun. Păstorul cel bun îşi pune 
sufletul pentru oile sale”, loan 10:11; „Eu sunt păstorul cel bun şi cunosc pe ale Mele şi ale Mele Mă 
cunosc pe Mine”, loan 10:14;]. „EU SUNT Uşa” /,EU SUNT Uşa; de va intra cineva prin Mine, se va 
mântui; şi va intra şi va ieşi şi păşune va afla”, loan 10:9; „Adevărat, adevărat, vă spun că EU SUNT uşa 
oilor”, Ioan 10:7]. „EU SUNT Învierea şi Viaţa” [loan 11:25]. „EU SUNT Calea” /, EU SUNT Calea, 
Adevărul şi Viaţa. Nimeni nu vine la Tatăl Meu decât prin Mine”, loan 14:6]. „EU SUNT Începutul şi 
Sfârşitul” /, EU SUNT Alfa şi Omega, Cel dintâi şi Cel de pe urmă, începutul şi sfârşitul”, Apocalipsa 
22:13; „EU SUNT Alfa şi Omega, zice Domnul Dumnezeu, Cel ce este, Cel ce era şi Cel ce vine, 
Atotţiitorul”, Apocalipsa 1:8]. 


EU SUNT; conştiinţa necondiționată de a fi este revelată ca Domn şi Făcător al fiecărei stări a ființei. 
Dacă omul ar renunţa la credinţa sa într-un Dumnezeu separat de el însuşi şi ar recunoaşte conștiința de a fi 
ca fiind Dumnezeu (această conştiinţă se făureşte pe sine după asemănarea şi chipul concepţiei sale de sine), 
el şi-ar transforma lumea dintr-un deşert steril într-o câmpie pe propriul său plac. 


In ziua în care face asta, omul va şti că el şi Tatăl său sunt una, dar Tatăl său e mai mare decât el. Va 
şti că propria lui conştiinţă de a fi este una cu ceea ce ele conștient a fi, dar conştiinţa lui necondiționată de 
a fi este mai mare decât starea lui condiţionată sau concepția lui despre sine. 


Când omul îşi descoperă constiinta de a fi ca fiind puterea impersonală de expresie, putere care se 


personifică etern în concepțiile lui despre sine, îşi va asuma şi însuşi acea stare de conştientă pe care doreşte 
să o exprime; făcând asta, va deveni acea stare în expresie. 


„Vei hotărî să faci un lucru, şi lucrul îl vei izbuti” poate fi acum spus în acest fel: vei deveni conştient 
a fi sau a avea un lucru şi vei exprima sau avea ceea ce eşti conştient a fi. 


Legea conştienței este singura lege a expresiei. 
„EU SUNT calea”. „EU SUNT învierea”. 
Conştienţa este calea, ca şi puterea care învie tot ceea ce omul va fi vreodată conştient a fi. 


Întoarce-te de la orbirea omului neiniţiat care încearcă să exprime şi să aibă acele calități şi lucruri de 
care el nu este conştient a fi şi a le avea; şi fii ca misticul iluminat care hotărăşte de la bazele acestei legi 
neschimbătoare. Revendică-te conştient a fi ceea ce cauţi; asumă-ți conştienţa a ceea ce vezi şi vei cunoaşte 
şi tu condiția adevăratului mistic, după cum urmează: 


Am devenit conștient a fi acel lucru. Încă sunt conştient a fi acel lucru. Şi voi continua să fiu 
conştient de a fi acel lucru până ce acel lucru de care sunt conştient a fi este exprimat pe deplin. 


Da, voi hotărî un lucru şi lucrul îl voi izbuti. 


PRINCIPIUL ADEVĂRULUI 


Veţi cunoaşte Adevărul, iar Adevărul 
vă va face liberi. — loan 8:32 


„Veţi cunoaşte Adevărul, iar adevărul vă va face liberi”. 


Adevărul care-l eliberează pe om este cunoaşterea că propria lui conştiență este învierea şi viaţa, că 
propria lui conştiență atât învie cât şi dă viaţă la tot ce e el conştient a fi. In afara conştienței, nu e nici 
înviere, nici viață. 


Când omul renunță la credința sa într-un Dumnezeu în afara lui şi începe să îşi recunoască propria 
conştiinţă de a fi ca fiind Dumnezeu, aşa cum au făcut lisus şi prorocii, el îşi va transforma lumea realizând 
că, „Eu şi Tatăl Meu Una suntem” [Ioan 10:30], dar „Tatăl este mai mare decât Mine” /Ioan 14:28]. El va 
şti că propria lui constiență este Dumnezeu și ceea ce e el conștient a fi este „Fiul”, care aduce mărturie 
lui Dumnezeu, „Tatăl”. 


Creatorul şi creaţia sunt una, dar Creatorul e mai presus decât creaţia, concepţia sa. Înainte să fi fost 
Avraam, EU SUNT. Da, am fost conștient de a fi înainte de a fi devenit conştient de a fi om, Şi în acea zi în 
care voi înceta de a fi conştient de a fi om tot voi fi conştient de a fi. 


Conştiinţa de a fi nu depinde de a fi ceva. A precedat toate concepțiile de sine şi va fi atunci când 
toate concepțiile de sine vor înceta să mai fie. „EU SUNT începutul şi sfârşitul”. Adică, toate lucrurile sau 
concepțiile despre mine încep şi se sfârşesc în mine, dar EU, conştiența fără formă, rămân pentru totdeauna. 


lisus a descoperit acest măreț adevăr şi S-a declarat pe Sine ca fiind una cu Dumnezeu, nu cu 
Dumnezeul pe care l-a născocit omul, pentru că El nu a recunoscut niciodată un asemenea Dumnezeu. lisus 
L-a găsit pe Dumnezeu ca fiind conștiința Lui de a fi şi astfel a spus omului că Împărăţia lui Dumnezeu şi a 
Cerurilor era înăuntru / Luca 17:21,23]. 


Când s-a consemnat că lisus a părăsit lumea şi S-a dus la Tatăl Său /,, S-a înălțat la cer”, Marcu 
16:19, Luca 24:51], se spune pur şi simplu că Şi-a întors atenția de la lumea simţurilor şi S-a înălțat în 
conştiență până la nivelul pe care dorea să-l exprime. Acolo a rămas până ce a devenit una cu acea conştiență 
la care S-a înălțat. Când S-a întors la lumea omului, El putea să acţioneze cu siguranţa clară a ceea ce era El 
conştient a fi, o stare a conştienţei pe care nimeni în afară de El nu o simţea, sau nu ştia că o are. Omul 
necunoscător al acestei legi veşnice a expresiei priveşte la astfel de întâmplări ca la miracole. 


A te înălța în conştientă până la nivelul lucrului dorit şi a rămâne acolo până ce acel nivel devine 
natura ta este calea tuturor miracolelor aparente. „lar Eu, când Mă voi înălța, voi trage toţi oamenii la Mine” 


[„lar Eu, când Mă voi înălța de pe pământ, îi voi trage pe toţi la Mine”, loan 12:32]. Dacă m-aş înălța în 
conştienţă la naturaleţea lucrului dorit, voi trage manifestarea acelei dorinţe la mine. 


„Nimeni nu poate să vină la Mine, dacă nu-l va trage Tatăl /Care M-a trimis”, loan 6:44] şi „Eu şi 
Tatăl Meu Una suntem” [loan 10:30]. Conştienţa mea este Tatăl care trage manifestarea vieții la mine. 
Natura manifestării este determinată de starea de conştiență în care sălăşluiesc. Întotdeauna trag în lumea 
mea ceea ce sunt conştient a fi. 


Dacă eşti nemulțumit cu actuala ta expresie a vieţii, atunci trebuie să te naşti din nou /sau, „de sus”, 


loan 3:7]. Renaşterea este părăsirea acelui nivel cu care eşti nemulțumit şi înălțarea la acel nivel al 


conştienţei pe care doreşti să-l exprimi şi să-l ai. 


Nu poţi servi la doi stăpâni [Matei 6:24, Luca 16:13] sau stări de conştiență opuse în acelaşi timp. 


Luându-ţi atenţia de la o stare şi îndreptându-ţi-o spre alta, mori celei din care ţi-o iei şi trăieşti şi o exprimi 
pe cea cu care eşti unit. 


Omul nu poate înțelege cum ar fi posibil să exprime ceea ce doreşte a fi prin atât de simpla lege a 
atingerii conştienţei lucrului dorit. Motivul acestei lipse de credinţă din partea omului este acela că el 
priveşte la starea dorită prin conştienţa limitărilor sale actuale. Aşa că, lui îi pare, fireşte, imposibil de 
îndeplinit. 


Unul dintre primele lucruri pe care omul trebuie să le realizeze este acela că e imposibil, în lucrul cu 
această lege spirituală a conştienței, să pui vin nou în burdufuri vechi sau petice noi la haine vechi /Matei 
9:16,17; Marcu 2:21,22; Luca 5:36-39]. Adică, nu poţi lua nicio parte din actuala ta conştiență în noua 
stare. Fiindcă starea căutată e completă în sine şi nu are nevoie de petice. Fiecare nivel de conştiență se 
exprimă pe sine automat. 


A te înălța la nivelul oricărei stări înseamnă a deveni automat acea stare în expresie. Dar, pentru a te 
înălța la nivelul pe care nu îl exprimi acum, trebuie să te lepezi de conştienţa cu care te identifici acum. Până 
ce actuala ta conştiență nu e lepădată, nu vei fi capabil să te înalți la alt nivel. Nu te descuraja. Această 
renunțare la actuala ta identitate nu e atât de dificilă precum pare a fi. Invitaţia scripturilor, „Mai bine să 
plecăm din trup şi să petrecem la Domnul” /2Corinteni 5:8, 1Corinteni 5:3, Coloseni 2:5], nu e oferită celor 
puțini; e o chemare largă a întregii omeniri. Trupul din care eşti îndemnat să evadezi este actuala ta 
concepţie despre tine cu toate limitările sale, pe când Domnul cu care vei petrece este conştiinţa ta de a fi. 

Pentru a îndeplini această aparent imposibilă faptă de vitejie, îți îndepărtezi atenţia de la problema ta 
şi o îndrepţi spre starea de doar a fi. Îţi spui în tăcere dar cu convingere, „EU SUNT”. Nu condiţiona această 
conştiență, ci continuă să declari în tăcere, „EU SUNT — EU SUNT”. Simte pur şi simplu că eşti fără chip şi 
fără formă şi continuă să faci asta până ce te simţi plutind. 


„Plutind” este o stare psihologică ce neagă complet fizicul. Prin practica relaxării şi refuzând voit să 
reacționezi la impresii senzoriale, este posibil să dezvolți o stare de conştiență a receptivităţii pure. Este o 
surprinzător de uşoară realizare. În această stare de completă detaşare, o anume singularitate a gândului 
precis poate fi gravată profund pe conştiența ta nemodificată. Starea aceasta a conştienței e necesară pentru 
meditaţia autentică. 


Această minunată experienţă de înălțare şi plutire este semnalul că eşti absent din trup sau problemă 
şi eşti acum în prezența Domnului; în starea aceasta extinsă nu eşti conştient a fi altceva decât EU SUNT — 
EU SUNT; eşti numai conştient de a fi. 


Când această stare de expansiune este obținută, în acest adânc al tău, dă formă noii concepții 
revendicându-te şi simţindu-te a fi ceea ce, înainte de a intra în starea aceasta, doreai să fii. Vei descoperi că 
în acest adânc fără formă al tău toate lucrurile apar a fi divin de posibile. Orice te simţi sincer a fi pe durata 
acestei stări extinse devine, în timp, expresia ta naturală. 


Şi a zis Dumnezeu: „Să fie o tărie prin mijlocul apelor şi să despartă ape de ape” [Geneza/Facerea 
1:6]. Da, să fie o tărie sau convingere în mijlocul acestei conştienţe expandate în a şti şi a simți că EU SUNT 
acel lucru — lucrul dorit. 


Revendicându-te şi simţindu-te a fi lucrul dorit, cristalizezi această lumină lichidă fără formă care eşti 
după chipul şi asemănarea / Facerea 1:26] a ceea ce eşti conştient a fi. 


Acum, că legea ființei tale ţi-a fost revelată, începe, în această zi, să îţi schimbi lumea reevaluându-te. 
Prea îndelung a ţinut omul credinţa că e născut din amărăciune şi trebuie să-şi dobândească mântuirea prin 
sudoarea frunții. Dumnezeu e impersonal şi nepărtinitor [Fapte 10:34; Romani 2:11]. Atâta vreme cât omul 
continuă să păşească în această credință a amărăciunii, atâta vreme va tot păşi într-o lume a amărăciunii şi 
confuziei, fiindcă lumea, în cel mai mic detaliu, e conştienţa cristalizată a omului. 


În Cartea Numeriilor se consemnează, „/ Pământul pe care l-am străbătut noi, ca să-l vedem, este un 
pământ care mănâncă pe cei ce locuiesc în el şi tot poporul, pe care l-am văzut acolo, sunt oameni foarte 
mari.] Acolo am văzut noi şi uriaşi, /pe fiii lui Enac, din neamul uriaşilor;] şi nouă ni se părea că suntem 
față de ei ca nişte lăcuste şi tot aşa le păream şi noi lor” [13:33,34]. 


Astăzi e ziua, eternul acum, când condițiile lumii au dobândit aparenţa uriaşilor. Şomajul, armatele 
inamicului, competiţia în afaceri etc. sunt uriaşii care te fac să te simţi a fi o neputincioasă lăcustă. 


Ni se spune că eram mai întâi în ochii noştri lăcuste neputincioase şi, din cauza acestei concepții 
despre noi înşine, eram pentru inamici lăcuste neputincioase. 


Putem fi pentru alții numai ceea ce suntem pentru noi. Aşadar, pe măsură ce ne reevaluăm pe noi 
înşine şi începem să ne simţim a fi uriaşi, un centru de putere, ne schimbăm automat relaţia cu uriaşii, 
reducând aceşti foşti monştri la înălțimea lor adevărată, făcându-i să pară a fi neputincioasele lăcuste. 


Pavel spunea despre acest principiu, „pentru neamuri [elini; greci]” (sau pentru aşa-zişii înţelepţi ai 
lumii) este „nebunie”. „Pentru iudei” (sau cei care caută semne, „cer semne”) „sminteală” /sau, „piatră de 
poticnire”, ICorinteni 1:23]; cu rezultatul că omul mai degrabă continuă să păşească prin întuneric decât să 
se trezească la realizarea „EU SUNT lumina lumii” / Matei 5:14; loan 8:12]. 


Omul a venerat atâta timp imaginile propriilor creații încât, la început, el găseşte această revelație 
drept blasfemie, dar în ziua în care descoperă şi acceptă acest principiu ca fundament al vieţii sale, în acea zi 
omul îşi ucide credinţa într-un Dumnezeu separat de el însuşi. 


Povestea trădării lui lisus în Grădina Ghetsimani este ilustrarea perfectă a descoperirii acestui 
principiu de către om. Ni se spune că „mulțimi”, înarmate, cu felinare şi făclii, îl căutau pe lisus în 
întunericul nopţii. Pe când întrebau unde era lisus (mântuirea), vocea a răspuns, „EU SUNT”; la care 
întreaga mulțime a căzut la pământ. Venindu-şi în fire, ei au cerut din nou să li se arate locul de ascunzătoare 
al Mântuitorului şi din nou Mântuitorul a replicat, „ V-am spus că EU SUNT. Deci, dacă Mă căutaţi pe Mine, 
lăsaţi pe aceştia să se ducă” [loan 18:8]. 


Omul, în întunericul ignoranței omeneşti, purcede în căutarea Lui Dumnezeu, ajutat de lumina 
pâlpâitoare a înţelepciunii omeneşti. Când i se revelează omului că EU SUNT-ul lui, sau conștiința de a fi 
este Mântuitorul lui, şocul este atât de mare încât el cade mental la pământ, căci fiecare credinţă pe care ela 
întreţinut-o vreodată se prăbuşeşte când el înțelege că numai conştienţa lui e singurul Mântuitor. Cunoaşterea 
că EU SUNI-ul lui e Dumnezeu sileşte omul să lase toate celelalte, fiindcă descoperă că e imposibil să 
serveşti la doi dumnezei. Omul nu-şi poate accepta conştiinţa de a fi ca Dumnezeu şi în acelaşi timp să 
creadă în altă zeitate. 


Cu această descoperire, urechea omenească sau auzul omului (înțelegerea) e tăiată de sabia credinţei 
(Petru), pe când auzul autocontrolului său perfect (înţelegerea) este desăvârşit de (lisus) cunoaşterea că EU 
SUNT e Mântuitor şi Domn. 


Înainte ca omul să încerce să-şi transforme lumea, el trebuie să aşeze mai întâi fundaţia, sau 
înţelegerea. „EU SUNT Domnul /şi nimeni altul”, Isaia 45:5]. Omul trebuie să ştie că propria lui conștiință 
de a fi este Dumnezeu. Până când acest lucru nu e ferm stabilit, astfel încât nicio altă sugestie sau argument 
înaintat de alţii să nu-l zdruncine, el se va găsi întorcându-se la robia fostelor sale credinţe. „Căci dacă nu 
credeți că EU SUNT [EL], veţi muri în păcatele voastre” /Ioan 8:24]. Dacă omul nu descoperă că propria lui 
conştiență e cauza fiecărei expresii a vieţii sale, va continua să caute cauza confuziei sale în lumea efectelor, 
şi astfel va muri în căutarea lui neroditoare. 


„EU SUNT viţa, voi sunteţi mlădițele [Cel ce rămâne întru Mine şi Eu în el, acela aduce roadă 
multă, căci fără Mine nu puteţi face nimic”, loan 15:5]. Conştienţa e „vița” şi ceea ce eşti tu acum conştient 
a fi reprezintă „mlădiţele” pe care le hrăneşti şi le ţii vii. Aşa cum o mlădiță nu are viaţă decât dacă este 
înrădăcinată în viţă, la fel lucrurile nu au viaţă decât dacă tu eşti conştient de ele. Aşa cum o mlădiţă se 
veştejeşte şi moare dacă seva viței încetează a curge spre ea, aşa şi lucrurile şi calitățile dispar dacă îţi iei 
atenția de la ele, deoarece atenţia ta este precum seva vieţii care susține expresia vieţii tale. 


PE CINE CĂUTAŢI? 


V-am spus că EU SUNT. Deci, dacă Mă căutaţi pe Mine, 
lăsaţi pe aceştia să se ducă. — loan 18:8 


Atunci când le-a spus: EU SUNT, 
ei s-au dat înapoi şi au căzut la pământ. — loan 18:6 


Astăzi se vorbeşte atât de mult despre Maeșştri, Frăţii ale Înţelepţilor, Adepţi şi iniţiaţi, încât 
nenumărați căutători ai adevărului sunt constant induşi în eroare de aceste false lumini. Pentru un preţ, cei 
mai mulți dintre aceşti pseudo- învățători oferă elevilor lor inițieri în mistere, promiţându-le îndrumare şi 
direcție. Slăbiciunea omului pentru conducători, precum şi obiceiul lui de a venera idoli, îl fac o pradă 
uşoară a acestor şcoli şi învățători. 

Binele tot îi va ajunge pe cei mai mulți dintre elevii aceştia înmatriculați; ei vor descoperi, după ani 
de aşteptare şi sacrificii, că au urmat un miraj. Vor deveni deziluzionaţi de şcolile şi dascălii lor şi această 
dezamăgire va fi meritat efortul şi preţul pe care l-au plătit pentru căutările lor neroditoare. Se vor întoarce 
apoi dinspre venerarea omului şi, făcând asta, vor descoperi că ceea ce caută nu e de aflat în alții, fiindcă 
Împărăţia lui Dumnezeu este înăuntru [Luca 17:21]. Descoperirea asta va fi prima lor adevărată iniţiere. 
Lecţia învățată va fi aceasta: Există un singur Maestru şi acest Maestru e Dumnezeu, EU SUNT-ul din ei 
înşişi. 

„EU SUNT Domnul Dumnezeul tău, Care te-a scos din pământul Egiptului şi din casa robiei”, 
[leşirea/Exodul 20:2; Deuteronomul 5:6]. EU SUNT, conştienţa ta, este Domn şi Maestru şi în afară de 
conştienţa ta nu există niciun alt Domn, nici Maestru. Tu eşti Maestru a toate ce vei fi vreodată conştient a fi. 


Ştii că tu eşti, nu? Știința că tu eşti este Domn şi Maestru a ceea ce ştii că eşti. Ai putea fi complet 
izolat de către om de ceea ce eşti conştient a fi; totuşi, în ciuda tuturor piedicilor omeneşti, ai trage la tine 
fără efort tot ceea ce eşti conştient a fi. Omul care e conştient a fi sărac nu are nevoie de ajutorul nimănui 
pentru a-şi exprima sărăcia. Omul care e conştient a fi bolnav, fie el şi izolat în cel mai ermetic- închis anti- 
bacterii salon din lume, va exprima boala. 


Nu există piedică pentru Dumnezeu, căci Dumnezeu e conştiinţa ta de a fi. Indiferent de ceea ce eşti 
conştient a fi, poți şi vei exprima fără efort. Incetează să mai cauţi venirea Maestrului; Ele cu tine mereu. 


„EU SUNT cu voi în toate zilele, până la sfârşitul veacului” [Matei 28:20]. 


Te vei şti, din când în când, a fi multe lucruri, dar nu e nevoie să fii ceva anume pentru a şti că eşti, 
că exişti. Te poţi, dacă doreşti astfel, descătuşa de corpul pe care-l porți; făcând asta, realizezi că eşti o 
conştientă fără chip, fără formă — şi nu dependent de forma care eşti în expresie. Vei şti că eşti, vei descoperi 
şi că această cunoaştere de a fi este Dumnezeu, Tatăl, care a precedat tot ceea ce te-ai ştiut vreodată a fi. 
Înainte ca lumea să fi fost, tu erai conştient a fi şi spuneai, astfel, „EU SUNT”, şi EU SUNT va fi, după ce 
toate cele ce te şti a fi vor înceta a fi. 


Nu există Maeştri Înălțaţi. Alungă această superstiție. Tu te vei înălța de la un nivel al conştienţei 
(maestru) la altul; făcând astfel, manifestezi nivelul la care te-ai înălțat, exprimând această nou-dobândită 
conştiență. 

Conştienţa fiind Maestru şi Domn, tu eşti Maestrul Magician ce conjură ceea ce eşti acum conştient a 
fi. Căci „Tatăl (conştienţa) [... ]cheamă la fiinţă cele ce încă nu sunt [ca şi când ar fi”, Romani 4:17]: lucruri 
care acum nu sunt văzute vor fi văzute în clipa în care devii conştient a fi ceea ce acum nu se vede. 


Această înălţare de la un nivel al conştienței la altul este singura înălțare pe care o vei experimenta 
vreodată. Nimeni nu te poate înălța la nivelul pe care-l doreşti. Puterea de a te înălța este în tine; este 
conştienţa ta. Îţi însuşeşti conştiența nivelului pe care doreşti să-l exprimi revendicându-te a exprima acum 
acel nivel. 

Asta e Înălţarea. E fără de limite, fiindcă nu-ţi vei secătui niciodată capacitatea de înălțare. Întoarce- 
te de la superstiţia omenească a înălțării, cu credinţele ei în maeştri, şi descoperă singurul şi veşnicul 
Maestru în tine. 


decât cel ce este în lume. //loan 4:4]. Crede asta. Nu continua în orbire, urmând mirajul maeștrilor. Te 
asigur, căutarea ta se va sfârşi numai în dezamăgire. 


„De oricine se va lepăda de Mine (conştiinţa ta de a fi) [înaintea oamenilor], Mă voi lepăda şi Eu 
[inaintea Tatălui Meu care este în ceruri”, Matei 10:33]. „EU SUNT Domnul şi nimeni altul! Afară de 
Mine nu este Dumnezeu” [Isaia 45:5-7; loe//loil 2:27]. „Stai neclintit şi cunoaşte că EU SUNT Dumnezeu 
[inălţa-Mă-voi pe pământ”, Psalm 45:10]. „„Puneţi-Mă şi pe Mine la încercare”, [zice Domnul Savaot,] „şi 
veți vedea că voi deschide, la dorinţa voastră, stăvilarele cerului şi voi vărsa din belşug binecuvântarea, spre 
binele vostru”” [Maleahi 3:10]. 

Crezi că EU SUNT e în stare să facă asta? Atunci revendică-ți EUL a fi ceea ce vrei să vezi vărsat din 
belşug. Revendică-te a fi ceea ce vrei să fii şi aceea vei fi. Nu grație maeștrilor „voi vărsa binecuvântarea”, 
ci pentru că m-ai recunoscut pe MINE (pe tine însuţi) a fi acel lucru voi vărsa binecuvântarea, pentru că EU 
SUNT toate lucrurile pentru toţi. 


lisus nu îngăduia ca nici El Însuşi să fie numit Bun Maestru. El ştia că e numai unul şi Bun Maestru. 
EI ÎL ştia a fi Tatăl Său din Ceruri, conştiinţa de a fi. „Împărăţia lui Dumnezeu” (Bunul) şi „Împărăţia 
Cerurilor” sunt înlăuntrul vostru [Luca 17:21]. 

Credinţa ta în maeştri e o mărturisire a robiei tale. Numai robii au maeştri (stăpâni). Schimbă-ţi 
concepția despre tine şi îți vei transforma, fără ajutorul maeştrilor sau al oricui altcuiva, întreaga lume 
conform concepției tale schimbate despre tine. 


Ți se spune în Cartea Numeriilor că era o vreme când oamenii erau în proprii ochi precum lăcustele 
şi, din cauza acestei concepţii despre ei înşişi, ei vedeau uriaşi pe pământ. Asta e la fel de adevărat despre 
om astăzi, cum a fost în ziua în care s-a consemnat. Concepţia omului despre sine însuşi e atât de 
asemănătoare cu cea despre o lăcustă încât el automat face condiţiile din jurul său să pară uriaşe; în orbirea 
lui, el strigă după maeştri să-l ajute în lupta cu problemele lui uriaşe. 


lisus încerca să arate omului că mântuirea era în el însuşi şi îl avertiza să nu-şi caute mântuitori în 
locuri sau oameni. „De va veni careva, spunând, „Priveşte aici sau dincolo”, crezare să nu-i dai, fiindcă 
împărăția lui Dumnezeu e înlăuntrul tău” /, Și nici nu vor zice: Iat-o aici sau acolo. Căci, iată, împărăţia lui 
Dumnezeu este înăuntrul vostru”, Luca 17:21]. 


lisus nu numai că refuza să fie numit Bun Maestru El Însuşi, dar i-a avertizat pe cei care-L urmau, 
„de vei întâlni pe cineva, să nu-i dai bună ziua, să nu-i răspunzi” /Luca 10:4, dar şi 4Regi/2 Impărați 4:29]. 
A făcut clar făptul că ei nu trebuie să recunoască nicio autoritate sau superior în afara lui Dumnezeu, Tatăl. 


lisus a stabilit identitatea Tatălui ca fiind conștiința de a fi a omului. „Eu şi Tatăl Meu una suntem” 
[loan 10:30], dar „Tatăl este mai mare decât Mine” [loan 14:28]. EU SUNT una cu tot ceea ce sunt 
conştient a fi. EU SUNT mai mare decât ceea ce sunt conştient a fi. Creatorul e veşnic mai presus decât 
creația Sa. 


„Şi, după cum a înălțat Moise şarpele în pustie, tot aşa trebuie să fie înălțat şi Fiul omului /pentru ca 
oricine crede în El să nu piară, ci să aibă viața veşnică”, loan 3:14,15]. 

Şarpele simbolizează actuala concepție de sine a omului, ca vierme al pământului, trăind în sălbăticia 
confuziei omeneşti. Aşa cum Moise s-a înălțat de la concepția „vierme-al-pământului” de sine pentru a-L 
descoperi pe Dumnezeu ca fiind conştiinţa sa de a fi, „EU SUNT m-a trimis la voi” /leşirea/Exodul 3:14], 
aşa şi tu trebuie să te înalți. În ziua în care vei revendica, aşa cum a făcut Moise, „EU SUNT Cel Ce SUNT” 


[leşirea/Exodul 3:14], în acea zi, revendicarea ta va înflori în sălbăticie. 


Conştienţa ta este maestrul magician care conjură toate lucrurile, fiind deja ceea ce el ar conjura. 
Acest Maestru şi Domn care eşti tu, poate şi chiar face tot ce eşti tu conştient a fi să apară în lumea ta. 


„Nimeni (nicio manifestare) nu poate să vină la Mine, dacă nu-l va trage Tatăl, Care M-a trimis” 
[loan 6:44], iar „Eu şi Tatăl Meu una suntem” [loan 10:30]. 

Tragi constant la tine ceea ce eşti conştient a fi. Schimbă-ţi concepţia despre tine de la cea de rob la 
cea de Hristos. Nu te sfii să faci această revendicare; numai revendicând, „EU SUNT Hristos”, vei face tu 
lucrările lui Hristos. 


„Lucrările pe care le fac Eu le vei face şi tu, şi chiar mai mari decât acestea vei face, fiindcă Eu merg 
la Tată!” /,, Adevărat, adevărat zic vouă: cel ce crede în Mine va face şi el lucrările pe care le fac Eu şi mai 
mari decât acestea va face, pentru că Eu Mă duc la Tatăl”, loan 14:12]. „Care, Dumnezeu fiind în chip, n-a 
socotit o ştirbire a fi El întocmai cu Dumnezeu” [Filipeni 2:6]. lisus ştia că oricine va îndrăzni să se 
revendice pe sine a fi Hristos îşi va asuma automat capacităţile de a exprima lucrările concepției sale de 
Hristos. lisus mai ştia şi că uzul exclusiv al acestui principiu al expresiei nu I se dăduse numai Lui. S-a 
referit constant la Tatăl Lui în Ceruri. A afirmat că lucrările Lui vor fi nu numai egalate, ci că vor fi întrecute 
în măreție de omul care va îndrăzni să se convingă pe sine a fi mai măreț decât El (lisus) se convinsese pe 
Sine a fi. 


Iisus, afirmând că El şi Tatăl Său erau una dar că Tatăl Său era mai mare decât El, Şi-a arătat 
conştiența Sa (Tatăl) a fi una cu ceea ce El era conştient a fi. Şi-a găsit Sinele, ca Tată sau conştiență, ca 
fiind mai mare decât ceea ce El, ca lisus, era conştient a fi. Tu şi concepția ta despre tine sunteți una. Tu eşti 
şi veşnic vei fi mai mare decât orice concepţie vei avea vreodată despre tine. 


Omul eşuează în a face lucrările lui Iisus Hristos fiindcă el încearcă să le săvârşească de la nivelul 
său actual al conştienţei. Nu-ţi vei transcende niciodată realizările curente prin trudă şi sacrificiu. Nivelul tău 
actual al conştienţei va fi transcens numai pe măsură ce îţi părăseşti starea actuală şi te înalți la un nivel 
superior. 


Te înalți la un nivel superior al conştienţei luându-i atenţia de la limitările tale actuale şi plasând-o 


pe ceea ce doreşti să fii. Nu încerca asta în visarea cu ochii deschişi sau gândind la dorinţă, ci într-o manieră 
pozitivă. Revendică-te a fi lucrul dorit. EU SUNT aceea; niciun sacrificiu, niciun post, nicio şmecherie 


omenească. Tot ceea ce se cere din partea ta este să-ți accepţi dorința. Dacă îndrăzneşti să o revendici, o vei 
exprima. 


Meditează asupra următoarelor: „Nu mă bucur de jertfele oamenilor” /probabil, „,nu mai aprindeţi 
focul în zadar pe jertfelnicul Meu! Nu simt nici o plăcere pentru voi’, zice Domnul Savaot, „şi nu-Mi sunt 
plăcute nicidecum prinoasele aduse de mâinile voastre’”, Maleahi 1:10]. „| Lucrul acesta se va face] nu 
prin putere, nici prin tărie, ci prin Duhul Meu” /Zaharia 4:6]. „Cere şi ţi se va da” [Matei 7:7; Matei 
21:22; Marcu 11:24; Luca 11:9; loan 15:7; loan 16:24]. „Veniţi, mâncaţi şi beţi fără plată” /probabil 
Isaia 55:1]. 


Lucrările sunt săvârşite. Tot ce ţi se cere pentru a îngădui acestor calităţi să se exprime este 
revendicarea — EU SUNT acel lucru. Revendică-te a fi ceea ce doreşti să fii şi vei fi. Expresiile urmează 
impresiilor, ele nu le preced. Dovada că eşti va urma revendicării că eşti, nu o precede. 


„Lasă tot şi vino după Mine” [Matei 8:22; 9:9; Luca 5:27] este o invitaţie dublă pentru tine. Mai 
întâi, te invită să te întorci complet de la probleme şi, apoi, te cheamă să continui să păşeşti în revendicarea 
că eşti aceea ce doreşti să fii. Nu fi femeia lui Lot, care priveşte înapoi şi devine sărată [Geneza/Facerea 19] 
sau conservată în trecutul mort. Fii un Lot care nu se uită în urmă, ci îşi menţine viziunea sa fixată pe 
pământul promis, lucrul dorit. 


Fă asta şi vei şti că ai găsit Maestrul, Maestrul Magician, făcând nevăzutul văzut prin porunca, „EU 
SUNT ACELA”. 


CINE SUNT EU? 
Dar voi cine ziceţi că EU SUNT? — Matei 16:15 


„EU SUNT Domnul şi acesta este Numele Meu. Nu voi da nimănui slava Mea şi nici chipurilor 
cioplite cinstirea Mea.” /Isaia 42:8]. „EU SUNT Domnul Dumnezeu a tot trupul.” [Ieremia 32:27]. 

Acest EU SUNT din tine, cititorule, această conştiență, această conştiinţă de a fi, este Domnul, 
Dumnezeul a tot trupul. EU SUNT este Cel ce trebuie să vină; încetează să mai aştepţi după altul. Atâta timp 
cât crezi într-un Dumnezeu în afara ta, vei continua să-ţi transferi puterea ta de expresie concepţiilor tale, 
uitând că tu eşti cel care le concepe. 

Puterea care concepe şi lucrul conceput sunt una, dar puterea de a concepe este mai mare decât 
concepția. lisus a descoperit acest măreț adevăr când a declarat, „Eu şi Tatăl Meu una suntem” [Ioan 10:30], 
dar „Tatăl este mai mare decât Mine” [loan 14:28]. Puterea ce se concepe pe sine a fi om este mai mare 
decât concepția sa. Toate concepțiile sunt limitări ale celui care le concepe. 


„Mai înainte ca să se nască Avraam, EU SUNT” [Ioan 8:58]. Înainte ca lumea să fi fost, EU SUNT. 

Conştienţa precedă toate manifestările şi este reazemul pe care se sprijină toată manifestarea. Pentru a 
înlătura manifestările, tot ce ţi se cere ţie, celui care le-a conceput, este să-ți îndepărtezi atenţia de la 
concepţie. În loc de „nu se vede, nu se ştie”, de fapte „nu se ştie — nu se mai vede”. Manifestarea va rămâne 
la vedere numai atâta timp cât îi ia forței cu care cel care a conceput-o — EU SUNT — și a înzestrat-o de la 
bun- început să se consume. Aceasta se aplică întregii creaţii, de la infinitezimal de micul electron până la 
infinit de marele univers. 


„Stai neclintit şi cunoaşte că EU SUNT Dumnezeu /înălța-Mă-voi pe pământ”, Psalm 45:10]. Da, 
chiar acest EU SUNT, conștiința ta de a fi, este Dumnezeu, unicul Dumnezeu. EU SUNT este Domnul — 
Dumnezeul a toată făptura — toată manifestarea. 

Această prezenţă, conştiența ta neschimbătoare, necondiționată, nu cuprinde nici începutul, nici 
sfârşitul; limitările există numai în manifestare. Când realizezi că această conştienţă este Sinele tău etern, vei 
şti că, înainte să fi fost Avraam, EU SUNT. 

Începe să înţelegi de ce ţi se spune, „Mergi şi fă şi tu asemenea” /Luca 10:37]. Începe acum să te 
identifici pe tine cu această prezenţă, conştiența ta, ca singura realitate. Toate manifestările numai par a fi; 
tu, ca om, nu ai altă realitate în afară de ceea ce Sinele tău etern, EU SUNT, se crede a fi. 

„Voi cine ziceți că EU SUNT?” [Matei 16:15, Marcu 8:29, Luca 9:20]. Aceasta nu e o întrebare 
pusă acum două mii de ani. E veşnica întrebare adresată manifestării de către cel care o concepe. Este 
adevăratul tău sine, conştiinţa ta de a fi, întrebându-te pe tine, actuala sa concepţie despre sine, „Cine crezi 
că e conştienţa ta?” 

Acest răspuns poate fi definit numai înlăuntrul tău, indiferent de influenţa altora. 


EU SUNT (adevăratul tău sine) nu e interesat de părerea omului. Întregul său interes stă în 
convingerea ta despre tine. Ce spui despre EU SUNT-ul din tine? Poţi răspunde spunând, „EU SUNT 
Hristos”? Răspunsul sau gradul tău de înțelegere va determina poziţia pe care o vei ocupa în viață. Spui sau 
crezi că eşti un om de o anumită rasă, naţiune etc.? Chiar crezi asta despre tine? Atunci viața, adevăratul tău 
sine, va face ca aceste concepţii să apară în lumea ta şi vei trăi cu ele ca şi când ar fi adevărate. 


EU SUNT Uşa /loan 10:9], EU SUNT Calea [loan 14:6]; EU SUNT Învierea şi Viaţa /loan 
11:25]; Nimeni (nicio manifestare) nu vine la Tatăl decât prin Mine //oan 14:6]. 


EU SUNT-ul (conştienţa ta) este singura uşă prin care orice poate trece în lumea ta. 

Încetează să mai cauţi semne. Semnele urmează, ele nu preced. Începe să inversezi afirmaţia „Cred 
dacă văd” în „Cred şi, astfel, văd”. Începe acum să crezi, nu cu oscilanta încredere bazată pe evidențe 
externe înşelătoare, ci cu o convingere neînfricată bazată pe legea imuabilă că poţi fi ceea ce doreşti să fu. 
Vei descoperi că nu eşti o victimă a sorții, cio victimă a credinţei (a ta). 

Numai printr-o singură uşă poate ceea ce cauţi să intre în lumea manifestării. „EU SUNT uşa”. 
Conştienţa ta este uşa, deci trebuie să devii conştient a fi şi a avea ceea ce doreşti să fii şi să ai. Orice 
încercare de a-ți realiza dorinţele pe căi altele decât prin uşa conştienţei te face „un hoţ şi un tâlhar” //oan 
10:1] al ţie însuţi. Orice expresie care nu e simțită nu e firească. Înainte ca orice să apară, Dumnezeu, EU 
SUNT, se simte pe sine a fi lucrul dorit; şi apoi lucrul apare. E înviat; ridicat din nimicnicie. 


EU SUNT bogat, sărac, sănătos, bolnav, liber /sau] încătuşat erau toate mai întâi impresii sau 
condiții simţite înainte de a deveni expresii vizibile. Lumea ta este conştiența ta concretizată. Nu pierde 
vremea încercând să schimbi exteriorul; schimbă „înlăuntrul”, sau impresia; iar „exteriorul”, sau expresia, va 
avea grijă de sine. Când adevărul acestei afirmații începe să fie înţeles de tine, vei şti că ai găsit cuvântul 
pierdut sau cheia fiecărei uşi. EU SUNT (conştiența ta) este cuvântul magic pierdut care s-a făcut trup în 
asemănarea a ceea ce eşti conştient a fi. 


EU SUNT EL. Chiar acum, te umbresc pe tine, cititorule, templul meu viu, cu prezența mea, 
îmboldind asupra ta o nouă expresie. Dorinţele tale sunt cuvintele mele vorbite. Cuvintele mele sunt spirit şi 
sunt adevărate şi nu se vor întoarce la mine fără să dea rod, ci vor împlini acolo unde le trimit /,„Aşa va fi 
cuvântul Meu care iese din gura Mea; el nu se întoarce către Mine fără să dea rod, ci el face voia Mea şi îşi 
îndeplineşte rostul lui”, Isaia 35:11]. Ele nu sunt ceva ce trebuie lucrat. Sunt veşminte pe care eu, sinele tău 
fără formă, fără chip, le port. lată! Eu, înveşmântat în dorinţa ta, stau la uşă (conştienţa ta) şi bat. Dacă-mi 
auzi vocea şi- mi deschizi (mă recunoşti ca mântuitorul tău), voi intra şi voi cina cu tine şi tu cu mine /,, lată, 
Eu stau la uşă şi bat; de va auzi cineva glasul Meu şi va deschide uşa, voi intra la el şi voi cina cu el şi el cu 
Mine”, Apocalipsa 3:20]. 


Cum se vor împlini cuvintele mele, dorințele tale, nu e grija ta. Cuvintele mele au un fel de care tu nu 
ştii [loan 4:32]. Căile lor sunt dincolo de pricepere /,,de nepătruns ”, Romani 11:33]. Tot ceea ce ţi se cere 
este să crezi. Crede-ţi dorințele a fi veşminte pe care mântuttorul tău le poartă. Credinţa ta că eşti acum ceea 
ce doreşti să fii este dovada acceptării de către tine a darurilor vieții. Ai deschis uşa pentru Domnul tău, 
înveşmântat în dorinţa ta, să intre în momentul în care tu stabileşti această credinţă. 

„Rugându-vă, să credeţi că le-aţi primit şi le veţi avea” [Marcu 11:24]. „[De poți crede, ] toate sunt 
cu putință celui ce crede” /Marcu 9:23]. Fă imposibilul posibil prin credinţa ta; şi imposibilul (pentru alții) 
se va întrupa în lumea ta. 


Toţi oamenii avuseseră dovada puterii credinței. Credinţa care mută munții este credinţa în tine. Nici 
un om nu are credință în Dumnezeu dacă îi lipseşte încrederea în el însuşi. Credința ta în Dumnezeu e 
măsurată de încrederea ta în tine însuţi. „Eu şi Tatăl Meu una suntem” [loan 10:30], omul şi Dumnezeul lui 
una sunt, conştiinţa şi manifestarea sunt una. 


>» 


„Și a zis Dumnezeu: ,Să fie o tărie prin mijlocul apelor şi să despartă ape de ape”” [/Geneza/Facerea 
1:6]. În mijlocul tuturor îndoielilor şi părerilor schimbătoare ale altora, să fie o convingere, o fermitate a 
credinței, şi vei vedea pământul uscat; credinţa ta va apărea. Răsplata este aceluia care îndură până la sfârşit 
L, Dar cel ce va răbda până sfârşit, acela se va mântui”, Matei 24:13]. O convingere nu e o convingere dacă 
poate fi scuturată. Dorinţa ta va fi ca norii fără ploaie dacă nu crezi. 


Conştienţa ta necondiționată sau EU SUNT este Fecioara Maria care „nu ştia de bărbat” [Luca 1:34] 
şi totuşi, fără implicarea bărbatului, a conceput şi a născut un Fiu. Maria, conştienţa necondiționată, a dorit şi 
apoi a devenit conştientă a fi însăşi starea condiționată pe care dorea să o exprime şi, într-un fel necunoscut 
de alţii, a devenit aceea. Începe şi fă la fel; asumă-ţi conştienţa a ceea ce doreşti să fii şi tu, la rândul tău, vei 
da naştere mântuitorului tău. Când se face vestirea, când impulsul sau dorința e deasupra ta, crede-o a fi 
Cuvântul spus de Dumnezeu căutând întrupare prin tine. Nu vorbi nimănui despre acest lucru sfânt pe care L 
ai conceput. Închide secretul în tine şi „măreşte pe Domnul” [Luca 1:46], măreşte-ţi sau crede-ţi dorinţa a fi 
mântuitorul tău venind pentru a fi cu tine. 


Când această credinţă este atât de ferm stabilită încât te simți încrezător în rezultate, dorinţa ta se va 
întrupa pe sine. Cum se va face asta, nimeni nu ştie. Eu, dorinţa ta, am căi pe care tu nu le ştii /,, Eu am de 
mâncat o mâncare pe care voi nu o ştiţi”, loan 4:32]; căile mele sunt de nepătruns /,, cât sunt de nepătrunse 
căile Lui”, Romani 11:33]. Dorinţa ta poate fi asemănată cu o sămânță, iar semințele conțin în ele atât 
puterea cât şi planul de auto-expresie. Conştienţa ta e pământul. Aceste seminţe sunt plantate cu succes 
numai dacă, după ce te-ai revendicat pe tine a fi şi a avea ceea ce doreşti, aştepţi încrezător rezultate, fără 
gânduri de nerăbdare. 


Dacă aş fi înălțat în conştiență până la naturaleţea dorinței mele, voi trage automat manifestarea la 
mine. Conştienţa e uşa prin care viața se arată pe sine. Conştienţa se concretizează întotdeauna. 


A fi conştient de a fi sau a avea orice înseamnă a fi sau a avea ceea ce eşti conştient a fi sau a avea. 
adar, înalţă-te până la constienta dorintei tale şi o vei vedea exteriorizându-se automat. 


Pentru a face asta, trebuie să-ţi negi identitatea actuală. „Să te lepezi de sine” [Marcu 8:34]. Negi sau 


te lepezi de un lucru luându-ţi atenţia de la el. Pentru a lepăda un lucru, problemă sau ego din conştiență, 
ins işti în Dumnezeu — Dumnezeu fiind EU SUNT. 


Stai neclintit şi cunoaşte că EU SUNT Dumnezeu /înălta-Mă-voi pe pământ”, Psalm 45:10]. Crede 
simte că EU SUNT; cunoaşte că acest cunoscător dinlăuntrul tău, conştiinţa ta de a fi, e Dumnezeu. Inchide- 


ți ochii şi simte-te a fi fără chip, fără formă şi înfăţişare. Abordează această liniştire de parcă ar fi cel mai 
simplu din lume lucru de făcut. Această atitudine îți va asigura succesul. 


Când tot gândul la problemă sau la sine e lepădat din conştiență fiindcă eşti acum absorbit sau pierdut 
în sentimentul de numai „a fi EU SUNT”, atunci începe în această stare fără formă să te simţi a fi ceea ce 
doreşti să fii, „EU SUNT Cel Ce SUNT”. 


În clipa în care atingi un anumit grad de intensitate, astfel încât chiar te simţi a fi o nouă concepţie, 
această nouă simțire sau conştiență e stabilită şi, în timpul potrivit, se va personifica în lumea formei. 
Această nouă percepţie se va exprima la fel de firesc cum exprimi tu acum actuala ta identitate. Pentru a 
exprima calitățile unei conştiențe în mod firesc, trebuie să sălăşluieşti sau să trăieşti în acea conştiență. 
Atinge-o devenind una cu ea. A simți un lucru intens, şi apoi rămânând încrezător că aşa este, face ca lucrul 
simțit să apară în lumea ta. „Voi sta de strajă şi mă voi aşeza în turnul cel de veghe ca să priveghez” 
[Habacuc/Avacum 2:1] şi voi „privi izbăvirea Domnului” [2Cronici/2 Paralipomena 20:17]. Voi sta ferm în 
sentimentul meu, convins că aşa este, şi-mi voi privi dorința apărând. 


„Nu poate un om să ia nimic, dacă nu i s-a dat lui din cer” /loan 3:27]. Aminteşte-ţi, „cerul” e 
conştiența ta; Împărăţia Cerurilor e înlăuntrul tău. De aceea eşti avertizat în privința numirii vreunui om 
„Tată”; conştienţa ta e Tatăl a tot ceea ce eşti. Din nou, ţi se spune, „să nu întrebaţi pe nimeni de sănătate pe 
drum” /Luca 10:4; 4Regi/2Împăraţi 4:29]. Nu privi la niciun om ca la o autoritate. De ce ai cere omului 
permisiunea de a exprima, când îţi dai seama că lumea ta, în fiecare detaliu, a început în tine şi e menţinută 
de tine ca singur centru concepțional? 


Întreaga ta lume poate fi asemănată cu spațiul solidificat ce oglindește credinţele şi acordurile tale, 
proiectate de o prezență fără formă, fără față — EU SUNT-ul tău. Redu întregul la substanța lui primordială şi 
nimic nu va rămâne în afara ta, o prezență fără dimensiuni, cel care a conceput totul. 

Cel care concepe ţine de o lege aparte. Concepţiile, sub această lege, nu trebuie măsurate după 
realizări trecute sau modificate de capacitățile actuale, pentru că, fără a avea gând, concepția se exprimă pe 
sine într-un mod necunoscut omului. 


Cufundă-te tainic înlăuntru şi însuşeşte-ţi noua conştiență. Simte-te a fi ea, şi limitările trecute se vor 
pierde complet şi uşor ca zăpada într-o zi fierbinte de vară. Nici nu-ţi vei aminti fostele limitări; ele nu au 
făcut niciodată parte din această nouă conştiență. La această renaştere s-a referit lisus când i-a spus lui 
Nicodim, „Trebuie să vă naşteţi de sus” /sau, „din nou”, loan 3:7]; nu era nimic altceva decât mutarea de la 
o stare de conştiență la alta. 


„Orice veți cere întru numele Meu, aceea voi face” [loan 14:13; similar, loan 15:16; loan 16:23]. 
Aceasta nu înseamnă, desigur, să ceri în cuvinte, pronunţând sunete cu buzele, Dumnezeu sau lisus Hristos, 
fiindcă milioane au cerut în felul acesta, fără rezultate. A te simţi a fi un lucru înseamnă să ceri acel lucru în 
Numele Său. EU SUNT e prezența fără nume. A te simți a fi bogat înseamnă a cere bogăție în Numele Lui. 
EU SUNT e necondiţionat. Nu e nici bogat nici sărac, nici puternic şi nici slab. Cu alte cuvinte, în EL nue 
nici grec nici evreu, încătuşat ori liber, bărbat sau femeie. Acestea sunt toate concepții sau limitări ale celui 
fără de limite, şi astfel, nume ale Celui fără de Nume. A te simți a fi ceva înseamnă a cere Celui fără de 
Nume, EU SUNT, să exprime acel nume sau acea natură. 


„Cere orice vrei în Numele Meu însuşindu-ţi natura lucrului dorit şi Eu ţi-l voi da ție.” 


EU SUNT EL 


Căci dacă nu credeţi că EU SUNT [EL], veți muri 
în păcatele voastre” — loan 8:24 


„Toate prin El s-au făcut; şi fără El nimic nu s-a făcut din ce s-a făcut” [loan 1:3]. Asta e o vorbă 
greu de acceptat de cei crescuţi în sisteme ortodox-religioase variate, dar iacătă-o. Toate lucrurile, bune, rele 
şi neutre, au fost făcute de Dumnezeu. „Şi a făcut Dumnezeu pe om după chipul Său; după chipul lui 
Dumnezeu l-a făcut” [Geneza/Facerea 1:27]. 


Şi ca să adauge, aparent, la această confuzie, se mai spune, „Şia privit Dumnezeu toate câte a făcut şi 
iată erau bune foarte” /Geneza/Facerea 1:31]. E? Ce vei face în privinţa acestei aparente anomalii? Cum va 
corela omul toate lucrurile ca fiind bune, când ceea ce e el învăţat neagă acest fapt? Fie înțelegerea lui 
Dumnezeu e greşită, fie ceva e radical în neregulă cu învățăturile omului. 


„Toate sunt curate pentru cei curaţi [iar pentru cei întinați şi necredincioşi nimeni nu este curat, ci li 
s-au întinat lor şi mintea şi cugetul”, Tit/Titus 1:15]. Aceasta e o altă afirmaţie profund uluitoare. Toţi 
oamenii „buni”, „oamenii-sfinţi”, sunt cei mai mari prohibiţionişti. 


Adaugă afirmațiilor de mai sus pe aceasta, „nici o osândă nu este acum asupra celor ce sunt în Hristos 
lisus” [Romani 8:1], şi vei obţine o stavilă de netrecut pentru auto-numiţii judecători ai lumii. Asemenea 
afirmaţii nu înseamnă nimic pentru de-sine-drepții judecători ce orbeşte schimbă şi distrug umbre. Ei 
continuă în credința fermă că îmbunătăţesc lumea. Omul, neştiind că lumea lui e conştiența sa individuală 
revărsată în afară, trudeşte în van să se conformeze părerilor altora în loc să se conformeze uneia şi singurei 
păreri existente, anume, propria lui judecată de sine. 


Când lisus Şi-a descoperit conştiența a fi această minunată lege a auto-guvernării, a declarat, „Şi Eu 
însumi Mă sfințesc pentru ei, ca şi ei să fie sfinţiți prin adevăr” [loan 17:19]. El ştia că propria conştiență 
este singura realitate, că lucrurile concretizate nu erau nimic mai mult decât stări diferite ale conştienței. 
Iisus i-a avertizat pe cei care-L urmau să caute mai întâi Împărăţia Cerurilor (acea stare a conştienţei care ar 
produce lucrul dorit) şi toate lucrurile li se vor adăuga [Matei 6:33]. A mai afirmat şi că „EU SUNT 
adevărul” [loan 14:6]. El ştia că adevărul, sau cauza a toate cele pe care omul le vede ca fiind lumea lui, era 
conştiența omului. 

lisus a realizat că lumea era făcută după asemănarea omului. El ştia că omul îşi vede lumea a fi ceea 
ce este, pentru că omul este ceea ce este. Pe scurt, concepţia omului despre sine determină ceea ce el îşi vede 
lumea a fi. 

Toate lucrurile sunt făcute de Dumnezeu (conştiinţa) şi fără El, nimic nu e făcut din ceea ce e făcut 
[loan 1:3]. Creaţia e judecată ca fiind bună, şi încă „bună foarte”, deoarece este asemănarea perfectă a acelei 
conştienţe care a produs-o. A fi conştient de a fi un lucru şi apoi să te vezi exprimând altceva decât ceea ce 
eşti conştient a fi e o violare a legii firii; astfel, nu ar fi bună. Legea firii nu e încălcată niciodată; omul 
veşnic se vede pe sine exprimând ceea ce e el conştient a fi. Fie bună, rea sau neutră, este, totuşi, o 
asemănare perfectă a concepției sale de sine; e bună şi e „bună foarte”. 


Nu numai că toate lucrurile sunt făcute de Dumnezeu, toate lucrurile sunt făcute din Dumnezeu. 
Toate sunt vlăstarele lui Dumnezeu. Dumnezeu este unul. Lucrurile sau diviziunile sunt proiecții ale 
unicului. Dumnezeu fiind unul, El trebuie să Se poruncească pe Sine a fi aparentul altceva, fiindcă nu e 
nimic altceva. Absolutul nu poate conţine în sine ceva ce nu e el însuşi. Dacă putea, nu mai era absolutul, 
unicul. Poruncile, pentru a fi eficiente, trebuie să fie date sieşi. „EU SUNT Cel Ce SUNT” este singura 
poruncă eficientă. „EU SUNT Domnul şi afară de Mine nu e altul” [Isaia 45:5; loel//loil 2:27]. Nu poţi 
porunci la ce nu e. Cum nu e altul, trebuie să îţi porunceşti ţie a fi ceea ce vei părea a fi. 


Să clarific ce înțeleg prin „poruncă eficientă”. Nu repeţi ca un papagal afirmația, „EU SUNT Cel Ce 
SUNT”; asemenea repetiţii seci ar fi atât stupide cât şi zadarnice. Nu cuvintele sunt cele care îi dau eficienţa; 
este conştienţa de a fi lucrul cea care o face eficientă. Când spui „EU SUNT”, te declari a fi. Cuvintele „cel 
ce/ceea ce” din afirmaţia „EU SUNT Cel Ce EU SUNT” indică ceea ce ai vrea tu să fii. Al doilea „EU 
SUNT” din citat e strigătul de izbândă. 


Toată drama asta are loc înlăuntru, cu sau fără a folosi cuvinte. Stai neclintit şi cunoaşte că TU EȘTI. 
Această linişte e obţinută observând observatorul. Repetă încet dar cu trăire, „EU SUNT — EU SUNT”, până 
ce vei fi pierdut toată conştienţa despre lume şi te cunoşti ca doar fiind. Conştienţa, cunoaşterea că eşti, este 
Atotputernic Dumnezeu; EU SUNT. După ce s-a atins asta, defineşte-te ca fiind ceea ce doreşti să fii 
simțindu-te a fi lucrul dorit: EU SUNT acela. Această înțelegere că eşti lucrul dorit va cauza un fior să-ți 
străbată întreaga ființă. Când convingerea e stabilită şi crezi cu adevărat că eşti ceea ce doreşti să fii, atunci, 
al doilea „EU SUNT” e exprimat ca un strigăt al victoriei. Această revelație mistică a lui Moise poate fi 
văzută ca trei paşi distincți: EU SUNT; EU SUNT liber; EU chiar SUNT! 


Nu contează cum sunt aparențele din jurul tău. Toate lucrurile fac loc pentru venirea Domnului. EU 
SUNT Domnul venind în asemănarea a ceea ce sunt conştient a fi. Toţi locuitorii pământului nu-mi pot sta 
înainte sau să-mi pună la îndoială autoritatea de a fi ceea e EU SUNT conştient că SUNT /,, Toți locuitorii 
pământului sunt socotiți ca o nimica şi El face ce voieşte cu oştirea cerească şi cu locuitorii pământului şi 
nimeni nu poate să-L împiedice la lucrul Lui şi să-I zică: „Ce faci Tu? ’”, Daniel 4:32]. 


„EU SUNT lumina lumii” [Matei 5:14; loan 8:12], cristalizându-se în forma concepţiei mele despre 
mine. Conştienţa este lumina eternă care se cristalizează numai prin intermediul concepţiei tale despre sine. 


Schimbă-ţi concepţia despre tine şi vei schimba automat lumea în care trăieşti. Nu încerca să schimbi 
oamenii; ei sunt numai mesageri, spunându-ţi cine eşti. Reevaluează-te şi ei îţi vor confirma schimbarea. 


Acum vei înțelege de ce lisus S-a sfințit pe Sine în loc să sfinţească pe alţii [loan 17:19], de ce 
pentru cei puri toate sunt pure /Tit/Titus 1:15], de ce în Hristos lisus (conştiența trezită) nu e nicio osândire 
[Romani 8:1]. Trezeşte-te din somnul osândirii şi dovedeşte principiul vieţii. Încetează nu numai judecarea 
altora, dar şi osândirea ta proprie. 


Ascultă revelația celui luminat, „Știu şi sunt încredinţat în Domnul lisus că nimic nu este întinat prin 
sine, decât numai pentru cel care gândeşte că e ceva întinat [pentru acela întinat este” Romani 14:14] şi, iar, 
„Fericit este cel ce nu se judecă pe sine în ceea ce aprobă!” / Romani 14:22]. 


Incetează să te mai întrebi dacă eşti sau nu vrednic sau nevrednic de a te revendica a fi ceea ce doreşti 
să fii. Vei fi osândit de lume numai atâta timp cât te vei osânditu însuţi. 


Nu trebuie să produci nimic. Lucrările sunt săvârşite. Principiul prin care toate lucrurile sunt făcute şi 
fără de care nimic nu e făcut din ce e făcut este etern. Tu eşti acest principiu. Conştiinţa ta de a fi este 
această lege veşnică. Asumă-ţi conştiența a ceea ce doreşti să exprimi. Revendic-o până ce devine o 
manifestare naturală. Simte-o şi trăieşte înlăuntru acel sentiment până ce îl faci adevărata ta natură. 


Iată o formulă simplă. Ia-ți atenția de la concepţia ta actuală de sine şi plaseaz-o pe acel ideal al 
tău, idealul pe care l-ai avut până acum, deşi dincolo de puterile tale. Revendică-te a fi idealul tău, nu 
ca ceva ce vei fi în timp, ci ca ceea ce eşti în prezentul imediat. Fă asta, şi lumea ta actuală a limitărilor 
se va dezintegra pe măsură ce noua ta revendicare se înalță precum fenixul din propria lui cenuşă. 


„Să nu vă temeţi, nici să vă spăimântați de mulțimea aceasta mare, căci războiul nu este al vostru, ci 
al lui Dumnezeu” /2Cronici/2 Paralipomena 20:15]. Tu nu lupţi împotriva problemei tale; problema ta va 
trăi numai atâta timp cât eşti conştient de ea. Ia-ți atenția de la problema ta şi multitudinea de motive din 
cauza cărora nu-ți poţi obține idealul. Concentrează-ți în întregime atenția pe lucrul dorit. 


„Lasă tot şi vino după Mine” [Matei 8:22; 9:9; Luca 5:27]. În fața obstacolelor aparent cât munţii, 
revendică-ți libertatea. Conştienţa libertăţii este Tatăl libertăţii. Are o cale de a se exprima pe sine de care 
nici un om nu ştie. 


„Nu voi aveţi să vă luptaţi de astă dată; dar înşirați- vă, staţi şi priviţi izbăvirea Domnului, pe care o 
va trimite El vouă” /2Cronici/2 Paralipomena 20:17]. 


„EU SUNT Domnul”. EU SUNT (conştienţa ta) este Domnul. Conştienţa că lucrul e făcut, că 
lucrarea e săvârşită, este Domnul oricărei situaţii. Ascultă cu atenție promisiunea, „Nu voi aveţi să vă luptaţi 
de astă dată; dar înşirați-vă, staţi şi priviţi izbăvirea Domnului, pe care o va trimite El vouă” 
[2Cronici/2 Paralipomena 20:17]. 


Vouă /fie]! Acea conştiență particulară cu care eşti tu identificat este Domnul înţelegerii. El, fără 
ajutor, va stabili lucrul asupra căruia s-a făcut înțelegerea pe pământ. 


Poţi tu, în faţa armatelor de motive din a căror cauză nu se poate face un lucru, intra liniştit 
într-o înţelegere cu Domnul că e deja făcut? Poţi tu, acum, că L-ai găsit pe Domnul a fi conştienţa ta 
de sine, deveni conştient de faptul că bătălia e câştigată? Poţi tu, indiferent de cât de aproape şi 
amenințător pare a fi inamicul, continua în încrederea ta, stând neclintit, ştiind că victoria e a ta? 
Dacă poţi, vei vedea mântuirea Domnului. 


Aminteşte-i, răsplata e a celui ce îndură /Matei 24:13]. Stai liniştit/neclintit [Psalm 46:10]. „A sta 
liniştit/neclintit” înseamnă convingerea profundă că totul e bine; e gata, s-a terminat. Indiferent de ce auzi 
sau vezi, rămâi nemişcat, conştient de a fi victorios la sfârşit. Toate lucrurile sunt făcute prin asemenea 
înțelegeri, şi fără o asemenea înţelegere, nimic nu e făcut din ceea ce e făcut [loan 1:3]. „EU SUNT cel ce 
SUNT” /leşirea/Exodul 3:14]. 


In Apocalipsă, se consemnează că un cer nou şi un pământ nou vor apărea [2/:1]. Lui loan, arătându- 
se această viziune, i s-a spus să scrie, „Făcutu-s-a” [,,s-a săvârşit”, 21:6]. Cerul e conştienţa ta, iar 
pământul, starea ei solidificată. Aşadar, acceptă, la felca loan — „Făcutu-s-a”. 


Tot ce ţi se cere ție, celui care cauţi o schimbare, este să te înalți la nivelul a ceea ce doreşti; fără 
să zăboveşti asupra modului de exprimare, consemnează că s-a isprăvit, simțind naturaleţea de a fi 
acea schimbare. 


lată o analogie care te-ar putea ajuta să înţelegi acest mister. 

Să presupunem că ai intrat într-un cinematograf tocmai când filmul prezentat e spre sfârşit. Tot ce ai 
văzut din film a fost finalul fericit. Pentru că voiai să vezi întreaga poveste, ai aşteptat să ruleze din nou. 
Odată cu secvențele ce duc spre punctul culminant, eroul e înfățişat ca fiind acuzat, împresurat de dovezi 
false şi toate cele menite să smulgă lacrimile audienței. Dar, tu, cunoscând perfect finalul, rămâi calm, 
înțelegând că, indiferent de aparentele direcţii ale filmului, sfârşitul deja a fost definit. 


În mod similar, îndreaptă-te spre finalul a ceea ce cauţi; fii martor al finalului său fericit simțind 
conştient că exprimi şi ai deja ceea ce doreşti să exprimi şi să ai; iar tu, prin credinţă, deja înțelegând finalul, 
vei avea încrederea născută din această cunoaştere. Această cunoaştere te va susține prin intervalul necesar 
de timp care-i ia filmului să se desfăşoare. Nu cere ajutor omului; simte, „Făcutu-s-a”, revendicându-te 
conştient a fi, acum, ceea ce, ca om, speri să fii. 


FACĂ-SE VOIATA 


„Facă-se nu voia Mea, ci a Ta.” — Luca 22:42 


„Dar nu voia Mea, ci voia Ta să se facă” /Luca 22:44; „Părintele Meu, dacă nu este cu putință să 
treacă acest pahar, ca să nu-l beau, facă-se voia Ta”, Matei 26:42; „, Depărtează paharul acesta de la Mine. 
Dar nu ce voiesc Eu, ci ceea ce voieşti Tu”, Marcu 14:36]. Această resemnare nu e o oarbă realizare că „Eu 
nu fac nimic de la Mine, Tatăl din Mine, El face lucrarea” /,, Eu nu pot să fac de la Mine nimic; precum aud, 
judec; dar judecata Mea este dreaptă, pentru că nu caut la voia Mea, ci voia Celui care M-a trimis”, loan 
5:30; „Nu crezi tu că Eu sunt întru Tatăl şi Tatăl este întru Mine? Cuvintele pe care vi le spun nu le vorbesc 
de la Mine, ci Tatăl — Care rămâne întru Mine — face lucrările Lui”, loan 14:10]. 


Când vrea ceva, omul încearcă să facă acel ceva ce acum nu există să apară în timp şi spaţiu. Prea 
adesea nu suntem conştienţi de ceea ce facem de fapt. Afirmăm la nivel subconștient că nu avem capacitatea 
de expresie. Ne spunem dorința în speranţa de a obține capacitățile necesare într-un timp viitor. „EU nu 
SUNT, dar voi fi”. 

Omul nu îşi dă seama că propria conştienţă e Tatăl Care face lucrarea, aşa că el încearcă să exprime 
ceea ce el nu e conştient a fi. Atari trude sunt condamnate eşecului;, numai prezentul se exprimă. Dacă nu 
sunt conştient a fi ceea ce caut, nu o voi găsi. Dumnezeu (conştienţa ta) este substanța şi plinătatea a toate. 
Voia Domnului este recunoaşterea a ceea ce e, nu a ceea ce va fi În loc să înţelegem asta ca „Facă-se voia 
Ta”, vezi-o ca „S-a făcut voia Ta”. Lucrările sunt săvârşite. 


Principiul prin care toate lucrurile sunt făcute vizibile este etern. „Ochii nu au văzut, nici urechile nu 
au auzit şi nici în inimile oamenilor nu s-au suit lucrurile pe care Dumnezeu, pentru cei care iubesc Legea, 
le-a pregătit” /,, Ci precum este scris: „Cele ce ochiul n-a văzut şi urechea n-a auzit, şi la inima omului nu s- 
au suit, pe acestea le-a gătit Dumnezeu celor ce-L iubesc pe El. lar nouă ni le-a descoperit Dumnezeu prin 
Duhul Său, fiindcă Duhul toate le cercetează, chiar şi adâncurile lui Dumnezeu ”, 1Corinteni 2:9-10]. 


Când un sculptor priveşte la o bucată de marmură fără formă, el vede, îngropată în masa ei brută, 
opera sa de artă săvârşită. Sculptorul nu-şi face capodopera, el numai o dezvăluie îndepărtând acea parte de 
marmură care ascunde concepția lui. 


Acelaşi lucru se aplică şi la tine. In conştienţa ta fără formă stă îngropat tot ceea ce te vei concepe 
vreodată a fi. Recunoaşterea acestui adevăr te va transforma din lucrătorul neiscusit ce încearcă s-o facă în 
marele artist care o recunoaşte a fi deja o capodoperă. 


Revendicarea ta că deja eşti acum ceea ce vrei să fii va înlătura vălul întunericului omenesc şi astfel ți 
se va dezvălui perfect revendicarea; EU SUNT acela. Voia Domnului s-a exprimat prin cuvintele văduvei, 
„E bine” /„e sănătos”, probabil 4Regi 4:27]. Voia omului ar fi fost, „Va fi bine” /,„va fi sănătos”]. A 
afirma, „Voi fi bine” înseamnă a spune, „Sunt bolnav”. Dumnezeu, Eternul Acum, nu e batjocorit de cuvinte 
sau repetiții zadarnice. Dumnezeu personifică încontinuu ceea ce este. De aceea, resemnarea lui lisus (Care 
S-a făcut egal cu Dumnezeu) a însemnat întoarcerea de la recunoaşterea lipsei (pe care o indică viitorul prin 
„Voi fi”) la recunoaşterea avutului, revendicând, „EU SUNT acel lucru; s-a săvârşit; mulțumescu-Ți, Tată”. 


Acum vei înțelege înţelepciunea din cuvintele prorocului când afirmă, „Cel slab să zică: , EU SUNT 
tare”, Ioel/loil 3:10/4:10. Omul, în orbirea lui, nu va lua în seamă sfătul prorocului; el continuă să se 
revendice a fi slab, sărac, nenorocit şi toate celelalte expresii nedorite din care încearcă să se elibereze, 
revendicând prosteşte că va fi liber de aceste caracteristici în aşteptarea viitorului. Asemenea gânduri încalcă 
singura lege care îl poate elibera vreodată. 


E numai o singură uşă prin care ceea ce cauţi poate intra în lumea ta. „EU SUNT Uşa” [Ioan 10:9]. 


Când spui, „EU SUNT”, te declari a fi, persoana întâi, timpul prezent; nu e niciun viitor. A ştică EU 
SUNT înseamnă a fi conştient de a fi. Conştienţa e singura uşă. Dacă nu eşti conştient a fi ceea ce cauţi, 
cauţi în zadar. 


Dacă judeci după aparenţe, vei continua să fii înrobit de evidenţa simţurilor tale. Pentru a rupe 
această vrajă hipnotică a simțurilor, ţi se spune, „Mergi înăuntru şi închide uşa” /,, Tu însă, când te rogi, 
intră în cămara ta şi, închizând uşa, roagă-te Tatălui tău, Care este în ascuns, şi Tatăl tău, Care vede în 
ascuns, îți va răsplăti ție”, Matei 6:6]. Uşa simţurilor trebuie bine-închisă înainte ca noua ta revendicare să 
fie onorată. A închide uşa simţurilor nu este atât de dificil precum pare la început. Se face fără efort. 


E cu neputinţă să slujeşti la doi stăpâni în acelaşi timp /Matei 6:24, Luca 16:13]. Stăpânul la care 
serveşte omul este cel de care omul e conştient a fi. Sunt Domn şi Stăpân a ceea ce sunt conştient a fi. Nu e 
niciun efort pentru mine să conjur sărăcia, dacă sunt conştient a fi sărac. Slujitorul meu (sărăcia) este silit să 
mă urmeze (conştientul de sărăcie) atâta timp cât EU SUNT (Domnul) conştient a fi sărac. 


În loc de a lupta împotriva evidenţei simţurilor, te revendici a fi ceea ce doreşti să fii. În timp ce 
atenția ta se aşează pe revendicarea aceasta, uşile simțurilor se închid automat în fața fostului tău stăpân 
(ceea ce erai conştient a fi. Pe când te laşi pierdut în sentimentul de a fi (ceea ce revendici acum a fi 
adevărat despre tine), uşile simţurilor se deschid din nou, dezvăluindu-ți lumea a fi expresia perfectă a ceea 
ce eşti conştient a fi. 


Să urmăm exemplul lui lisus, Care a realizat că, om fiind, nu putea face nimic pentru a-Şi schimba 
imaginea prezentă a lipsei. A închis uşa simţurilor Sale în faţa problemei Sale şi S-a dus la Tatăl, Cel pentru 
Care toate lucrurile sunt cu putinţă [Matei 19:26; Marcu 9:23; 10:27; 14:36; Luca 18:27; Fapte 8:37]. 

Negându- Şi evidenţa simţurilor, S-a revendicat a fi tot ceea ce, cu o clipă mai devreme, simţurile Sale 
Îi spuneau că nu era. Știind că întotdeauna conştiența îşi exprimă asemănarea pe pământ, El a rămas în 
conştiența revendicată până ce uşile (simţurile Sale) s-au deschis şi au confirmat stăpânirea Domnului. 


Aminteşte-ţi, EU SUNT este Domnul a toate. Nu mai întrebuința nicicând voia omului care revendică 
„Eu voi fi”. Fii resemnat ca lisus şi revendică, „EU SUNT acela”. 


NICI UN ALT DUMNEZEU 


EU SUNI Cel dintâi şi Cel de pe urmă 
şi nu este alt dumnezeu afară de Mine! — Isaia 44:6 


Eu sunt Domnul Dumnezeul tău, Care te-am scos 
din pământul Egiptului, din casa robiei. 
Să nu ai alți dumnezei afară de Mine. — Deuteronomul 5:6,7 


„Să nu ai alţi dumnezei afară de Mine”. Cât timp omul întreţine o credinţă într-o putere în afara lui, 
atâta timp se va priva pe sine de ființa care el este. Fiecare credinţă în puteri în afara sa, fie pentru bine sau 
rău, va deveni matriţa imaginii turnate a idolatriei. 


Credinţele în puterea medicamentelor de a lecui, dietelor de a întări, banilor de a da siguranţă, sunt 
cămătari de valori sau de bani care trebuie uzurpați [Matei 21:12; Marcu 11:15; Luca 19:45; loan 2:14,15] 
de la puterea prin care apoi omul poate manifesta fără greş respectivele calități. Această înțelegere izgoneşte 
schimbătorii de bani din Templu. Voi sunteți Templul lui Dumnezeu Cel Viu /,, Nu ştiţi, oare, că voi sunteţi 
templu al lui Dumnezeu şi că Duhul lui Dumnezeu locuieşte în voi?”, ICorinteni 3:16; „Sau nu ştiţi că 
trupul vostru este templu al Duhului Sfânt care este în voi, pe care-L aveţi de la Dumnezeu şi că voi nu 
sunteţi ai voştri? ”, ICorinteni 6:19; „Sau ce înţelegere este între templul lui Dumnezeu şi idoli? Căci noi 
suntem templu al Dumnezeului celui viu, precum Dumnezeu a zis că: „Voi locui în ei şi voi umbla şi voi fi 
Dumnezeul lor şi ei vor fi poporul Meu "”, 2Corinteni 6:16], un Templu făcut fără mâini. „Scris este: , Casa 
Mea, casă de rugăciune se va chema”, iar voi o faceţi peşteră de tâlhari!” [Marei 21:13; „Căci templul Meu, 
locaş de rugăciune se va chema pentru toate popoarele”, Isaia 56:7]. 


Hoţii care te privează sunt propriile tale credințe. Este credința ta într-un lucru, nu lucrul în sine, cea 
care te ajută. Există o singură putere: EU SUNT EL. Din cauza credinţei tale în lucruri din afară, le atribui 
putere transferând puterea care eşti tu în lucruri din afară. Înţelege că tu însuţi eşti puterea pe care ai dat-o 
din greşeală condiţiilor externe. Biblia compară omul fixat în opinii cu o cămilă care n-ar putea trece prin 
urechea acului [Matei 19:24; Marcu 10:25; Luca 18:25]. „Urechea acului” la care se face referire era o 
poartă mică în zidurile Ierusalimului, atât de îngustă încât o cămilă nu putea trece prin ea până ce era 
eliberată de povară. Omul bogat, adică cel împovărat de false concepte omeneşti, nu poate intra în Împărăţia 
Cerurilor până ce nu se debarasează de poverile sale /Matei 19:23], aşa cum nu poate nici cămila trece prin 
mica poartă. 


Omul se simte atât de în siguranţă în legile, opiniile şi credinţele sale făcute de om, încât le investeşte 
cu o autoritate pe care nu o au. Satisfăcut că atotcunoaşterea sa e totul, el rămâne neştiutor că toate 
aparențele sunt numai stări ale minţii exteriorizate. Dacă ar realiza asta, conştienţa unei calități ar exterioriza 
acea calitate, fără ajutorul vreunei sau mai multor valori şi ar stabili unica valoare, propria lui conştiență. 


„Dar Domnul este în templul Său cel sfânt” [| Habacuc/Avacum 2:20]. Conştienţa sălăşluieşte în ceea 
ce este conştientă a fi EU SUNT este Domn şi omul, templul Său. Știind despre conştientă că se 
concretizează pe sine, omul trebuie să-i ierte pe toți oamenii pentru că sunt ceea ce sunt. El trebuie să 
realizeze că toți exprimă (fără ajutorul altora) ceea ce sunt ei conştienţi a fi. Petru, omul iluminat sau 
disciplinat, ştia că o schimbare a conştienţei ar produce o schimbare a expresiei. În loc de a simpatiza cu 
cerşetorii de-o viaţă de la poarta templului, a declarat, „Argint şi aur nu am (pentru tine), dar ce am 
(conştienţa de libertate), îţi dau /— În Numele lui Isus Hristos Nazarineanul, scoală-te şi umblă”, Fapte 3:6]. 

„Înflăcărează darul lui Dumnezeu din tine” /,, Își amintesc să aprinzi şi mai mult din nou harul lui 
Dumnezeu, care este în tine”, 2Timotei 1:6]. Încetează a mai cerşi; revendică-te a fi ceea ce hotărăşti să fii. 
Fă asta şi vei sări şi tu din lumea schilozilor în lumea libertăţii, cântând osanale Domnului, EU SUNT. „Mai 
mare este Cel ce e în voi, decât cel ce este în lume” //loan 4:4]. Acesta e strigătul fiecăruia care îşi află 
propria conştiinţă de a fi ca fiind Dumnezeu. Recunoaşterea acestui lucru de către tine va curăța automat 
templul, conştienţa ta, de hoți şi tâlhari, redându-ți stăpânirea peste lucruri pe care ai pierdut-o în momentul 
în care ai uitat porunca, „Să n-ai alți dumnezei afară de Mine!” 


PIATRA DE TEMELIE 


[Eu, ca un înțelept meşter, am pus temelia; iar altul zideşte. ] 
Dar fiecare să ia seama cum zideşte; 
Căci nimeni nu poate pune altă temelie, decât cea pusă, care este lisus Hristos. 
Iar de zideşte cineva pe această temelie: aur, argint, sau pietre scumpe, lemne, fân, trestie, 
Lucrul fiecăruia se va face cunoscut; îl va vădi ziua Domnului. — 1Corinteni 3:10-13 


Temelia a toată expresia este conștiența. Încearcă omul cât o vrea, el nu poate găsi o altă cauză a 
manifestării în afară de conştienţa lui de a fi. Omul gândeşte că a găsit cauza bolii în microbi, cauza 
războiului în ideologii politice conflictuale şi lăcomie. Toate aceste descoperiri ale omului, catalogate drept 
esenţă a Înţelepciunii, sunt nebunie în ochii lui Dumnezeu. 


Există o singură putere şi această putere e Dumnezeu (conştienţa). Ucide; dă viață; răneşte; vindecă; 
face toate lucrurile, bune, rele sau neutre. 


Omul se mişcă într-o lume care nu e nici mai mult nici mai puţin decât conştiența lui concretizată. 
Neştiind asta, el se războieşte cu reflecțiile sale în timp ce el ține vie lumina şi imaginile care proiectează 
reflecțiile. „EU SUNT lumina lumii” / Matei 5:14; loan 8:12]. EU SUNT (conştienţa) e lumina. Ceea ce sunt 
conştient a fi (concepţia mea despre mine) — cum ar fi „Sunt bogat”, „Sunt sănătos”, „Sunt liber” — 
reprezintă imaginile. Lumea e oglinda ce măreşte tot ce EU SUNT conştient a fi. 


Încetează să tot încerci a schimba lumea, fiindcă e numai o oglindă. Tentativa omului de a 
schimba lumea prin forță e la fel de nerodnică precum spargerea unei oglinzi în speranța de a-şi 
schimba fața. Lasă oglinda şi schimbă-ţi faţa. Lasă lumea în pace şi schimbă-ţi concepţiile despre tine. 
Reflecţia va fi apoi satisfăcătoare. 


Libertatea sau închisoarea, satisfacția sau frustrarea pot fi diferenţiate numai de conştiinţa de a fi. 
Indiferent de problema ta, durata sau magnitudinea ei, atenţia ascuțită la aceste instrucțiuni va elimina, într- 
un timp uluitor de scurt, chiar şi amintirea problemei. Pune-ţi următoarea întrebare: „Cum m-aş simți de aş fi 
liber?”. În chiar clipa în care îţi pui sincer întrebarea asta, vine răspunsul. Nici un om nu-i poate spune altuia 
satisfacția dorinţei sale împlinite. Rămâne pentru fiecare în înlăuntrul său să experimenteze sentimentul şi 
bucuria schimbării sale automate de conştiență. 


Sentimentul sau fiorul care vine în răspuns la această auto-chestionare este starea-Tată a 
conştienței sau Piatra de Temelie pe care schimbarea conştientă se zideşte. Cum exact se va întrupa 
acest sentiment, nimeni nu ştie, dar se va întrupa; Tatăl (conştiența) are căi pe care omul nu le 
pătrunde /Romani 11:33]; e legea neschimbătoare. 


Toate lucrurile îşi exprimă natura. Purtând un sentiment, devine natura ta. Ar putea lua o clipă sau un 
an — depinde în întregime de gradul de convingere. Îndoielile dispărând şi tu simţindu-te „EU SUNT 
aceasta”, începi să dezvolţi fructul sau natura lucrului care te simţi a fi. Când cineva cumpără o pălărie nouă 
sau o pereche de pantofi, el crede că toată lumea ştie că sunt noi. Se simte nefiresc cu noile sale achiziţii — 
până ce devin o parte din el. Acelaşi lucru se aplică la purtarea noii stări de conştiență. Când îi pui 
întrebarea, „Cum m-aş simţi dacă dorința mea ar fi împlinită în acest moment?”, răspunsul automat, până ce 
se acomodează prin timp şi folosinţă, e, în realitate, jenant. Perioada de ajustare pentru a realiza acest 
potențial al conştienței este comparabilă cu noutatea purtării articolelor de îmbrăcăminte. 


Neştiind că propria ta conştiență se reflectă pe sine în condiţiile din jurul tău, ca şi femeia lui Lot, tu 
priveşti înapoi continuu spre problema ta şi iar devii hipnotizat de aparenta sa naturaleţe /Geneza/Facerea 
19]. Ja seama la vorbele lui lisus (mântuirea): „Lasă tot şi vino după Mine” /Matei 4:19; Matei 8:22; 
Matei 16:24; Matei 19:21; Marcu 1:17; Marcu 8:34; Marcu 10:21; Luca 9:23; Luca 18:22]. 

„Lasă morţii să-şi îngroape morţii lor” /Matei 8:22; Luca 9:60]. Se poate să te fi hipnotizat 
problema ta prin realitatea şi naturaleţea ei aparente încât îţi vine greu să porţi noul sentiment sau conștiință 
a mântuirii tale. Însă trebuie să-ţi asumi aceste veşminte, de e să ai rezultate. Piatra (conștienţa) pe care au 
respins-o ziditorii (n-ar purta-o) [Psalm 118/117:22; Matei 21:42; Marcu 12:10; Luca 20:17; Fapte 4:11; 
1Petru 2:4;7] este principala piatră unghiulară şi altă fundaţie nimeni nu poate aşeza. 


CELUI CE ARE 


Luaţi seama deci cum auziţi; 
celui ce are i se va da; 
iar de la cel ce nu are, şi ce i se pare că are se va lua de la el. — Luca 8:18 


Biblia, care este cea mai mare carte psihologică scrisă vreodată, avertizează omul să fie conştient de 
ceea ce aude; apoi urmează această atenţionare prin afirmaţia, „iar de la cel ce nu are, şi ce i se pare că are 
se va lua de la el”. Deşi mulţi privesc la această afirmaţie ca la una dintre cele mai crude şi nedrepte dintre 
zicerile atribuite lui lisus, rămâne totuşi o lege dreaptă şi milostivă bazată pe principiul de expresie 
neschimbător al vieții. 


Necunoaşterea de către om a funcţionării legii nu îl exonerează, nici nu-l fereşte de rezultate. Legea e 
impersonală şi astfel nepărtinitoare [Fapte 10:34; Romani 2:11]. Omul e avertizat să fie selectiv în ceea ce 
aude şi acceptă ca adevărat. Tot ceea ce omul acceptă ca adevărat lasă o impresie pe conştienţa sa şi trebuie, 
în timp, să fie dovedit sau infirmat. Auzul intuitiv este mijlocul perfect prin care omul înregistrează impresii. 
Un om trebuie să se disciplineze pentru a auzi numai ceea ce vrea să audă, indiferent de zvonuri sau evidența 
contrară a simţurilor sale. Condiţionându-şi auzul perceptiv, el va reacționa doar la acele impresii asupra 
cărora a consimţit. Această lege nu dă greş niciodată. Condiţionat deplin, omul devine incapabil de a auzi 
altceva decât ceea ce contribuie la dorința sa. 


Dumnezeu, după cum ai descoperit, este acea conştientă necondiționată care îţi dă tot ceea ce eşti 
conştient a fi. A fi conştient a fi ori a avea ceva înseamnă a fi sau a avea ceea ce eşti conştient a fi. Pe acest 
principiu neschimbător stau toate lucrurile. Este imposibil pentru orice să fie altceva decât ceea ce este 
conştient a fi. „Celui ce are (ceea ce este el conștient a fi) i se va da”. Bun, rău, neutru — nu contează — omul 
primeşte însutit ceea ce este el conştient a fi. În consecinţa acestei neschimbătoare legi, „Celui ce nu are, i se 
va lua şi i se va adăuga celui ce are”, bogatul devine mai bogat, săracul mai sărac. Poţi spori numai ceea ce 
eşti conştient a fi. 


Toate lucrurile gravitează spre acea conştienţă cu care sunt în rezonanță. Similar, toate lucrurile se 
desprind de acea conştienţă cu care nu sunt în rezonanță. Împarte averea lumii în mod egal între toţi oamenii 
şi, în scurt timp, aceste diviziuni egale vor fi tot disproporționate cum au fost. Averea îşi va găsi drumul 
înapoi spre buzunarele celor de la care a fost luată. În loc să te alături corului celor care „n-au şi n-au” şi care 
vor să-i distrugă pe cei care au, recunoaşte această neschimbătoare lege a expresiei. Defineşte-te conştient ca 
fiind ceea ce doreşti. 


Odată definită, revendicarea ta conştientă stabilită, continuă în această încredere până ce răsplata este 
primită. La fel de sigur cum ziua urmează nopţii, orice atribut, revendicat conştient, se va manifesta pe sine. 
Astfel, ceea ce lumii ortodoxe adormite îi pare o lege crudă şi nedreaptă devine celui iluminat una dintre cele 
mai milostive şi juste afirmaţii ale adevărului. 


„N-am venit să stric, ci să împlinesc” [Matei 5:17]. Nimic nu e distrus, de fapt. Orice aparentă 
distrugere este rezultatul schimbării în conştiență. Conştienţa veşnic umple din plin starea în care 
sălăşluieşte. Starea din care se detaşează conştienţa pare celor ne familiarizați cu această lege a fi distructivă. 
Totuşi, aceasta e numai pregătitoare unei noi stări de conştiență. Revendică-te a fi ceea ce vrei, umplut din 
plin. „Nimic nu e distrus. Totul e împlinit”. 


„Celui ce are i se va da”. 


CRĂCIUNUL 


Iată, Fecioara va avea în pântece şi va naşte Fiu, 
şi vor chema numele Lui Emanuel, 
care se tâlcuieşte: „Cu noi este Dumnezeu”. — Matei 1:23. 


Una dintre cele mai controversate afirmații din Noul Testament vizează conceperea virgină şi 
Naşterea lui lisus care i-a urmat, o concepere la care bărbatul nu a luat parte. Se consemnează că o Fecioară 
a conceput un Fiu fără ajutorul bărbatului, apoi, în secret şi fără efort, a dat naştere conceperii sale. Aceasta e 
fundaţia pe care se sprijină întreaga creştinătate. 


Lumii creştine i se cere să creadă această poveste, fiindcă omul trebuie să creadă incredibilul pentru 
a-şi exprima din plin măreția care el este. 


Ştiinţific, omul ar putea înclina să respingă întreaga Biblie, ca fiind neadevărată, pentru că raţiunea 
lui nu-i va îngădui să creadă că o naştere virgină e fiziologic posibilă, dar Biblia este un mesaj pentru suflet 
şi trebuie interpretată psihologic de va fi ca omul să-i descopere adevărata simbologie. Omul trebuie să 
înțeleagă această poveste ca o dramă psihologică în loc de o înşiruire de realități fizice. Făcând asta, el va 
descoperi Biblia ca fiind bazată pe o lege care, de e auto- însuşită, va rezulta într-o expresie manifestată ce-i 
va transcende şi cele mai sălbatice vise de împlinire. Pentru a aplica această lege a auto-expresiei, omul 
trebuie să se şcolească şi disciplineze în credința ce stă pe platforma că „lui Dumnezeu toate Îi sunt cu 
putință” [Matei 19:26; Marcu 9:23; 10:27, 14:36; Luca 18:27, Fapte 8:37]. 


Datele excepţional de dramatice ale Noului Testament, anume, Naşterea, Moartea şi Învierea lui lisus 
au fost calculate şi datate pentru a coincide cu anumite fenomene astronomice. Misticii care au consemnat 
această poveste au observat că, în anumite anotimpuri ale anului, schimbări benefice de pe pământ 
coincideau cu schimbări astronomice de sus. Scriind această dramă psihologică, ei au personificat povestea 
sufletului ca biografie a omului. Folosind aceste schimbări cosmice, au marcat Naşterea şi Învierea lui Iisus 
pentru a sublinia că aceleaşi schimbări benefice au loc psihologic în conştiența omului supus legii. 


Chiar şi pentru cei care nu reuşesc să o înțeleagă, povestea Crăciunului este una dintre cele mai 
frumoase poveşti spuse vreodată. Desfăşurată în lumina simbologiei sale mistice, se dezvăluie ca adevărata 
naştere a fiecărei manifestări din lume. 


Această naştere virgină s-a consemnat ca având loc pe 25 decembrie sau, cum o celebrează anumite 
societăți secrete, în Ajunul Crăciunului, la miezul nopţii de 24 decembrie. Misticii au stabilit această dată 
pentru a marca naşterea lui lisus fiindcă era în relaţie cu marile beneficii pământeşti pe care le semnifică 
această schimbare astronomică. 


Observațiile astronomice care i-au inspirat pe autorii acestei drame să folosească aceste date erau 
făcute toate în emisfera nordică; deci din punct de vedere astronomic, opusul ar fi adevărat de ar fi văzut de 
la latitudini sudice. Totuşi, această poveste era consemnată în nord şi astfel bazată pe observaţii nordice. 


Omul a descoperit foarte devreme că soarele juca un rol dintre cele mai importante în viața sa, că, 
fără soare, viaţa fizică aşa cum o ştim, nu putea fi. Deci aceste date de cea mai mare importanță în povestea 
vieţii lui lisus sunt bazate pe poziția soarelui văzut de pe pământ de la latitudinile nordice. 

După ce soarele îşi atinge cel mai înalt punct pe cer în iunie, cade gradual spre sud, luând cu el viaţa 
lumii plantelor astfel că în decembrie aproape întreaga natură va fi încremenit. De-ar continua să cadă spre 
sud, întreaga natură ar fi încremenită spre moarte. Totuşi, pe 25 decembrie, soarele îşi începe marea mutare 
spre nord, aducând cu sine promisiunea mântuirii şi a noii vieţii pentru lume. Cu fiecare zi în care soarele 
răsare tot mai sus pe cer, omul prinde încredere în mântuirea de moarte prin frig şi înfometare, fiindcă ştie 
că, pe măsură ce se mută spre nord şi trece de ecuator, întreaga natură se va înălța din nou, va fi înviată din 
lungul său somn de iarnă. 


Ziua noastră e măsurată de la miez la miez de noapte şi, fiindcă ziua vizibilă începe în est şi se 
sfârşeşte în vest, anticii spuneau că ziua se naşte din acea constelație care ocupa orizontul estic la miezul 
nopții. În Ajunul Crăciunului, sau miezul nopții de 24 Decembrie, constelația Fecioarei se înalță acolo. 


Aşa că s-a consemnat că acest Fiu sau Mântuitor al lumii s-a născut din Fecioară. S-a mai consemnat, 
de asemenea, că această Mamă Fecioară călătorea prin noapte, că s-a oprit la un han şi i s-a dat singura odaie 
liberă, între animale, şi acolo, într-o 1esle, unde se hrănesc animalele, păstorii au găsit Pruncul S fânt. 


Animalele cu care Sfânta Fecioară a fost găzduită sunt sfintele animale ale zodiacului. Acolo, în acel 
constant mişcător cerc al animalelor astronomice stă Sfânta Mamă, Fecioara, şi acolo o vei vedea în fiecare 
miez de noapte la 24 decembrie, stând la orizontul răsăritean, când soarele şi mântuitorul lumii îşi începe 
călătoria spre miazănoapte. 


Psihologic, această naştere are loc în om în acea zi când omul îşi descoperă conștiința de a fi drept 
soarele şi mântuitorul lumii sale. Când omul cunoaşte semnificația afirmației mistice, „Eu sunt lumina 
lumii” [Matei 5:14; loan 8:12], el va realiza că al său EU SUNT, sau conştienţa, este soarele vieţii lui, care 
soare radiază imagini pe ecranul spaţiului. Aceste imagini sunt în asemănarea a ceea ce el, ca om, este 
conştient a fi. Astfel, calități şi atribute care apar mişcându-se pe ecranul lumii lui sunt într-adevăr proiecții 
ale acestei lumini din sine însuşi. 


Nenumăratele speranțe şi ambiţii neîmplinite ale omului sunt semințele care sunt îngropate în 
conştiența sau pântecele virgin al omului. Acolo rămân ca seminţele pământului, ţinute în pustiul înghețat al 
iernii, aşteptând ca soarele să se mişte spre miazănoapte sau ca omul să se întoarcă la cunoaşterea a cine este 
el. Întorcându-se, el se mișcă spre miazănoapte prin recunoaşterea adevăratului său sine, revendicând, „EU 
SUNT lumina lumii”. 


Când omul îşi descoperă conştiinţa sau EU SUN T-ul a fi Dumnezeu, mântuitorul lumii sale, el va fi 
ca soarele în trecerea lui nordică. Toate impulsurile şi ambițiile lui ascunse vor fi atunci încălzite şi stimulate 
spre naştere prin această cunoaştere a adevăratului său sine. El se va revendica a fi ceea ce până atunci spera 
a fi. Fără ajutorul vreunui om, se va defini pe sine ca ceea ce doreşte să exprime. Va descoperi că al său EU 
SUNT este Fecioara ce concepe fără ajutorul bărbatului, că toate concepțiile sale despre sine, când sunt 
simţite şi fixate în conştienţă, vor fi întrupate cu uşurinţă ca realități vii în lumea lui. 


Omul va realiza într-o zi că această întreagă dramă are loc în conştienţa lui, că necondiționata lui 
conştientă, sau EU SUNT, este Fecioara Maria dorind să exprime, că prin această lege a auto-expresiei el se 
defineşte pe sine ca fiind ceea ce doreşte să exprime şi că fără ajutorul sau cooperarea nimănui el va exprima 
ceea ce conştient s-a revendicat şi definit pe sine ca fiind. 

Va înțelege atunci: de ce Crăciunul este fixat pe 25 decembrie, în timp ce Paştele e o dată 
schimbătoare; de ce întreaga creştinătate se sprijină pe concepția virgină; că propria lui conştiență este 
pântecele virgin sau mireasa Domnului primind impresii ale auto-impregnării şi apoi fără ajutor întrupează 
aceste impresii ca expresii ale vieții sale. 


RĂSTIGNIREA ŞI ÎNVIEREA 


EU SUNT Învierea şi Viaţa; cel ce crede în Mine, 
Chiar dacă va muri, va trăi. — John 11:25 


Misterul Răstignirii /Crucificării] şi cel al Învierii sunt atât de întrețesute încât, pentru a fi pe deplin 
înțelese, cele două trebuie explicate împreună, fiindcă unul îl determină pe celălalt. Misterele sunt 
simbolizate pe pământ în ritualurile de Vinerea Mare şi Paşti. Ai observat că aniversarea acestui eveniment 
cosmic, anunţat în fiecare an de Biserică, nu este o dată fixă, aşa cum sunt alte aniversări ce marchează 
naşteri şi morți, ci că această zi se schimbă de la an la an, picând oriunde între 22 martie şi 25 aprilie [cf 
ritului catolic, n. tr.]. 

Ziua Învierii este determinată astfel: prima duminică după luna plină în Berbec este celebrată ca 
Paşti. Berbecul începe în 21 martie şi se încheie aproximativ pe 19 aprilie. Intrarea soarelui în Berbec 
marchează începutul primăverii. Luna, în tranzitul său lunar în jurul pământului, va forma la un moment-dat 
între 21 martie şi 25 aprilie o opoziție cu soarele, care opoziţie e numită lună plină. Prima duminică după ce 
se produce acest fenomen ceresc este celebrată ca Paşti; vinerea care precede această zi e Vinerea Mare. 


Această dată schimbătoare ar trebui să spună celui ce observă să caute o altă interpretare decât cea 
comun acceptată. Aceste zile nu marchează aniversările morţii şi învierii unui individ care a trăit pe pământ. 

Văzut de pe pământ, în trecerea sa nordică din anotimpul primăverii, soarele pare a intersecta /într-o 
cruce, n.tr.] linia imaginară pe care omul o numeşte ecuator. Aşa că se spune de către mistic că se 
încrucişează sau crucifică pentru ca omul să trăiască. Este semnificativ că imediat după ce are loc acest 
eveniment, întreaga natură începe să se ridice sau să |re]învie din lungul somn de iarnă. Aşadar, se poate 
concluziona că această perturbare din natură, în acest anotimp al anului, are legătură directă cu această 
încrucişare. Astfel, se crede că soarele trebuie să-şi verse sângele de Paşti. 


Dacă aceste zile marcau moartea şi învierea unui om, ele ar fi fost fixe, ca să pice în aceeaşi dată în 
fiecare an, aşa cum toate celelalte evenimente istorice sunt fixe, dar, evident, acesta nu face cazul. Nu s-a 
intenționat ca aceste date să marcheze aniversările morții şi Învierii lui lisus, omul. Scripturile sunt drame 
psihologice şi îşi vor dezvălui înțelesul numai când sunt interpretate psihologic. Aceste date sunt potrivite 
pentru a coincide cu schimbările cosmice care se produc în acest timp al anului, marcând moartea vechiului 
an şi începutul sau [re]învierea noului an, sau primăvara. Aceste date simbolizează într-adevăr moartea şi 
Învierea Domnului; dar acest Domn nu e om; este conştiinţa ta de a fi. Se consemnează că El Şi-a dat viaţa 
pentru ca tu să poți trăi, „Eu am venit ca viaţă să aibă şi din belşug să aibă” [loan 10:10]. Conştienţa se 
ucide pe sine detaşându-se de ceea ce era conştientă a fi, astfel încât să poată trăi în ceea ce doreşte a fi. 


Primăvara este timpul anului când milioane de semințe, care întreaga iarnă au stat îngropate în 
pământ, izvorăsc dintr-odată în vizibil, pentru ca omul să poată trăi; şi, fiindcă drama mistică a Răstignirii şi 
Învierii este în natura acestei schimbări anuale, se celebrează în acest anotimp de primăvară al anului; dar, de 
fapt, are loc în fiecare moment în timp. Ființa care e crucificată este conştiinţa ta de a fi. Crucea este 
concepţia ta despre tine însuţi. [Re Învierea este ridicarea în vizibil a acestei concepţii despre tine însuţi. 


Departe de a fi o zi de jale, Vinerea Mare ar trebui să fie o zi a bucuriei, fiindcă nu poate fi înviere 
sau expresie dacă nu e mai întâi crucificare sau impresie. Lucrul de înviat în cazul tău este ceea ce doreşti 
a fi. Pentru a face asta, trebuie mai întâi să te simţi a fi lucrul dorit. Trebuie să simţi „EU SUNT 
Învierea şi Viaţa dorinţei”. EU SUNT (conştiinţa ta de a fi) este puterea ce învie şi dă viaţă la ceea ce 
doreşti în conştie nta ta să fii. 


„Doi se vor învoi /pe pământ] în privinţa unui lucru pe care îl vor cere şi se va da lor de către Tatăl 
Meu /Care este în ceruri”, Matei 18:19]. Cei doi care se înţeleg sunteţi tu (conştiinţa ta de a fi — 


conştiența care doreşte) şi lucrul dorit. Când această învoială este obținută, crucificarea este completă; doi 
s-au încrucişat şi crucificat unul pe celălalt. EU SUNT şi CEL CE/CEEA CE — conştiența şi ceea ce eşti 
conştient a fi — s-au unit şi sunt una; EU SUNT acum bătut în cute sau fixat în credinţa că EU SUNT această 
contopire. lisus sau EU SUNT este bătut în cuie pe crucea a ceea ce/cel ce [vreau să fiu]. Cuiul care te leagă 
pe cruce este cuiul simţirii. Uniunea mistică este acum consumată şi rezultatul va fi naşterea unui Prunc sau 
învierea unui Fiu ce aduce mărturie Tatălui Său. 


Conştienţa este unită cu ceea ce este conştientă a fi. Lumea expresiei este pruncul ce confirmă această 
uniune. În ziua în care încetezi a fi conştient a fi ceea ce eşti acum conştient a fi, în acea zi fiul tău sau 
expresia ta va muri şi se va întoarce la sânul tatălui său, conştiența fără formă, fără chip. 


Toate expresiile sunt rezultatele unor asemenea uniuni mistice. Aşa că preoții spun corect că 
adevăratele căsătorii se leagă în ceruri şi pot fi desfăcute numai în ceruri. Dar dă-mi voie să clarific această 
afirmaţie înştiințându-te că cerurile nu sunt o locaţie; reprezintă o stare de conştiență. Împărăţia Cerurilor 
este înlăuntrul tău [Luca 17:21]. În ceruri (conștientă), Dumnezeu e atins de ceea ce El e conştient a fi. 
„Cine s-a atins de Mine? Căci am simţit o putere care a ieşit din Mine” [Luca 8:45,46; Marcu 5:30]. În clipa 
în care această atingere (simţire) are loc, se naşte un vlăstar sau are loc o ieşire-din-mine în vizibil. 


În ziua în care omul simte „EU SUNT liber”, „EU SUNT bogat”, „EU SUNT puternic”, 
Dumnezeu (EU SUNT) este atins de aceste calităţi sau virtuţi. Rezultatele unor asemenea atingeri sau 
crucificări vor fi văzute în naşterea sau învierea calităţilor simţite, fiindcă omul trebuie să aibă 
confirmare vizibilă a tot ceea ce el e conştient a fi. Acum vei şti de ce omul sau manifestarea este 


întotdeauna făcut după chipul lui Dumnezeu. Conştienţa ta imaginează şi exteriorizează tot ceea ce tu 
eşti conştient a fi. 


Ă „EU SUNT Domnul şi nimeni altul! Afară de Mine nu este Dumnezeu” [Isaia 45:5]; „EU SUNT 
Invierea şi Viaţa” [loan 11:25]. Vei deveni fixat în credinţa că eşti ceea ce doreşti a fi. Înainte să ai orice 


dovadă vizibilă că eşti, din adâncul convingerii pe care ai simţit-o fixată înlăuntrul tău, vei şti că eşti; 
şi astfel, fără a aştepta confirmarea simţurilor tale, vei striga, „Săvârşitu-s-a” [loan 19:30]. Apoi, cu o 
credință născută din cunoaşterea acestei legi neschimbătoare, vei fi ca unul mort şi îngropat; vei sta liniştit şi 
nemişcat în convingerea ta şi încrezător că vei învia calitățile pe care le-ai fixat şi le simţi înlăuntrul tău. 


PRESĂRILE INTERIOARE 


Și după cum am purtat chipul celui pământesc, 
tot aşa vom purta şi chipul Celui ceresc. — ICorinteni 15:49 


Conştienţa ta sau EU SUN T-ul tău este potențialul nelimitat pe care se fac impresiunile. 
Impresiunile sunt stări definite presate pe EU SUN T-ul tău. 


Conştienţa ta, sau EU SUNT-ul tău, poate fi asemănată cu un film senzitiv. În stare virgină, e 
potențial nelimitată. Poţi imprima sau înregistra un mesaj de iubire sau un imn al urii, o minunată simfonie 
sau un jazz distonant. Nu contează care ar putea fi natura impresiei; EU SUNT-ul tău va primi şi susține, fără 
un murmur, de bună voie, toate impresiile. 


Conştienţa ta este cea la care se face referire în Isaia 53:3-7. 


„Dispreţuit era şi cel din urmă dintre oameni; om al durerilor şi cunoscător al suferinței, unul înaintea 
căruia să-ți acoperi fața; disprețuit şi nebăgat în seamă.” 


„Dar El a luat asupră-Şi durerile noastre şi cu suferințele noastre S-a împovărat. Şi noi Îl socoteam 
pedepsit, bătut şi chinuit de Dumnezeu,” 


„Dar El fusese străpuns pentru păcatele noastre şi zdrobit pentru fărădelegile noastre. El a fost 
pedepsit pentru mântuirea noastră şi prin rănile Lui noi toţi ne-am vindecat.” 


„Toţi umblam rătăciţi ca nişte oi, fiecare pe calea noastră, şi Domnul a făcut să cadă asupra Lui 
fărădelegile noastre ale tuturor.” 


„Chinuit a fost, dar S-a supus, 
şi nu Şi-a deschis gura Sa; 
ca un miel spre junghiere S-a adus 
şi ca o oaie fără de glas înaintea celor ce o tund, 
aşa nu Şi-a deschis gura Sa.” 


Conştienţa ta neschimbătoare, necondiționată, este impersonală; nu e părtinitoare [Fapte 10:34; 
Romani 2:11]. Fără gând sau efort, ea exprimă automat fiecare impresie care este înregistrată pe ea. Nu 
obiectează la nicio impresiune care e înscrisă pe ea; deşi este capabilă de a primi şi exprima orice şi toate 
stările definite, rămâne veşnic un imaculat şi nelimitat potențial. 


EU SUNI-ul tău este fundația pe care se clădeşte starea definită sau concepția despre tine; dar nu 
este definită, nici nu depinde de astfel de stări definite pentru existența ei. EU SUNT-ul tău nici nu se 
extinde, nici nu se contractă; nimic nu-l alterează sau adaugă le el. Înainte ca orice stare să fi fost, EL este. 
Când toate stările încetează a mai fi, EL este. Toate stările definite sau concepțiile despre tine sunt numai 
expresii efemere ale ființei tale eterne. 


A fi impresionat înseamnă a fi presat înlăuntru (EU SUNT presat — persoana întâi — timpul prezent). 
Toate expresiile sunt rezultatul impresiunilor. Numai revendicându-te a fi ceea ce doreşti să fii vei exprima 
respectiva dorinţă. Lasă toate dorințele să devină impresii ale calităților care sunt, nu ale calităților care vor 
fi. EU SUNT (conştienţa ta) este Dumnezeu şi Dumnezeu este plinătatea a toate, Eternul ACUM, EU SUNT. 


Nu-ţi irosi gândurile la ziua de mâine; expresiile de mâine sunt determinate de impresiunile de 
azi. „lată că acum este vremea potrivită; iată că acum este ziua mântuirii” /2Corinteni 6:2; Isaia 49:8]. 
„Împărăţia Cerurilor e aproape/la înde mână” [Matei 4:17]. Lisus (mântuirea) spunea, „Eu cu voi sunt 
în toate zilele, până la sfârşitul veacului” /Matei 28:20]. Conştienţa ta este mântuitorul tău care e cu 
tine mereu; dar, dacă te lepezi de El, şi El Se va lepăda de tine /Matei 10:33; Luca 12:9]. Te lepezi de 
El revendicând că El „va apărea”, aşa cum milioane de oameni spun azi că mântuirea „va veni”; asta 
e echivalent cu a spune „Nu suntem mântuiţi”. Trebuie să încetezi să-ţi mai aştepţi Mântuitorul să 
apară şi să începi să revendici, să spui că deja eşti salvat, iar semnele revendicării tale vor urma. 


Când văduva a fost întrebată ce avea în casa ei, a existat o recunoaştere a substanţei, revendicarea ei 
era, „câțiva stropi de untdelemn” /4Regi/2Împăraţi 4:1-6]. Câţiva stropi vor deveni un izvor, dacă revendici 
asta aşa cum trebuie. Conştiinţa ta de a fi măreşte întreaga conştienţă. A revendica faptul că „voi avea ulei” 
(bucurie) înseamnă a recunoaşte că am vasele goale. Astfel de impresiuni ale lipsei produc lipsă. Dumnezeu, 
conştienţa ta, nu e părtinitor /Fapte 10:34; Romani 2:11]. Pur impersonal, Dumnezeu, această conştiinţă a 
toată existenţa, primeşte impresii, calități şi atribute definitorii conştienței, anume, impresiunile tale. 

Fiecare dorinţă de-ale tale trebuie determinată prin nevoie. Nevoile, fie aparente, fie reale, vor 
fi împlinite automat când sunt bine-primite cu suficientă intensitate a scopului ca dorințe definite. 
Știind că propria ta conştienţă e Dumnezeu, ar trebui să priveşti asupra fiecărei dorinţe ca şi cuvânt 
vorbit de Dumnezeu, spunându-ţi ceea ce este. „Nu mai nădăjduiţi în omul cel muritor, în nările 
căruia nu este decât o suflare! Oare, ce putere are el?” //saia 2:22]. Suntem veşnic ceea ce este definit 
de conştiinţa noastră de a fi. Nu revendica niciodată, „Eu voi fi aia”. Lasă ca toate revendicările să fie 
de acum, „EU SUNT cel ce/ceea ce EU SUNT”. Înainte de a întreba, ni se răspunde //saia 65:24]. 
Soluţia fiecărei probleme asociată cu dorinţa este evidentă. Fiecare problemă produce automat 
dorirea soluţiei. 


Omul este educat în credinţa că dorinţele lui sunt lucruri împotriva cărora el trebuie să lupte. În 
necunoaşterea lui, el îşi neagă Mântuitorul care bate întruna la uşa conştienţei pentru a fi primit [Apocalipsa 
3:20] (EU SUNT uşa). Nu dorinţa, de-ai recunoaşte-o, te-ar scăpa de problemă? A-ţi primi mântuitorul să 
intre este cel mai uşor lucru din lume. Lucrurile trebuie să fie, pentru a fi primite. Eşti conştient de o dorință; 
dorinţa este ceva de care eşti conştient acum. Dorinţa ta, deşi invizibilă, trebuie să fie afirmată de către tine 
pentru a fi ceva ce e real. „(Dumnezeu) cheamă lucrurile care nu sunt (nu se văd), ca şi cum ar fi” [Romani 
4:17]. 


Revendicând EU SUNT lucrul dorit, ÎI primesc pe Mântuitor înăuntru. „lată, stau la uşă şi bat; de va 
auzi cineva glasul Meu şi va deschide uşa, voi intra la el şi voi cina cu el şi el cu Mine” [Apocalipsa 3:20]. 
Fiecare dorinţă este o bătaie a Mântuitorului în uşă. Fiecare om aude această bătaie. Omul deschide uşa când 
revendică, „EU SUNT EL”. Caută şi primeşte-ţi Mântuitorul. Lasă lucrul dorit să se preseze pe tine până ce 
eşti impregnat cu acum-ul mântuitorului tău; apoi eliberezi strigătul de victorie, „Săvârşitu-s-a” [loan 
19:30]. 


CIRCUMCIZIA 


În El aţi fost tăiați împrejur, nu cu o tăiere împrejur făcută de mână, ci cu tăierea împrejur a lui Hristos, 
în dezbrăcarea de trupul poftelor firii noastre pământeşti. — Coloseni 2:11 


Circumcizia este operaţia care înlătură vălul ce ascunde capul creației. Actul fizic nu are nimic de-a 
face cu actul spiritual. Întreaga lume ar putea fi circumeisă fizic şi să rămână, totuşi, necurată şi conducători 
orbi ai celor orbi. Celor circumeişi spiritual li se ridicase vălul întunericului şi s-au cunoscut pe sine a fi 
Hristos, lumina lumii. 


Lasă- mă să îndeplinesc operația spirituală asupra ta, cititorule. Actul este îndeplinit în a opta zi după 
naştere, nu fiindcă ziua aceasta ar avea vreo semnificație specială sau ar diferi în vreun fel de celelalte zile, 
ci este îndeplinită în această a opta zi pentru că opt este figura ce nu are nici început nici sfârşit. Mai mult, 
anticii simbolizau cifra sau litera opt ca o închidere sau ca un văl înăuntru / Cântarea Cântărilor 6:7; Evrei 
6:19] şi după care era îngropat misterul creației. Astfel, secretul operației în a opta zi are legătura cu natura 
actului, anume de a dezvălui capul etern al creaţiei, acel ceva neschimbător în care toate lucrurile încep şi se 
sfârşesc şi care totuşi rămâne sinele etern când toate lucrurile încetează a fi. Acest misterios ceva este 
conştiinţa ta de a fi. 


În acest moment eşti conștient a fi, dar eşti şi conștient a fi cineva. Acest cineva este vălul care 
ascunde fiinţa care eşti tu de fapt. Eşti mai întâi conştient a fi, apoi eşti conştient a fi om. După ce vălul 
omului este pus pe sinele tău fără chip, devii conştient a fi un membru al unei anumite rase, națiuni, familii, 
crez etc. Vălul de ridicat în circumeizia spirituală este vălul omului. Dar înainte ca aceasta să se poată face, 
trebuie să tai adeziunea la rasă, naţiune, familie şi aşa mai departe. „În Hristos nu maie nici grec, nici evreu, 
nici rob, nici slobod, nici bărbat, nici femeie” /aprox., Coloseni 3:11]. „Trebuie să laşi tată, mamă, frate şi 
să-Mi urmezi Mie” [aprox., Luca 14:26]. Pentru a îndeplini asta, încetezi a te mai identifica pe tine cu aceste 
diviziuni, devenind indiferent la atari revendicări. Indiferenţa este cuțitul care taie. Simțirea este funia care 
leagă. Când poți privi asupra omenirii ca o mare fiăție fără distincție de rasă sau crez, atunci vei şti că ai 
îndepărtat aceste membrane. Cu aceste legături tăiate, tot ce te mai separă acum de adevărata ta ființă este 
credința ta că eşti om. 


Pentru a îndepărta acest ultim văl, ķi lepezi concepția despre tine ca om, ştiindu-te numai a fi. În loc 
de conştienţa „EU SUNT om”, lasă să fie doar „EU SUNT” — fără chip, fără formă şi fără statură. Eşti 
circumcis spiritual când conştiența de om este lepădată şi conştiinţa ta necondiționată de a fi îţi este 
dezvăluită ca veşnicul cap al creaţiei, o prezenţă atotştiutoare, fără formă, fără chip. Apoi, dezvelit şi trezit, 
vei declara şi vei şti că EU SUNT este Dumnezeu şi afară de mine, această conştientă, nu este Dumnezeu. 


Acest mister este spus simbolic în Biblie în povestea lui isus spălând picioarele ucenicilor Săi. Este 
consemnat că lisus S-a dezbrăcat de haine şi S-a încins cu un ştergar. Apoi, după ce a spălat picioarele 
ucenicilor Săi, le-a şters cu ştergarul cu care era încins. Petru a protestat față de spălarea picioarelor lui şi i s- 
a spus că, altfel, nu va avea parte de lisus. Auzind asta, Petru a replicat, „Doamne, spală-mi nu numai 
picioarele, ci şi mâinile şi capul”. lisus a răspuns că „Cine s-a scăldat n-are trebuință să-şi spele decât 
picioarele, ca să fie curat de tot” [loan 13:1-10]. 


Simţul comun ar spune cititorului că omul nu este curat de tot numai fiindcă picioarele îi sunt spălate. 
Aşadar, el ar trebui fie să respingă povestea ca fiind fantezie, fie să-i caute înţelesul ascuns. Fiecare poveste 
a Bibliei este o dramă psihologică ce are loc în conştiența omului şi cea de față nu e o excepţie. Spălarea 
picioarelor discipolilor este povestea mistică a circumciziei spirituale sau a dezvăluirii secretelor Domnului. 

lisus este numit Domnul. Ți se spune că numele Domnului este EU SUNT — Je Suis. „EU SUNT 
Domnul, acesta este Numele Meu”, Isaia 42:8. Povestea spune că lisus era gol, în afara ştergarului care-l 
acoperea vintrele sau secretele. lisus sau Domnul simbolizează conştiinţa ta de a fi ale cărei secrete sunt 
ascunse de ştergar (conştiinţa de a fi om). Piciorul simbolizează înțelegerea care trebuie spălată de toate 
credinţele sau concepţiile omeneşti de către Domnul. Când se scoate şi ştergarul pentru a şterge picioarele, 
secretele Domnului sunt dezvăluite. 


Pe scurt, înlăturând credinţa că tu eşti om îți dezvăluie conştienţa drept cap al creaţiei. 
Omul e prepuţul ce ascunde capul creaţiei. EU SUNT Domnul ascuns de vălul omului. 


INTERVAL DE TIMP 


Să nu se tulbure inima voastră, 
credeți în Dumnezeu, 
credeţi şi în Mine. În casa Tatălui Meu multe locașuri sunt. 
lar de nu, v-aş fi spus. 
Mă duc să vă gătesc loc. 
Și dacă Mă voi duce şi vă voi găti loc, iarăşi voi veni şi vă voi lua la Mine, 
ca să fiţi şi voi unde EU SUNT. — loan 14:1-3 


„Să nu se tulbure inima voastră; credeţi în Dumnezeu, credeți şi în Mine. În casa Tatălui Meu multe 
locaşuri sunt. Iar de nu, v-aş fi spus. Mă duc să vă gătesc loc. Şi dacă Mă voi duce şi vă voi găti loc, iarăşi 
voi veni şi vă voi lua la Mine, ca să fiţi şi voi unde EU SUNT.” 


Acel MINE în care trebuie să crezi este conştiența ta, EU SUNT; este Dumnezeu. Este, de asemenea, 
casa Tatălui ce conţine înlăuntrul său toate stările de conştiență ce ar putea fi concepute. Fiecare stare de 
conştiență este numită „locaş”. 


Această conversaţie are loc înlăuntrul tău. EU SUNT-ul tău, conştiența necondiționată, este Hristos 
isus vorbind sinelui condiționat sau conştiența Ion Popescu. „EU SUNT Ion”, dintr-un punct de vedere 
mistic, este două fiinţe, anume, Hristos şi Ion. Deci mă duc să pregătesc un loc pentru tine, mutându-mă din 
starea ta de conştiență actuală în starea dorită. Este o promisiune din partea lui Hristos sau conştiinţa de a fi 
către actuala ta concepţie despre tine că îţi vei părăsi conştienţa actuală şi îţi vei însuşi alta. 


Omul este un aşa sclav al timpului încât, dacă după ce şi-a însuşit o stare a conştienței care nu 
este acum văzută de lume şi ea, starea însuşită, nu se întrupează imediat, el îşi pierde credinţa în 
revendicarea sa nevăzută; imediat o leapădă şi se întoarce la fosta sa stare inertă de a fi. Din cauza 
acestei limitări a omului, am găsit de mare ajutor să folosesc un interval de timp specific în facerea 
acestei călătorii spre un locaş pregătit. 


„Aşteaptă o clipă” [lov 36:2]. 


Noi toți am catalogat zilele diferite ale săptămânii, lunilor anului şi anotimpurilor. Prin asta, vreau să 
spun că tu şi cu mine am spus iar şi iar, „Hei, azi parcă-i duminică” sau „luni” sau „sâmbătă”. Am spus şi în 
mijlocul verii, „Hei, parcă-i toamna”. Aceasta e dovada clară că tu şi cu mine avem sentimente definite 
asociate cu aceste zile diferite, luni şi anotimpuri ale anului. Din cauza acestor asociaţii, putem oricând 
să ne afundăm conştient în acea zi sau anotimp pe care l-am ales. 

Nu defini egoist acest interval în zile şi ore, numai pentru că eşti nerăbdător să-l primeşti, ci 
rămâi simplu în convingerea că e făcut — timpul, fiind pur relativ, ar trebui eliminat complet — şi 
dorinţa ta se va împlini. 


Această abilitate de a ne plasa în orice moment în timp ne permite să folosim timpul în călătoria 
noastră în locaşul dorit. Acum, eu (conştiența) merg într-un punct al timpului şi acolo pregătesc un locaş. 
Dacă mă duc într-un asemenea punct în timp şi pregătesc un locaş, mă voi întoarce în acest punct din timp de 
unde am plecat; şi am să te iau şi am să te duc în acel locaş pe care l-am pregătit, ca acolo unde EU SUNT, 
să fii şi tu. 

Dă-mi voie să-ți ofer un exemplu de astfel de călătorie. Să zicem că ai o dorinţă intensă. Ca cei mai 
mulți oameni care sunt înrobiţi de timp, ai putea crede că e cu neputinţă să realizezi o dorință atât de 
mare într-un interval limitat. Dar admițând că toate lucrurile sunt cu putință lui Dumnezeu, 
crezându-l pe Dumnezeu a fi EUL din tine sau conştiinţa ta de a fi, poţi spune, „Ca Ion, nu pot face 
nimic; dar din moment ce toate lucrurile sunt cu putință pentru Dumnezeu şi ştiu că Dumnezeu e 
conştiinţa mea de a fi, îmi pot realiza dorința în scurt timp. Cum va fi realizată dorința mea, eu (ca 
Ion) nu ştiu, dar prin însăşi legea fiinţei mele, ştiu că va fi”. 


Cu această credință ferm stabilită, hotărăşte care ar fi un interval relativ, rațional de timp în care o 
astfel de dorinţă ar putea fi realizată. 


Încă o dată, dă-mi voie să-ţi amintesc să nu scurtezi intervalul de timp fiindcă eşti nerăbdător să-ți 
primeşti dorinţa; lasă un interval firesc. Nimeni nu-ți poate preciza intervalul de timp. Numai tu poţi spune 
care ar fi pentru tine intervalul firesc. Intervalul de timp este relativ, adică, nicicare doi indivizi nu ar da 
aceeaşi măsură a timpului pentru realizarea dorinţei lor. 


Timpul e veşnic condiţionat de concepția omului despre el însuşi. Încrederea în tine însuți, 
determinată de conştiența condiţionată, întotdeauna scurtează intervalul de timp. Dacă erai obişnuit cu 
împliniri mărețe, îţi dădeai un mult mai scurt interval în care să-ți împlineşti dorința decât omul instruit în 
eşecuri. 


Dacă azi ar fi miercuri şi tu decizi că ar fi destul de posibil pentru dorinţa ta să întrupeze o nouă 
realizare a ta însuți până duminică, atunci duminică devine punctul în timp pe care ar trebui să-l vizitezi. 
Pentru a face vizita asta, închizi miercurea în afară şi pofteşti duminica înăuntru. Asta se realizează prin 
simpla simţire că e duminică. Începe să auzi clopotele bisericii; începe să simţi liniştea zilei şi tot ceea ce 
duminica înseamnă pentru tine; simte că e duminică de fapt. 


Când acest lucru este împlinit, simte bucuria de a fi primit ceea ce miercuri era numai o dorință. 
Simte fiorul deplin de a fi primit, apoi întoarce-te la miercuri, punctul în timp pe care l-ai lăsat în urma ta. 
Făcând asta, creezi un vacuum în conştientă mutându-te de miercuri spre duminică. Natura, detestând 
vacuumurile, se grăbeşte să le umple, făurind astfel o matriţă în asemănarea a ceea ce tu ai creat ca potențial, 
anume, bucuria de a fi realizat dorinţa ta definită. 


Întorcându-te la miercuri, vei fi umplut de o fricită expectativă, pentru că ai stabilit conştiența a ceea 
ce trebuie să aibă loc duminica viitoare. Trecând prin intervalul joi, vineri, sâmbătă, nimic nu te perturbă 
indiferent de condiţii, pentru că tu ai predeterminat ceea ce vei fi „de sabat” şi asta rămâne o convingere 
nealterabilă. 


Plecând înainte şi pregătind locaşul, te-ai întors la Ion şi acum îl iei cu tine prin intervalul de trei zile 
spre locaşul pre gătit pentru ca să împartă bucuria ta cu tine, ca acolo unde EU SUNT, să fii şi tu. 


TRINITATEA 


Apoi Dumnezeu a zis: „Să facem om după chipul Nostru, 
după asemănarea Noastră ”. — Geneza/Facerea 1:26 


Descoperindu-L pe Dumnezeu ca fiind conştiinţa noastră de a fi şi această realitate neschimbătoare, 
necondiționată (EU SUNT-ul) ca fiind unicul creator, să vedem de ce Biblia consemnează o trinitate drept 
creator al lumii. 

În cel de-al 26-lea verset al primului capitol din Geneza/Facerea, se spune, „Apoi Dumnezeu a zis: 
„Să facem om după chipul Nostru”. Bisericile se referă la această pluralitate de dumnezei ca Dumnezeu 
Tatăl, Dumnezeu Fiul şi Dumnezeu Sfântul Duh. Ce vrea să se spună prin „Dumnezeu Tatăl, Dumnezeu Fiul 
şi Dumnezeu Sfântul Duh” nu au încercat vreodată să explice, fiindcă sunt în întuneric cu privire la acest 
mister. 

Tatăl, Fiul şi Sfântul Duh sunt trei aspecte sau condiţii ale conştienței necondiționate pe care o 
numim Dumnezeu. Conştiinţa de a fi precede conştiinţa de a fi ceva. Acea conştienţă necondiționată care a 
precedat toate stările de conştiinţă este Dumnezeu — EU SUNT. Cele trei aspecte condiționate sau diviziuni 
ale sinelui pot fi cel mai bine descrise în acest fel: 


Atitudinea receptivă a minţii este acel aspect care primeşte impresiuni şi astfel poate fi asemănat cu 
un pântec sau Mamă. 

Cel care face impresiunea este masculinul sau aspectul presant şi astfel cunoscut ca Tatăl. 

Impresiunea devine în timp o expresie, care expresie e veşnic în asemănarea şi imaginea impresiunii, 
astfel, acest aspect concretizat se spune că e Fiul purtând mărturie Tatălui- Mamei lui. 


O înțelegere a acestui mister al trinității permite celui care o înțelege să-şi transforme complet lumea 
şi să o făurească după propriul său plac. 


lată o aplicaţie practică a acestui mister. Stai în tăcere şi decide ce este ceea ce ți-ar plăcea cel mai 
mult să exprimi sau să posezi. După ce ai decis, închide-ţi ochii şi ia-ţi complet atenţia de la tot ceea ce ar 
nega realizarea lucrului dorit; apoi asumă-ți o atitudine receptivă a minţii şi joacă-te de-a presupusul, 
imaginându-ţi cum te-ai simţi dacă ţi-ai realiza acum dorinţa. Începe să asculţi de parcă spaţiul ţi-ar vorbi şi 
tiar spune că eşti acum ceea ce doreşti să fii. 

Această atitudine receptivă este starea de conştiență pe care trebuie să ţi-o asumi înainte ca o 
impresiune să se poată face. Odată obținută această stare a minții flexibilă şi impresionabilă, începe să 
imprimi asupra ta faptul că eşti ceea ce doreşti să fii, revendicând şi simțind că exprimi şi posezi acum ceea 
ce ai decis a fi şia avea. Continuă în această atitudine până ce impresiunea este făcută. 

În timp ce contemplezi, fiind şi posedând ceea ce ai hotărât să fii şi să ai, vei observa că fiecare 
inspirare de aer aduce un fior de bucurie ce curge prin întreaga ta ființă. Acest fior sporeşte în intensitate pe 
măsură ce simți tot mai multă bucurie de a fi ceea ce te revendici pe tine a fi. Apoi, într-o ultimă inhalare 
adâncă, întreaga ta ființă va exploda de bucuria împlinirii şi vei şti prin sentimentul acesta că eşti impregnat 
de Dumnezeu, tatăl. De îndată ce impresia s-a făcut, deschide ochii şi întoarce-te la lumea pe care ai închis-o 
afară cu câteva momente mai devreme. 


In această atitudine receptivă a ta, în timp ce contemplai cum e să fii ceea ce doreşti să fii, îndeplineai 
de fapt actul spiritual al generării, aşa că eşti acum, la întoarcerea ta din această meditaţie tăcută, o ființă 
însărcinată purtând un prunc sau o impresie, care prunc a fost conceput imaculat, fără ajutor de bărbat. 


Îndoiala este singura forță capabilă să perturbe sămânţa sau impresia; pentru a evita pierderea sarcinii 
unui atât de minunat prunc, păşeşte în secret prin intervalul de timp necesar care îi va lua impresiunii să 
devină o expresie. Nu spune nimănui despre idila ta spirituală. Încuie-ţi secretul în tine cu bucurie, încrezător 
şi fericit că într-o zi vei da naştere fiului iubirii tale exprimând şi posedând natura impresiei tale. Atunci vei 

cunoaşte misterul lui „Dumnezeu a zis: ,Să facem om după chipul Nostru’ ”. 


Vei şti că pluralitatea lui Dumnezeu la care se face referire reprezintă cele trei aspecte ale propriei 
tale conştienţe şi că tu eşti trinitatea, întâlnindu-se în conclavul spiritual pentru a făuri lumea după chipul şi 
asemănarea a ceea ce eşti tu conştient a fi. 


RUGĂCIUNEA 


Tu însă, când te rogi, intră în cămara ta şi, închizând uşa, roagă-te Tatălui tău, Care este în ascuns, 
şi Tatăl tău, Care vede în ascuns, îți va răsplăti ţie. — Matei 6:6 
Toate câte cereți, rugându-vă, să credeți că le-aţi primit, 
şi le veți avea. — Marcu 11:24 


Rugăciunea este cea mai minunată experiență pe care o poate avea omul. Nicidecum murmuratul 
zilnic al vastei majorități de pe tot pământul care, prin repetările acelea zadarnice speră să ajungă la urechea 
lui Dumnezeu, rugăciunea este extazul cununiei spirituale ce are loc în adânca, tăcuta neclintire a 
conştienţei. În adevăratul său sens, rugăciunea este ceremonia cununiei lui Dumnezeu. Aşa cum domnişoara, 
în ziua nunții ei, îşi lasă numele familiei sale pentru a-şi asuma numele soţului, la fel, cel ce se roagă trebuie 
să-şi lase actualul nume sau natură şi să-şi asume natura a ceea pentru ce se roagă. 

Evangheliile au dat omului instrucțiuni clare referitoare la îndeplinirea acestei ceremonii, astfel: „Tu 
însă, când te rogi, intră în cămara ta şi, închizând uşa, roagă-te Tatălui tău, Care este în ascuns, şi Tatăl tău, 
Care vede în ascuns, îţi va răsplăti ţie ” /Matei 6:6]. Intrarea în cămară este intrarea în camera nupțială. Aşa 
cum nimănui în afara miresei şi a mirelui nu i se permite să intre într-o cameră atât de sfântă ca apartamentul 
nupțial în noaptea ceremoniei cununiei, la fel, nimănui în afara celui care se roagă şi a ceea pentru ce se 
roagă nu i se permite să intre în sfântul ceas al rugăciunii. Cum mireasa şi mirele, la intrarea în apartamentul 
nuptial, închid uşa lumii de afară, aşa şi cel ce intră în sfânta oră de rugăciune închide uşa simţurilor şi lasă 
afară întreaga lume din jurul lui. Aceasta se obţine luându-ţi complet atenția de la toate lucrurile în afara 
celui ce care eşti acum îndrăgostit (lucrul dorit). 

A doua fază a acestei ceremonii spirituale este definită în aceste cuvinte: „Când te rogi, crede că ai 
primit, şi vei primi”. Contemplând în bucurie cum eşti şi cum ai ceea ce doreşti să fii şi să ai, ai făcut şi acest 
al doilea pas şi îndeplineşti spiritual astfel actul cununiei şi procreării. Atitudinea ta receptivă a minţii în 
timpul rugăciunii sau contemplării poate fi asemănată cu o mireasă sau un pântec, fiindcă este acel aspect al 
minții care primeşte impresiile. Ceea ce te contemplezi a fi este mirele, fiindcă este numele sau natura pe 
care le asumi şi astfel este cel care lasă impregnarea; aşadar cineva moare fecioriei sau naturii prezente pe 
când îşi asumă numele şi natura impregnării. 

Pierdut în contemplare şi asumându-ţi numele şi natura lucrului contemplat, întreaga ta ființă începe 
să se înfioreze de bucuria de a fi acel lucru. Acest fior, care aleargă prin întreaga ta ființă când îți însuşeşti 
conştienţa dorinţei tale, este dovada că eşti atât cununat cât şi impregnat. Întorcându-te din această tăcută 
meditație, uşa e din nou deschisă spre lumea pe care ai lăsat-o în urmă. Dar de data aceasta te întorci ca o 
mireasă impregnată. Intri în lume o ființă schimbată şi, deşi nimeni în afară de tine nu ştie despre această 
minunată idilă, lumea va vedea, în foarte scurtă vreme, semnele însărcinării tale, fiindcă vei începe să 
exprimi ceea ce te-ai simţit, în ceasul tău de tăcere, a fi. 


Mama lumii sau mireasa Domnului este înadins numită Maria, sau apă, fiindcă apa îşi pierde 
identitatea asumându-și natura a ceea cu ce este amestecată; la fel, Maria, atitudinea receptivă a minţii, 
trebuie să-şi piardă identitatea sa când îşi asumă natura lucrului dorit. Numai când cineva este dispus să 
renunțe la propriile limitări şi identitatea din prezent poate deveni ceea ce doreşte să fie. Rugăciunea e 
formula prin care se încheie asemenea divorțuri şi mariaje. „Doi se vor învoi pe pământ în privința unui 
lucru pe care îl vor cere şi se va da lor de către Tatăl din ceruri” [Matei 18:19]. Cei doi care se învoiesc 
sunteți tu, mireasa, şi lucrul dorit, mirele. Când această învoială s-a încheiat, un prunc ce poartă mărturia 
acestei uniuni se va naşte. Începi să exprimi şi să posezi ceea ce eşti conştient a fi. Rugăciunea, deci, 
înseamnă a te recunoaşte pe tine însuţi a fi ceea ce doreşti să fii în loc să cerşeşti de la un dumnezeu din afară 
ceea ce doreşti. 

Milioane de rugăciuni nu primesc răspuns zilnic fiindcă omul se roagă la un dumnezeu care nu există. 
Conştienţa fiind Dumnezeu, trebuie să cauţi în conștientă după lucrul dorit, asumându-ți conştiența calității 
dorite. Numai făcând asta îţi vor fi rugăciunile ascultate. A fi conştient că eşti sărac şi a te ruga unui 
dumnezeu pentru averi înseamnă a fi răsplătit cu ceea ce eşti conştient a fi, adică sărăcie. Pentru a fi 
eficiente, rugăciunile trebuie să fie revendicate şi însuşite. Asumă-ţi conştienţa pozitivă a lucrului dorit. 

Cu dorinţa ta definită, întoarce-te în tăcere spre înlăuntru şi închide uşa după tine. Pierde-te în dorința 
ta; simte-te a fi una cu ea; rămâi în această fixație până vei fi absorbit viața şi numele revendicându-te şi 
simţindu-te a fi şi a avea ceea ce doreşti. Când ieşi din ora de rugăciune, trebuie să o faci conştient a fi şi a 
avea ceea ce până atunci numai doreai a fi şi a avea. 


CEI DOISPREZECE UCENICI 


Apoi Isus a chemat pe cei doisprezece ucenici ai Săi, 
şi le-a dat putere să scoată afară duhurile necurate, şi să tămăduiască orice fel de boală 
şi orice fel de neputinţă. — Matei 10:1 


Cei doisprezece ucenici /sau, „discipoli ”] reprezintă cele douăsprezece calități ale minţii care pot fi 
controlate şi disciplinate de om. Disciplinate, vor urma tot timpul porunca celui care le-a disciplinat. 


Aceste douăsprezece calități din om sunt potențiale fiecărei minți. Nedisciplinate, acțiunile lor 
seamănă mai mult acţiunilor unei gloate decât ale unei armate disciplinate. Toate furtunile şi confuziile care 
îl copleşesc pe om îşi pot găsi originile direct în aceste prost-corelate caracteristici ale minții umane în starea 
adormită actuală. 

Până ce vor fi trezite şi disciplinate, ele vor permite fiecărui zvon şi emoție senzitivă să le perturbe. 

Când aceste douăsprezece sunt disciplinate şi aduse sub control, cel care reuşeşte acest control le va 
spune, „De acum vă voi numi nu robi, ci prieteni” [aprox., loan 15:15]. El ştie că din acel moment înainte, 
fiecare atribut disciplinat al minţii obținut îi va deveni prieten şi îi va servi. 


Numele celor douăsprezece calități le dezvăluie natura. Aceste nume nu li se dau până ce sunt 
chemate la ucenicie. Ele sunt: Simon, care mai târziu va fi supranumit Petru, Andrei, Iacov, loan, Filip, 
Bartolomeu, Toma, Matei, Iacov al lui Alfeu, Tadeu, Simon Canaanitul şi Iuda /Matei 10; Marcu 1; Marcu 
3; Luca 6]. 


Prima calitate de chemat şi disciplinat este Simon, sau atributul auzului. Această făcultate, când e 
ridicată la nivelul de ucenic, permite să ajungă la conştiență numai acelor impresii cărora auzului i s-a 
poruncit să le lase înăuntru. Indiferent ce ar putea sugera înțelepciunea omului sau evidența transmisă de 
simţuri, dacă asemenea sugestii şi idei nu sunt în legătură cu ceea ce aude, el rămâne nemişcat. Aceasta a 
fost instruită de Domnul său şi făcută să înțeleagă că fiecare sugestie căreia îi permite să treacă prin poarta 
sa, ajungând la Domnul şi Stăpânul său (conştienţa sa), îşi lasă impresiunea acolo, impresiune care trebuie, 
în timp, să devină o expresie. 

Instrucţiunea lui Simon este că ar trebui să permită numai vizitatorilor demni şi onorabili, sau 
impresiilor de acest fel, să intre în casa (conştienţa) Domnului său. Nicio greşeală nu poate fi acoperită sau 
ascunsă de Stăpânul său, căci fiecare expresie a vieţii îi spune Domnului său cui i-a oferit, conştient sau 
inconştient, ospitalitate. 

Când Simon, prin lucrările lui, se dovedeşte a fi un ucenic adevărat şi credincios, atunci primeşte 
supranumele de Petru, sau piatră, ucenicul nemişcat, cel care nu poate fi mituit sau constrâns de nici un 
vizitator. Este numit de către Domnul său Simon Petru, cel care aude cu credință poruncile Domnului său şi 
nu aude nimic altceva în afara acestor porunci. 

Acest Simon Petru descoperă EU SUNT-ul a fi Hristos, şi pentru descoperirea sa, primeşte cheile 
Cerurilor şi este făcut piatra de temelie pe care se sprijină Templul lui Dumnezeu. Clădirile trebuie să aibă 
temelii ferme şi numai auzul disciplinat poate, auzind că EU SUNT este Hristos, să rămână ferm şi nemişcat 
în cunoaşterea că EU SUNT Hristos şi afară de MINE nu e alt mântuitor. 


A doua calitate de chemat la ucenicie este Andrei, sau curajul. Prima calitate, credința în sine 
însuşi, dezvoltându-se, îşi cheamă automat la viaţă fratele, curajul. 

Credinţa în sine, care nu cere ajutor omului ci singur şi în tăcere îşi însuşeşte conştiența calității 
dorite — şi, în ciuda rațiunii sau a evidenţelor contrare a simţurilor sale, continuă răbdător-credincios să 
aştepte în cunoaşterea că revendicarea sa nevăzută, dacă e susținută, trebuie să se realizeze —, asemenea 
credință dezvoltă un curaj şi o tărie de caracter ce sunt dincolo de cele mai îndrăzneţe vise ale omului 
nedisciplinat, a cărui credinţă stă în lucrurile văzute. 

Credința omului nedisciplinat nu prea poate fi numită credință. Fiindcă, de i s-ar lua armatele, 
medicamentele sau înțelepciunea omenească în care e pusă credinţa lui, credinţa şi curajul lui ar dispărea 
odată cu ele. Dar de la cel disciplinat întreaga lume ar putea fi luată şi totuşi, el va rămâne credincios în 
cunoaşterea că starea de conştiență în care el rămâne trebuie să se întrupeze la timpul potrivit. Acest curaj 
este fratele lui Petru, ucenicul care ştie ce înseamnă a cuteza, a face şi a tăcea. 


Următorii doi chemaţi sunt tot înrudiți. Ei sunt frații Iacov şi loan, Iacov cel drept, dreptul 
judecător şi fratele său, Ioan, cel iubit. Dreptatea, pentru a fi înțeleaptă, trebuie administrată cu iubire, 
întorcând mereu celălalt obraz şi tot timpul întorcând bine la rău, iubire pentru ură, pace la violență. 

Ucenicul lacov, simbol al judecății disciplinate, trebuie, atunci când e ridicat pe înaltul jilt de 
judecător suprem, să fie legat la ochi, pentru a nu fi influenţat de carne şi nici să judece după aparențele firii. 
Judecata disciplinată este administrată de cel ce nu e influențat de aparente. 

Cel care i-a chemat pe aceşti fraţi la ucenicie continuă credincios poruncii sale de a auzi numai ceea 
ce a poruncit să audă, anume, Binele. Omul cu această calitate disciplinată a minţii este incapabil de a auzi şi 
accepta ca fiind adevărat nimic — fie despre sine, fie despre alţii — din ce nu îi umple, odată auzit, inima cu 
iubire. 

Aceşti doi ucenici sau aspecte ale minţii sunt unul şi inseparabili, odată treziţi. Un asemenea 
disciplinat iartă toți oamenii că sunt ceea ce sunt. El ştie, ca judecător înţelept, că fiecare om exprimă perfect 
ceea ce este, ca om, conştient a fi. El ştie că întreaga manifestare se sprijină pe temelia neschimbătoare a 
conştienţei, că schimbările de expresie pot fi aduse în vizibil numai prin schimbarea conştienţei. 

Fără condamnare sau critică, aceste calități disciplinate ale minţii permit oricui să fie ceea ce este. 
Totuşi, deşi permit tuturor această libertate deplină de alegere, ei sunt veşnic atenţi să vadă cum ceea ce ei 
înşişi predică şi fac — atât pentru alţii cât şi pentru ei înşişi —, numai asemenea lucruri, atunci când sunt 
exprimate, glorifică, aduc demnitate şi dau bucurie celui care le exprimă. 


Cea de-a cincea calitate chemată la ucenicie este Filip. Acesta cere să i se arate Tatăl. Omul trezit 
ştie că Tatăl este starea de conştiență în care sălăşluieşte omul şi că această stare, sau Tatăl, poate fi văzută 
numai aşa cum este exprimată. El se ştie a fi asemănarea sau imaginea perfectă a acelei conştienţe cu care el 
este identificat. 

Aşa că El declară, „Pe Dumnezeu nimeni nu L-a văzut vreodată; Fiul cel Unul-Născut, Care este în 
sânul Tatălui, Acela L-a făcut cunoscut” [Ioan 1:18]; aşadar, când Mă vezi pe Mine, Fiul, ÎI vezi pe Tatăl 
Meu, fiindcă Eu am venit să aduc mărturie Tatălui Meu /, Dacă M-aţi fi cunoscut pe Mine, şi pe Tatăl Meu 
L-aţi fi cunoscut; dar de acum ÎI cunoaşteţi pe El şi L-aţi şi văzut”, loan 14:7; „De atâta vreme sunt cu voi 
şi nu M-ai cunoscut, Filipe? Cel ce M-a văzut pe Mine a văzut pe Tatăl. Cum zici tu: „Arată-ne pe Tatăl?” 
Nu crezi tu că Eu sunt întru Tatăl şi Tatăl este întru Mine? Cuvintele pe care vi le spun nu le vorbesc de la 
Mine, ci Tatăl — Care rămâne întru Mine — face lucrările Lui”, loan 14:9-11]. Tatăl Meu şi cu Mine, 
conştiența şi expresia sa, Dumnezeu şi omul, sunt una. 

Acest aspect al minții, când este disciplinat, persistă până ce ideile, ambițiile şi dorințele devin 
realități întrupate. Aceasta e calitatea care afirmă, „Și afară din trupul meu voi vedea pe Dumnezeu” [lov 
19:26]. Ştie cum să facă din cuvânt trup [loan 1:14], cum să dea formă celui fără de formă. 


Al şaselea ucenic este numit Bartolomeu. Această calitate este facultatea imaginativă, calitate a 
minții care, odată trezită, îl distinge pe om de mulțime. 

O imaginaţie trezită îl plasează pe cel astfel trezit cu cap şi umeri deasupra omului obişnuit, dându-i 
aparența unei făclii de lumină într-o lume întunecată. 

Nicio altă calitate nu separă pe om de oameni aşa cum face imaginația disciplinată. Aceasta e 
separarea grâului de neghină. Cei care au dat cel mai mult societăţii noastre sunt artiştii, oamenii de ştiinţă, 
inventatorii şi alții cu imaginaţie vie. 

De s-ar face un sondaj pentru a determina motivul pentru care atât de mulţi aparent educați bărbați şi 
femei eşuează în anii de după facultate sau de s-ar face un astfel de sondaj pentru a determina motivul 
diferitelor forțe de venituri ale maselor, fără îndoială că s-ar evidenția faptul că imaginația joacă rolul 
important. Un asemenea sondaj ar arăta că imaginaţia este cea care face din om un lider, pe când lipsa ei îl 
face un simplu urmăritor de lideri. 

În loc să dezvolte imaginaţia în om, sistemul nostru educaţional adesea o suprimă prin încercarea de a 
pune în mintea omului înţelepciunea pe care o poartă. Îl forțează să memoreze un număr de cărți şi texte 
care, la scurt timp, sunt contrazise de cărți şi texte ulterioare. 

Educaţia nu se împlineşte punând ceva în om; scopul său este să scoată din om înțelepciunea care e 
latentă în el. 

Fie ca cititorul să-l cheme pe Bartolomeu la ucenicie, fiindcă numai înălțând această calitate la rang 
de ucenic va avea capacitatea de a concepe idei care-l vor ridica dincolo de limitările omului. 


Cel de-al şaptelea se numeşte Toma. Această calitate disciplinată pune la îndoială sau neagă 
fiecare zvon şi sugestie care nu sunt în armonie cu ceea ce i s-a poruncit lui Simon Petru să lase să 
intre. Omul care e conştient a fi sănătos (nu datorită sănătății moştenite, dietelor sau climatului, ci datorită 
faptului că el e trezit şi cunoaşte starea de conştienţă în care trăieşte) va continua, în ciuda condiţiilor lumii, 
să exprime sănătate. Ar putea auzi, de la presă, radio şi oamenii înţelepţi ai lumii că o plagă a măturat 
pământul şi totuşi ar rămâne nemişcat şi neimpresionat. Toma, cel ce se îndoieşte — atunci când e disciplinat 
— va nega faptul că acea boală sau orice altceva ce nu este în acord cu acea conştiență căreia el îi aparține ar 
avea puterea să-l afecteze. 

Această calitate a negării — atunci când e disciplinată — protejează omul de primirea impresiilor care 
nu sunt în armonie cu natura sa. El adoptă o atitudine de totală indiferență la toate sugestiile ce sunt străine 
de ceea ce doreşte el să exprime. Negarea disciplinată nu e o luptă sau o străduinţă, ci totală indiferență. 


Matei, al optulea este darul lui Dumnezeu. Această calitate a minţii arată dorințele omului ca daruri 
ale lui Dumnezeu. Omul care a chemat acest ucenic la viaţă ştie că fiecare dorință a inimii sale este un dar 
din ceruri şi că aceasta conţine atât puterea cât şi planul auto-expresiei sale. Un astfel de om nu pune 
niciodată la îndoială modul de expresie al dorinței. El ştie că planul de expresie nu este niciodată arătat 
omului, deoarece căile lui Dumnezeu sunt de nepătruns /Romani 11:33]. El îşi acceptă pe deplin dorinţele ca 
daruri deja primite şi merge pe calea lui în pace, încrezător că ele vor apărea. 


Al nouălea ucenic este numit Iacov, fiul lui Alfeu. Aceasta este calitatea discernământului. O 
minte limpede şi ordonată este vocea care cheamă ucenicul la viață. Această facultate percepe ceea ce nu 
se arată ochiului. Acest ucenic nu judecă după aparenţe, pentru că are capacitatea de a funcționa pe tărâmul 
cauzei şi astfel nu este niciodată indus în eroare de aparente. 

Clarviziunea este facultatea care se trezeşte când această calitate este dezvoltată şi disciplinată, nu 
clarviziunea din camerele de şedinţe mediumnice, ci adevărata clarviziune sau clarvedere a misticului. 
Adică, acest aspect al minţii are capacitatea de a interpreta ceea ce se vede. Discernământul, sau capacitatea 
de diagnoză este calitatea lui Iacov, fiul lui Alfeu. 


Tadeu, al zecelea, este ucenicul preamăririi, o calitate care lipseşte, din nefericire, omului 
nedisciplinat. Când această calitate a preamăririi şi recunoştinţei se trezeşte în om, elpăşeşte având mereu 
cuvintele „Mulţumesc, Tată” pe buze. El ştie că mulțumirea lui pentru lucruri încă nevăzute deschide 
ferestrele cerurilor şi îngăduie darurilor mai presus de capacitatea lui să fie turnate peste el. 

Omul care nu e recunoscător pentru lucrurile primite e puţin probabil să fie destinatarul multor daruri 
de la aceeaşi sursă. Până ce această calitate a minţii nu e disciplinată, omul nu va vedea deşertul înflorind 
precum trandafirii. Preamărirea şi recunoştinţa sunt, pentru darurile invizibile ale lui Dumnezeu (dorințele 
omului) ceea ce ploaia şi soarele sunt pentru semințele nevăzute din sânul pământului. 


Cea de-a unsprezecea calitate chemată este Simon Canaanitul. O sintagmă-cheie potrivită pentru 
acest ucenic este „primitorul de veşti bune”. Simon Canaanitul, sau Simon din ţara laptelui şi a mierii, 
atunci când e chemat la ucenicie, devine dovada că cel care cheamă această facultate la viaţă a devenit 
conştient de abundența vieţii. El poate spune, împreună cu psalmistul David, „Gătit-ai masă înaintea mea, 
împotriva celor ce mă necăjesc; uns-ai cu untdelemn capul meu şi paharul Tău este adăpându-mă ca un 
puternic” /Psalm 23:5/22:6]. Acest aspect al minţii disciplinate este incapabil de a auzi altceva decât veşti 
bune şi astfel este perfect calificat de a predica Evanghelia, sau Buna-Vestire. 


Cea de-a douăsprezecea şi ultima dintre calitățile disciplinate ale minții este numită Iuda. Când 
această calitate este trezită, omul ştie că el trebuie să moară pentru ceea ce este înainte de a deveni ceea 
ce doreşte să fie. Astfel, se spune despre acest ucenic faptul că a comis suicid, ceea ce e calea misticului de 
a spune inițiatului că Iuda este aspectul disciplinat al detaşării. Acesta ştie că EU SUNT-ul lui, sau 
conştienţa sa, este mântuitorul său, aşa că îi lasă pe toți ceilalți mântuitori să plece. Această calitate — atunci 
când este disciplinată — dă omului tăria de a renunța. 

Cel care l-a chemat pe Iuda la viață a învăţat cum să-şi ia atenţia de la probleme sau limitări şi să şi-o 
aşeze pe ceea ce este soluţia sau mântuirea. „Dacă nu vă veți naşte din nou, nu puteţi în nici un fèl intra în 
Împărăţia Cerurilor” [Adevărat, adevărat zic ție: De nu se va naşte cineva de sus (sau, „din nou”), nu va 
putea să vadă împărăţia lui Dumnezeu”, loan 3:3-7]. „Mai mare dragoste decât aceasta nimeni nu are, ca 
sufletul lui să şi-l pună pentru prietenii săi” [loan 15:13]. 


Când omul realizează că acea calitate dorită, odată realizată, îl va salva şi îi va deveni tovarăş, el îşi 
dă de bună-voie viaţa (actuala concepţie despre el însuşi) pentru prietenul său [concepţia dorită] detaşându-şi 
conştiența de ceea ce el este conştient a fi şi asumându-și conştienţa a ceea ce el doreşte a fi. 

Iuda, cel pe care lumea, în necunoaşterea sa, l-a stigmatizat, va fi aşezat, atunci când omul se trezeşte 
din starea sa nedisciplinată, pe înălțimi, căci Dumnezeu e iubire şi nu e mai mare iubire la om decât aceasta 
— să-şi dea viaţa pentru un prieten. Până ce omul nu va renunţa la ceea ce este acum conştient a fi, el nu va 
deveni ceea ce doreşte să fie; iar Iuda este cel care împlineşte asta prin suicid sau detaşare. 


Acestea sunt cele douăsprezece calităţi care s-au dat omului de la temelia lumii. Datoria omului este 
să le ridice la nivelul uceniciei. Când aceasta este împlinită, omul va spune, „Eu Te-am proslăvit pe pământ, 
am sfârşit lucrarea pe care Mi-ai dat-o s-o fac. Şi acum, Tată, proslăveşte-Mă la Tine însuţi cu slava pe care 
o aveam la Tine înainte de a fi lumea” [loan 17:4,5]. 


LUMINĂ LICHIDĂ 


În El avem viața, 
mişcarea şi fiinţa. — Fapte 17:28 


Fizic, această lume apare ca un ocean de lumină conţinând în sine toate lucrurile, inclusiv omul, ca 
trupuri pulsânde învelite în lumină lichidă. Povestea biblică a Potopului /Facerea/Geneza 6-8] este starea în 
care trăieşte omul. Omul este de fapt inundat într-un ocean de lumină lichidă în care ființe de lumină 
nenumărate se mișcă. 


Povestea Potopului este într-adevăr pusă în scenă azi. Omul este arca ce conține înlăuntrul său 
principiul masculin- feminin al fiecărei fiinţe vii. Porumbelul sau ideea care e trimisă în afară pentru a găsi 
pământ uscat este încercarea omului de a-şi întrupa ideile. Ideile omului aduc a păsări în zbor — ca şi 
porumbelul din poveste, întorcându-se la om fără a găsi un loc de odihnă. Dacă omul nu va lăsa asemenea 
căutări neroditoare să-l descurajeze, într-o bună zi, pasărea se va întoarce cu o ramură verde. După asumarea 
conştienței lucrului dorit, el va fi convins că aşa este; şi va simți şi şti că el este ceea ce şi-a însuşit conştient, 
deşi nu este confirmat încă de simţurile lui. Într-o bună zi, omul va deveni atât de identificat cu propria lui 
concepţie încât o va şti a fi el însuşi şi va declara, „EU SUNT; EU SUNT ceea ce doresc să fiu (EU SUNT 
cel ce/ceea ce EU SUNT)”. Va descoperi că, făcând asta, va începe să-şi întrupeze dorinţa (porumbelul sau 
dorința va găsi de această dată pământ uscat), înțelegând în acest fel misterul cuvântului făcut trup. 


Totul pe lume este o cristalizare a acestei lumini lichide. „EU SUNT lumina lumii” /loan 8:12; loan 
9:5; loan 12:46]. Conştiinţa ta de a fi este lumina lichidă a lumii, care se cristalizează în concepția pe care o 
ai despre tine însuţi. 


Conştiinţa ta necondiționată de a fi s-a conceput mai întâi pe sine în lumină lichidă (care e viteza 
primordială a universului). Toate lucrurile, de la cele mai înalte până la cele mai de jos vibrații sau expresii 
ale vieţii, sunt nimic mai mult decât vibrații ale vitezei acestei velocități iniţiale; aur, argint, fier, lemn, carne 
etc. sunt numai diferite expresii sau velocităţi ale acestei unice lumini de substanţă lichidă. 


Toate lucrurile sunt lumină lichidă cristalizată; diferențierea sau infinitatea de expresie este cauzată 
de dorinţa celui care o concepe de a se cunoaşte pe sine. Concepţia ta despre sine determină automat 


velocitatea necesară pentru a exprima ceea ce te-ai conceput pe tine însuţi a fi. 


Lumea este acest ocean de lumină lichidă în nenumărate stări diferite de cristalizare. 


SUFLAREA VIEŢII 


[Atunci, luând Domnul Dumnezeu țărână din pământ, 
a făcut pe om şi a suflat în faţa lui suflare de viaţă, 
şi s-a făcut omul fiinţă vie. — Facerea/Geneza 2:7 


După cum nu ştii care este calea vântului, cum se întocmesc oasele în pântecele maicii, tot aşa 
nu cunoşti lucrarea lui Dumnezeu, care face toate. — Eclesiastul 11:5 


După aceasta s-a îmbolnăvit copilul femeii, stăpâna casei, şi boala lui a fost atât de grea, 
că n-a mai rămas suflare într-însul. 3Regi/] Impărați 17:17 


(Elisei) s-a ridicat şi s-a culcat peste copil şi şi-a pus buzele sale pe buzele lui şi ochii săi pe ochii lui 
şi palmele sale pe palmele lui şi s-a întins pe el şi a încălzit trupul copilului. 4Regi/2Impăraţi 4:34 


Și după cele trei zile şi jumătate, duh de viaţă de la Dumnezeu a intrat în ei şi s-au ridicat pe 
picioarele lor şi frică mare a căzut peste cei ce se uitau la ei. — Apocalipsa 11:11] 


Chiar a readus la viaţă prorocul Ilie /şi/sau Elisei, n. tr.] pe fiul cel mort al văduvei? 

Această povestire, la fel ca toate celelalte povestiri ale Bibliei, este o dramă psihologică ce are loc în 
conştiența omului. Văduva simbolizează fiecare bărbat şi femeie din lume; fiul cel mort reprezintă dorințe le 
frustrate şi ambițiile omului; prorocul, Ilie /şi/sau Elisei, n. tr.], simbolizează puterea lui Dumnezeu din om, 
sau conştiinţa omului de a fi. 


Povestirea ne spune că prorocul a luat copilul mort de la sânul văduvei şi l-a dus în odaia de sus. 
Intrând în odaia de sus, a închis uşa după el; punând copilul pe un pat, a suflat viaţă în el; întorcându-i-lapoi 
mamei, i-a dat copilul şi i-a spus, „lată, copilul tău este viu” /3Regi//Impăraţi 17:23 şi 4Regi/2lmpăraţi 
4:36]. 


Dorinţa omului poate fi simbolizată de copilul mort. Simplul fapt că el doreşte e dovada clară că 
lucrul dorit nu este încă o realitate vie în lumea lui. El încearcă în toate modurile imaginabile să-şi aducă 
dorința în realitate, să-i dea viață, dar descoperă într-un final că toate încercările lui sunt neroditoare. 


Cei mai mulți oameni nu sunt conştienţi de existenţa puterii infinite din ei înşişi, ca proroci. Ei rămân 
la nesfârşit cu un copil mort în brațe, nerealizând că dorința este indicarea clară a capacităților nelimitate 
pentru împlinirea ei. 


Fie ca omul să recunoască odată că propria sa conştienţă este prorocul care suflă viaţă în tot ce este el 
conştient a fi, şi îşi va închide uşa simţurilor în faţa problemei sale şi îşi va fixa atenţia — numai asupra a ceea 
ce doreşte, ştiind că, făcând asta, dorinţele lui sigur sunt realizate. Va descoperi recunoaşterea a fi suflarea 
vieții, căci va percepe — pe când se revendică pe sine, acum, conştient, a exprima sau a poseda tot ceea ce 
doreşte a fi sau a avea — cum el suflă suflarea /sic/] vieţii în dorinţa sa. Calitatea revendicată pentru dorință 
(într-un mod necunoscut lui) va începe să mişte şi va deveni o realitate vie în lumea lui. 


Da, prorocul Ilie /şi/sau Elisei, n. tr.] trăieşte totdeauna ca şi conştiinţă nelimitată a omului de a fi, 
văduva, ca şi conştiinţa sa limitată de a fi, iar copilul, ca ceea ce doreşte ela fi. 


DANIEL ÎN GROAPA LEILOR 


Dumnezeul tău pe Care tu ÎI cinsteşti fără încetare, 
Acela te va scăpa! — Daniel 6:16/6:17 


Povestea lui Daniel este povestea fiecărui om. E consemnat că Daniel, închis fiind în groapa leilor, şi- 
a întors spatele către fiarele flămânde; şi cu privirea către lumina ce venea de sus, s-a rugat unului şi 
singurului Dumnezeu. Leii, care fuseseră dinadins înfometați pentru ospăț, au rămas neputincioşi în a vătăma 
pe proroc. Credinţa lui Daniel în Dumnezeu era atât de mare încât i-a adus la sfârşit libertatea şi numirea ca 
înalt dregător în împărăție [Daniel 6:13-28]. Această poveste a fost scrisă pentru tine, pentru a te instrui în 
arta eliberării de orice problemă sau închisoare din lume. 

Cei mai mulți dintre noi, aflându-ne în groapa leilor, am fi preocupaţi numai de lei, nu ne-am gândi la 
nicio altă problemă de pe lumea asta mare în afara leilor; totuşi, ni se spune că Daniel şi-a întors spatele către 
ei şi a privit spre lumina care era Dumnezeu. Dacă am putea urma exemplul lui Daniel când suntem 
amenințați de vreun dezastru teribil precum leii, sărăcia sau boala, dacă, precum Daniel, ne-am putea duce 
atenția spre lumina care e Dumnezeu, soluţiile noastre ar fi la fel de simple. 

De exemplu, dacă ai fi întemnițat, n-ar fi nevoie să-ţi spună cineva că ceea ce ar trebui să-ți doreşti 
este libertatea. Libertatea sau mai degrabă dorinţa de a fi liber ar fi automată. Acelaşi lucru ar fi adevărat 
dacă ai fi bolnav sau dator sau în orice altă încurcătură. Leii reprezintă situații de natură amenințătoare, 
aparent fără soluții. Fiecare problemă îşi produce automat soluţia în forma unei dorinţe de a te elibera de 
problemă. Aşadar, întoarce-ți spatele către problemă şi îndreaptă-ți atenția pe soluţia dorită, simțindu-te deja 
a fi ceea ce doreşti. Continuă în credinţa asta şi vei descoperi că zidurile temniţei tale vor dispărea pe măsură 
ce începi să exprimi ceea ce ai devenit conştient a fi. 

Am văzut oameni, datornici aparent fără speranță, aplicând acest principiu şi, în foarte scurt timp, 
datorii ce erau cât munţii au fost înlăturate. Am văzut, de asemenea, din cei la care doctorii au renunţat, ca 
fiind intratabili, aplicând acest principiu şi, într-un timp incredibil de scurt, aşa-zisele lor boli incurabile au 
dispărut fără să lase urme. Priveşte asupra dorințelor tale drept cuvinte vorbite de Dumnezeu şi fiecare 
cuvânt o prorocire a ceea de ce eşti capabil a fi. Nu pune la îndoială dacă meriți sau nu meriţi să-ți realizezi 
dorințele. Acceptă-le aşa cum vin. Adu mulțumiri pentru ele de parcă ar fi daruri. Simte-te fericit şi 
recunoscător pentru a fi primit asemenea daruri minunate. Apoi mergi pe calea ta în pace. Asemenea 
acceptări simple ale dorințelor tale sunt ca aruncarea de seminţe fertile pe pământ mereu afânat. Când îți 
sădeşti dorinţa în conştiență ca sămânță, încrezător că va apărea în deplinul său potențial de rodire, ai făcut 
deja tot ceea ce se aşteaptă de la tine. A fi îngrijorat sau temător în legătură cu felul în care va fi împlinirea ei 
înseamnă a ţine aceste semințe într-o strânsoare mentală şi, astfel, a le împiedica să crească până la vremea 
recoltei. 

Nu fi nerăbdător sau îngrijorat în privinţa rezultatelor. Rezultatele vor urma la fl de sigur cum ziua 
urmează nopţii. Ai credință în această sădire până ce evidența ţi se manifestă a fi astfel. Încrederea ta în 
această procedură va aduce mari recompense. Aştepţi numai puțin în conştienţa lucrului dorit; apoi, deodată, 
când te aştepţi mai puţin, lucrul simţit devine expresia ta. Viaţa nu e părtinitoare [Fapte 10:34; Romani 
2:11] şi nu distruge nimic; continuă să ţină vie ceea ce omul este conştient a fi. Lucrurile vor dispărea numai 
pe măsură ce omul îşi schimbă conştienţa. Neagă dacă vrei, şi totuşi rămâne un fapt acela că singura realitate 
este conştienţa iar lucrurile numai o oglindă a ceea ce eşti conştient a fi. Starea paradisiacă pe care o cauţi va 
fi găsită numai în conştienţă, fiindcă Împărăţia Cerurilor este înlăuntrul tău. 

Conştienţa ta este singura realitate vie, capul etern al creaţiei. Ceea ce eşti tu conştient a fi este trupul 
vremelnic pe care-l porți. A-ţi întoarce atenția de la ceea ce eşti conştient a fi înseamnă a decapita acel trup; 
dar, aşa cum o găină sau un şarpe continuă să sară şi să se zbată o vreme după ce li s-a retezat capul, la fel, 
calitățile şi condiţiile par a trăi încă o vreme după ce ţi-ai îndepărtat atenția de la ele. 

Omul, necunoscând această lege a conştienţei, îşi îndreaptă constant gândul spre condițiile lui 
anterioare şi, fiind atent la ele, aşează asupra acestor trupuri moarte capul etern al creaţiei; prin asta, el le 
reanimă şi învie. Trebuie să laşi aceste trupuri moarte şi morții să-i îngroape pe morţi [Matei 8:22, Luca 
9:60]. Omul, după ce şi-a pus mâna pe plug (adică, după ce şi-a însuşit conştienţa calităţii dorite), uitându-se 
îndărăt, îşi neagă destoinicia pentru Împărăţia Cerurilor [Luca 9:62]. Cum voia cerurilor se face veşnic pe 
pământ, eşti astăzi în ceruri ceea ce eşti înlăuntrul tău, fiindcă aici, pe acest pământ, se arată cerurile tale. 


Împărăția Cerurilor chiar este la îndemână. Acum este vremea potrivită. Creează-ţi deci un nou cer, 
intră într-o nouă stare de conştiență şi un pământ nou va apărea [Isaia 65:17]. 


PESCUITUL 


Au ieşit, şi au intrat într-o corabie; şi n-au prins nimic în noaptea aceea. — loan 21:3 


E] 


El le-a zis: „„Aruncaţi mreaja în partea dreaptă a corabiei, şi veţi găsi.” 
Au aruncat-o deci, şi n-o mai puteau trage de mulțimea peştilor. — loan 21 :6 


S-a consemnat că ucenicii au pescuit toată noaptea şi nu au prins nimic. Apoi apare lisus la faţa 
locului şi le spune să arunce mrejele încă o dată, dar, de această dată, în partea dreaptă. Petru se supune vocii 
lui lisus şi îşi aruncă plasele încă o dată în ape. Acolo unde cu o clipă mai devreme apa era complet lipsită de 
peşte, acum plasele aproape plesneau de mulţimea capturii [loan 21:3-6]. 


Omul, pescuind prin noaptea necunoaşterii omeneşti, încearcă să-şi realizeze dorințele prin efort şi 
luptă, numai pentru a descoperi la final că toată căutarea lui a fost zadarnică. Când el îşi descoperă conştiinţa 
de a fi ca fiind Hristos Lisus, se va supune vocii Sale şi o va lăsa pe ea să-i dirijeze pescuitul. Îşi va arunca 
plasa în partea dreaptă /cea corectă]; va aplica această lege în modul corect şi va căuta în conştientă după 
lucrul dorit. Găsindu-l acolo, el va şti că se va multiplica în lumea formei. 


Aceia ce au avut plăcerea de a pescui cunosc fiorul de a simți peştele în cârlig. Muşcarea peştelui este 
urmată de jocul lui; acest joc, apoi, este urmat de aducerea la mal. Ceva similar are loc în conştienţa omului 
pe când pescuieşte după manifestările vieții. 

Pescarii ştiu că, dacă vor să prindă un peşte mare, trebuie să pescuiască în ape adânci; de va fi să 
prinzi o bucată mare de viață, trebuie să laşi în urma ta apele mici, cu multele lor stânci şi şanţuri şi să 
lansezi în albastrul adânc unde se joacă cei mari. Pentru a prinde o manifestare mare a vieţii, trebuie să intri 
în stări de conştientă mai adânci şi mai largi; numai în aceste profunzimi trăiesc marile expresii ale vieții. 


Iată o formulă simplă pentru pescuitul cu succes. Mai întâi, decide ce este ceea ce vrei să exprimi 
sau să posezi. Acest pas este esențial. Trebuie să ştii categoric ce vrei de la viaţă înainte de a pescui în ea. 
După ce ţi-ai stabilit dorinţa, întoarce-te de la lumea simțurilor, îndepărtează-ţi atenția de la problemă şi 
direcționeaz-o numai spre starea de a fi, repetând în tăcere dar cu simţire, „EU SUNT”. Luându-ţi atenția de 
la lumea din jurul tău şi punându-ţi-o pe EU SUNT, astfel încât te pierzi în sentimentul de doar a fi, te vei 
găsi slăbind ancora ce te leagă de superficialul problemei tale; fără efort, te vei îndrepta spre adânc. 

Senzaţia care însoţeşte această experiență este una de expansiune. Te vei simți înălțându-te şi 
dilatându-te de parcă ai creşte. Nu te nelinişti; această experienţă de plutire şi expansiune nu înseamnă decât 
moartea limitărilor tale. Totuşi, limitările tale vor muri pe măsură ce te îndepărtezi de ele, fiindcă ele trăiesc 
numai în conştienţa ta. 

În acest adânc sau conştienţă extinsă, te vei simţi a fi o pulsândă şi atotputernică forță, precum ritmul 
şi adâncul oceanului. Acest sentiment de expansiune este semnalul că acum eşti în apele albastre-adânci 
unde înoată peştii cei mari. Poate că peştii pe care ai decis să-i prinzi sunt sănătatea şi libertatea; începi să 
pescuieşti în acest adânc pulsând fără formă al tău după aceste calități sau stări ale conştienţei simțindu -te 
„EU SUNT sănătos” — „EU SUNT liber”. Continui să te revendici şi să te simţi a fi sănătos şi liber până ce 
convingerea că eşti astfel te posedă. 

Pe măsură ce convingerea se naşte în tine, astfel că toate îndoielile se sting şi ştii şi simţi că eşti liber 
de limitările trecutului, vei şti că ai prins aceşti peşti în cârlig. Bucuria care curge prin întreaga ta ființă 
simțind că eşti ceea ce doreai să fii este egală cu fiorul pescarului ce-şi agaţă peştii lui. 

Acum urmează jocul peştelui. Aceasta se obține întorcându-te la lumea simţurilor. Pe când îți 
deschizi ochii la lumea din jurul tău, convingerea şi conştienţa că eşti sănătos şi liber ar trebui să fie atât de 
hotărâte în tine, încât întreaga ta ființă tremură în anticipare. Apoi, trecând prin intervalul de timp necesar 
care va lua lucrurilor să se întrupeze, vei simți un fior tainic ştiind că în scurtă vreme, ceea ce nimeni nu 
vede, dar ceea ce simți şi ştii că eşti, va ieşi la mal. 


Intr-un moment în care nici nu te gândeşti, în timp ce păşeşti credincios în această conştienţă, vei 
începe să exprimi şi să ai ceea ce eşti conştient a fi şi a avea, experimentând, ca pescarul, bucuria tragerii la 
mal a celui mare. 


Acum, mergi şi pescuieşte după manifestările vieţii aruncându-ţi plasele în partea cea dreaptă. 


FII URECHI CE AUD 


Puneți în urechile voastre cuvintele acestea: 
Căci Fiul Omului va fi dat în mâinile oamenilor. — Luca 9:44 


„Voi ascultați bine ce vă spun: Fiul omului va fi dat în mâinile oamenilor”. Nu fi ca aceia care au 
ochi ce nu văd şi urechi care nu aud. Fie ca aceste revelații să pătrundă adânc în urechile tale, căci după ce 
Fiul (ideea) este conceput, omul cu valorile lui false (rațiunea) va încerca să explice „de ce” şi „pentru ce”- 
urile expresiei Fiului, şi, făcând asta, ÎI va rupe-n bucăţi. 


După ce oamenii au chibzuit că un anume lucru este omeneşte imposibil şi astfel nu poate fi făcut, fie 
ca cineva să reuşească imposibilul; înțelepţii care ţi-au spus că nu se poate face îți vor explica acum de ce şi 
cum s-a întâmplat. După ce vor fi rupt în bucăţi cămaşa cea fără cusătură [loan 19:23] (cauza manifestării), 
ei vor fi la fel de departe de adevăr cum au fost atunci când l-au proclamat ca fiind imposibil. Atâta vreme 
cât omul caută cauza expresiei în alte locuri decât în cel care o exprimă, el caută în zadar. 


Timp de mii de ani, omului i s-a spus, „EU SUNT Învierea şi Viaţa” [loan 11:25]. „Nicio 
manifestare nu poate să vină la Mine dacă nu o trag” /aprox., loan 6:44], dar omultot nu crede. El preferă să 
creadă în cauze în afara lui. În clipa în care ceea ce nu era văzut devine văzut, omul e gata să explice cauza şi 
scopul apariției sale. Astfel, Fiul Omului (ideea dorind manifestare) este constant distrusă de mâinile 
(explicaţiile raționale sau înțelepciunea) omului. 


Acum că propria ta conştiență îți este revelată drept cauză a toată expresia, nu te întoarce la 
întunecimea Egiptului cu mulții săi zei. Este numai un singur Dumnezeu. Unul şi singurul Dumnezeu este 
conştienţa ta. „Toţi locuitorii pământului sunt socotiți ca o nimica şi El face ce voieşte cu oştirea cerească şi 
cu locuitorii pământului şi nimeni nu poate să-L împiedice la lucrul Lui şi să-l zică: „Ce faci Tu?” [Daniel 
4:32]. 


Dacă întreaga lume s-ar pune de acord că un anume lucru nu poate fi exprimat şi totuşi tu devii 
conştient a fi ceea ce ei s-au înțeles că nu poate fi exprimat, îl vei exprima. Conştienţa ta nu cere niciodată 
permisiunea de a exprima ceea ce eşti tu conştient de a fi. Face asta firesc şi fără efort, în ciuda înţelepciunii 
omului şi a opoziţiei sale. 


„De vei întâlni pe cineva /pe cale], să nu-i dai bună ziua” /, şi dacă te va întreba cineva de sănătate, 
să nu-i răspunzi” Luca 10:4; 2Împăraţi/4 Regi 4:29]. Aceasta nu e o poruncă să fii insolent sau neprietenos, 
cio reamintire de a nu recunoaşte un superior, de a nu vedea în nimeni o barieră pentru expresia ta. Nimeni 
nu poate să te împiedice sau să-ți pună la îndoială abilitatea de a exprima ceea ce eşti conştient a fi. Nu 
judeca după aparențele lucrului, pentru că „toate /neamurile] sunt ca o nimica înaintea Lui /nu sunt decât 
nimicnicie şi deşertăciune ”, Isaia 40:17]. 


Când ucenicii, prin judecata lor după aparenţe, au văzut copilul nebun /Marcu 9:17-29; Luca 9:37- 
43], ei au crezut-o a fi o problemă mai greu de rezolvat decât altele cu care s-au întâlnit; aşa că au eşuat în a 
găsi o soluţie. Judecând după aparenţe, ei au uitat că Lui Dumnezeu toate Îi sunt cu putință [Matei 19:26; 
Marcu 10:27]. Hipnotizaţi cum erau de realitatea aparenţelor, nu puteau simţi naturalețea sănătății mintale. 


Singura cale de a evita asemenea eşecuri este de a ține constant minte că propria ta conştientă este 
Atotputernicul, prezenta atotştiutoare; fără ajutor, această prezență neştiută dinlăuntrul tău exteriorizează 


fără efort ceea ce eşti tu conştient de a fi. Fii perfect indiferent la evidenţa simțurilor, astfel încât să poţi 
simţi naturalețea dorinței tale — şi dorinţa ta va fi realizată. Întoarce-te de la aparenţe şi simte naturalețea 
acelei percepții perfecte dinlăuntrul tău, o calitate niciodată de necrezut sau îndoit. Înţelegând-o, nu vei fi 
niciodată în rătăcire. Dorinţa ta este soluția problemei tale. Iar cum dorinţa se realizează, problema dispare. 


Nu poţi forța nimic în afară, nici prin cel mai puternic efort de voință. Există o singură cale 
prin care poţi porunci lucrurilor pe care le vrei — asumarea conştienţei lucrului dorit. 


E o diferență uriaşă între a simţi un lucru şi numai a-l cunoaşte intelectual. Trebuie să accepti 


fără rezerve faptul că, posedând (simțind) un lucru în conştiență, ai poruncit realităţii care-l cauzează 
să-l aducă în existență în formă concretă. Trebuie să fii absolut convins de o legătură neîntreruptă între 
realitatea invizibilă şi manifestarea sa vizibilă. Acceptarea ta interioară trebuie să devină o convingere 
intensă şi nealterabilă care transcende atât raţiunea cât şi intelectul, renunțând în întregime la orice credință 
în realitatea externalizării altfel decât ca o reflecţie a unei stări interioare a conştienței. Când înţelegi într- 
adevăr şi crezi lucrurile astea, vei fi construit o atât de profundă siguranță, încât nimic nu te poate zgudui. 


Dorinţele tale sunt realitățile nevăzute care răspund numai la poruncile lui Dumnezeu. 

Dumnezeu porunceşte nevăzutului să apară revendicându-Se pe Sine a fi lucrul poruncit. „S-a făcut 
pe Sine întocmai cu Dumnezeu şi n-a socotit o ştirbire a face lucrările lui Dumnezeu” /,, Care, Dumnezeu 
fiind în chip, n-a socotit o ştirbire a fi El întocmai cu Dumnezeu”, Filipeni 2:6] . 


Acum fie ca această zicere să pătrundă adânc în urechea ta: 
FII CONȘTIENT A FI CEEA CE VREI SA APARA. 


CLARVIZIUNEA 


Aveţi ochi, şi nu vedeţi? Aveţi urechi, şi nu auziţi? 
Și nu vă aduceți aminte deloc? — Mark 8:18 


Adevărata clarviziune constă, nu în abilitatea ta de a vedea lucruri dincolo de spectrul vederii 
omeneşti, ci, mai degrabă, în abilitatea ta de a înţelege ceea ce vezi. 


O afirmaţie din domeniul financiar poate fi văzută de oricine, dar numai puţini pot citi o afirmaţie din 
domeniul financiar. Capacitatea de a interpreta afirmația este semnul de vedere clară sau clarviziune. 


Că fiecare obiect, atât animat cât şi inanimat, este învelit într-o lumină lichidă care se mişcă şi 
pulsează cu o energie mult mai radiantă decât obiectele în sine, nimeni nu ştie mai bine decât autorul; dar el 
mai ştie şi că abilitatea de a vedea asemenea aure nu este egală cu abilitatea de a înţelege ceea ce vede cineva 
în lumea din jurul său. 


Pentru a ilustra acest punct, iată o poveste cu care întreaga lume este familiarizată, dar pe care numai 
autenticul mistic sau clarvăzător a văzut-o cu adevărat. 


SINOPSIS 
Povestea lui Dumas, „Contele de Monte Cristo”, este, pentru mistic şi adevăratul clarvăzător, 
biografia fiecărui om. 


I 
Edmond Dantés, un tânăr marinar, îl găseşte pe căpitanul corabiei sale, mort. Preluând comanda 
vasului în mijlocul unei mări măturate de furtună, el încearcă să cârmească spre un loc de ancorare sigur. 


COMENTARIU 
Viaţa însăşi este o mare furtunoasă cu care luptă omul încercând să cârmească spre un port liniştit. 


II 

Asupra lui Dantés se află un document secret care trebuie dat unui om pe care nu-l cunoaşte, dar care 
se va face cunoscut tânărului marinar la timpul potrivit. Acest document este un plan de a-l elibera pe 
împăratul Napoleon din închisoarea sa de pe insula Elba. 


COMENTARIU 
Inlăuntrul fiecărui om există un plan secret care va elibera puternicul împărat din el însuşi. 


III 

Când Dantes ajunge în port, trei oameni (care, prin linguşeli şi osanale, au reuşit să se târască spre 
bunele graţii ale actualului rege), temându-se că orice schimbare le-ar putea afecta pozițiile dregătoreşti, îl 
arestează pe tânărul marinar şi-l încredinţează catacombelor. 


COMENTARIU 

Omul, în încercarea de a-şi afla siguranţa în lumea asta, se lasă condus de luminile false ale lăcomiei, 
vanității şi puterii. 

Cei mai mulți oameni cred că faima, multa bogăţie sau puterea politică îi vor asigura împotriva 
furtunilor vieţii. Aşa că ei caută să le obţină ca ancore ale vieţii lor, numai pentru a descoperi că, în alergarea 
lor după acestea, şi-au pierdut treptat cunoaşterea adevăratei lor fiinţe. Dacă omul îşi pune credinţa în lucruri 
altele decât el însuşi, cele în care şi-a pus credinţa, în timp, îl vor distruge; la care timp va fi deja ca cel 
întemnițat şi disperat. 


IV 

Aici, în acest „mormânt”, Dantés este uitat şi lăsat să putrezească. Mulţi ani trec. Apoi, într-o zi, 
Dantés (care de-acum este un schelet viu) aude o bătaie în zidul său. Răspunzând la această bătaie, el aude 
vocea unuia de partea cealaltă a pietrei. Călăuzit de această voce, Dantés înlătură piatra şi descoperă un 
bătrân preot care era în închisoare de atât de mult, încât nimeni nu mai ştie motivul încarcerării sale sau 
lungimea timpului cât a fost acolo. 


COMENTARIU 

Aici, dincolo de aceste ziduri ale întunericului mental, omul rămâne în ceea ce pare a fi o moarte vie. 
După ani de dezamăgiri, omul se întoarce de la aceşti falşi prieteni şi- L descoperă înlăuntrul său pe Cel de 
demult (conştiinţa sa de a fi), care fusese îngropat acolo din ziua în care S-a crezut întâia dată pe Sine a fi 
om şia uitat că era Dumnezeu. 


V 

Bătrânul preot petrecuse mulți ani săpându-şi ieşirea din acest mormânt viu, numai ca să descopere 
că îşi săpase drumul spre mormântul lui Dantés. Se resemnează apoi destinului său şi decide să-şi găsească 
bucuria şi libertatea învăţându-l pe Dantés tot ceea ce ştia el referitor la misterele vieţii şi să-l ajute, de 
asemenea, să se elibereze. 

Dantes, la început, e nerăbdător să acumuleze toată această informaţie; dar bătrânul preot, cu infinita 
răbdare adunată în lunga sa detenție, îi arată lui Dantés cât de nepregătit este de a primi această cunoaştere în 
mintea lui actuală, neliniştită şi nerăbdătoare. Deci, cu calm psihologic, el îi dezvăluie gradual tânărului 
bărbat misterele vieții şi ale timpului. 


COMENTARIU 

Această revelație este atât de minunată, încât omul, când o aude întâia oară, vrea să o cuprindă toată 
dintr-odată; dar descoperă că, după ani nenumărați petrecuţi în credinţa de a fi om, el şi-a uitat într-atât de 
complet adevărata identitate, încât e acum incapabil să absoarbă această amintire pe dată. El mai descoperă 
ŞI că o poate acumula numai proporțional cu cât elimină din toate valorile şi părerile omeneşti. 


VI 

Pe măsură ce Dantes se coace sub îndrumarea bătrânului preot, bătrânul se descoperă a trăi tot mai 
mult şi mai mult în conștienţa lui Dantés. În sfârşit, îi împarte ultima picătură de înţelepciune lui Dantés, 
dezlegându-l astfel de orice tutelaj. Îi spune apoi despre o comoară inepuizabilă îngropată pe insula de 
Monte Cristo. 


COMENTARIU 

Pe măsură ce omul se leapădă de aceste aclamate valori omeneşti, el absoarbe tot mai mult şi mai 
mult lumina (bătrânul preot), până ce, într-un sfârşit, devine el însuşi lumina şi se cunoaşte pe sine a fi Cel 
de demult. „EU SUNT lumina lumii” [Matei 5:14; loan 8:12; loan 9:5; loan 12:46]. 


VII 

Cu această revelaţie, zidurile tavanului catacombei care-i separa de ocean se prăbuşesc, zdrobindu-l 
şi ucigându-l pe bătrân. Gardienii, descoperind accidentul, cos trupul bătrânului preot într-un sac şi se 
pregătesc să-l arunce în mare. Plecând să aducă o targă, Dantés înlocuieşte trupul bătrânului preot şi se coase 
pe sine înăuntrul sacului. Gardienii, neştiutori de această schimbare de trupuri şi crezându-l a fi bătrânul, îl 
aruncă pe Dantés în apă. 


COMENTARIU 

Curgerea atât a sângelui cât şi a apei la moartea bătrânului preot este comparabilă cu cea a sângelui şi 
a apei din coasta lui lisus când ostaşii romani L-au străpuns, fenomen care întotdeauna are loc la naştere (aici 
simbolizând naşterea unei mai înalte conştienţe). 


VIII 

Dantes se eliberează din sac, merge pe insula de Monte Cristo şi descoperă comoara îngropată. Apoi, 
înarmat cu această fabuloasă avuţie şi cu înţelepciune supraomenească, se leapădă de identitatea lui umană 
de Edmond Dantés şi îşi asumă titlul de Conte de Monte Cristo. 


COMENTARIU 

Omul îşi descoperă conştiinţa de a fi ca fiind comoara inepuizabilă a universului. În acea zi, când 
omul face această descoperire, el moare ca om şi se trezeşte ca Dumnezeu. Da, Edmond Dantes devine 
Contele de Monte Cristo. Omul devine Hristos. 


PSALMUL DOUĂZECI ŞI TREI/DOUĂZECI ŞI DOI 


I 
Domnul mă paşte şi nimic nu-mi va lipsi. 


COMENTARIU 

Conştienţa mea este Domnul şi Păstorul meu. Ceea ce EU SUNT conştient a fi sunt oile care mă 
urmează. Atât de bun păstor este conştiinţa mea de a fi, încât nu a pierdut vreodată nici o singură oaie sau 
lucru de care EU SUNT conştient a fi. 

Conştienţa mea este o voce care cheamă în sălbăticia confuziei omeneşti, cheamă tot ceea ce EU 
SUNT conştient a fi să mă urmeze. Atât de bine îmi cunosc oile vocea, încât ele întotdeauna răspund 
chemării mele; nu va veni niciodată vremea când ceea ce sunt convins că EU SUNT să nu mă găsească. 

EU SUNT o uşă deschisă pentru ca tot ceea ce EU SUNT să intre. Conştiința mea de a fi este Domn 
şi Păstor al vieţii mele. Acum ştiu că niciodată nu voi duce lipsă de dovadă sau îmi va lipsi dovada a ceea ce 
sunt conştient a fi. Știind asta, voi deveni conştient a fi măreț, iubitor, avut, sănătos şi toate celelalte atribute 
pe care le admir. 


II 
La loc de păşune, acolo m-a sălăşluit. 


COMENTARIU 

Conştiinţa mea de a fi măreşte tot ceea ce sunt conştient a fi, astfel că mereu este o abundență a ceea 
ce sunt conştient a fi. Nu face diferenţă în ceea ce omul este conştient a fi; el o va găsi etern izvorând în 
lumea lui. Măsura Domnului (concepţia omului despre el însuşi) este mereu presată, amestecată şi dând 
peste. 


III 
La apa odihnei ma hrănit. 


COMENTARIU 
Nu e nevoie să lupt pentru ceea ce sunt conştient a fi, căci tot ceea ce sunt conştient a fi va fi adus 
spre mine fără efort, la fel cum un păstor îşi duce turma spre apele de odihnă ale izvorului liniştit. 


IV 
Sufletul meu l-a întors, povăţuitu- m-a pe căile dreptăţii, pentru Numele Lui. 


COMENTARIU 

Acum că memoria mea e refăcută — astfel că ştiu că EU SUNT Domnul şi nu e dumnezeu afară de 
mine —, împărăţia mea este refăcută. Împărăţia mea — care s-a dezmembrat în ziua în care am crezut în puteri 
în afara mea — este acum complet refăcută. 

Acum că îmi cunosc propria conştiinţă de a fi ca fiind Dumnezeu, voi face uz chibzuit de această 
cunoaştere, devenind conştient a fi ceea ce doresc să fiu. 


V 
Că de voi şi umbla în mijlocul morţii, nu mă voi teme de rele; că Tu cu mine eşti. Toiagul Tău şi 
varga Ta, acestea m-au mângâiat. 


COM ENTARIU 
Da, deşi umblu prin toată confuzia şi părerile schimbătoare ale oamenilor, nu mă voi teme de nici un 
rău, fiindcă am găsit conştienţa ca fiind cea care face confuzia. Având-o în cazul meu restabilită la poziția 


demnă care i se cuvine, voi exterioriza, în ciuda confuziei, ceea ce sunt acum conştient a fi. Şi însăşi 
confuzia va răsuna şi reflecta propria mea demnitate. 


VI 
Gătit-ai masă înaintea mea, împotriva celor ce mă necăjesc; uns-ai cu untdelemn capul meu şi 
paharul Tău este adăpându-mă ca un puternic. 


COMENTARIU 
In faţa aparentei confuzii şi conflictului, voi reuşi, fiindcă voi continua să exteriorizez abundența care 
sunt acum conştient a fi. 


Capul meu (conştienţa) va continua să fie plin de dă peste de bucuria de a fi Dumnezeu. 


VII 

Şi mila Ta mă va urma în toate zilele vieţii mele, ca să locuiesc în casa Domnului, întru lungime de 
zile. 
COMENTARIU 


Pentru că sunt acum conştient a fi bun şi milostiv, semne ale bunătăţii şi îndurării sunt silite să-mi 
urmeze toate zilele vieţii mele, fiindcă voi continua să sălăşluiesc în casă (sau conştienţă) ca fiind Dumnezeu 
(bun) veşnic. 


GHETSIMANI 


Atunci lisus a mers împreună cu ei la un loc [ îngrădit], 
ce se cheamă Ghetsimani şi a zis ucenicilor: 
„Şedeţi aici, până ce Mă voi duce acolo şi Mă voi ruga. ” — Matei 26:36 


O extraordinar de minunat- mistică idilă este spusă în povestea lui lisus în Grădina Ghetsimani, dar 
omul a eşuat în a vedea lumina simbologiei sale şi a interpretat greşit această uniune mistică drept o 
experiență agonizantă în care lisus pledează în zadar în fața Tatălui pentru a-l schimba destinul. 


Ghetsimani este, pentru mistic, Grădina Creaţiei — locul din conştiență unde merge omul pentru a-şi 
realiza obiectivele sale definite. Ghetsimani este un cuvânt compus ce înseamnă a stoarce/a presa în afară /a 
extrage o substanță uleioasă: Geth, a stoarce/a presa în afară/a extrage, şi Shemen, o substanță uleioasă. 
Povestea despre Ghetsimani revelează misticului, în simbologie dramatică, actul creaţiei. Aşa cum un om 
conţine în el o substanţă uleioasă care, în actul creaţiei, este presată în afară în asemănarea lui, aşa are el 
înlăuntrul său un principiu divin (conştienţa sa) care se condiționează ca o stare de conştiență şi, fără 
asistență, presează în afară sau se concretizează. 


O grădină este o bucată cultivată de pământ, un câmp pregătit special, unde seminţele grădinarului 
sunt plantate şi cultivate la alegerea lui. Ghetsimani este o asemenea grădină, locul în conştiență unde 
misticul merge cu obiectivele sale precis definite. Se intră în această grădină când omul îşi ia atenţia de la 
lumea din jurul lui şi şi-o îndreaptă spre obiectivele sale. 


Dorinţele clarificate ale omului sunt seminţe ce conțin puterea şi planurile de auto-expresie şi, 
precum sămânța din om, şi acestea sunt îngropate într-o substanță uleioasă (o atitudine de bucurie şi 
recunoştinţă a minţii). Contemplând a fi şi a avea ceea ce doreşte el să fie şi să aibă, omul a început procesul 
de presare în afară sau actul spiritual al creaţiei. Aceste semințe sunt presate în afară şi plantate când omul se 
pierde într-o stare sălbatică, nebună de bucurie, simțind conştient şi revendicându-se a fi ceea ce anterior 
dorea a fi. 


Dorinţele exprimate, sau presate în afară, rezultă în trecerea acelei dorințe particulare. Omul nu poate 
poseda un lucru şi încă să dorească a-l poseda în acelaşi timp. Deci, când îşi însuşeşte conştient sentimentul 
de a fi lucrul dorit, această dorinţă de a fi lucrul dorit trece — este realizată. Atitudinea receptivă a minţii, 
simțind şi primind impresiunea de a fi lucrul dorit, este terenul fertil sau pântecele care primeşte sămânța 
(obiectivul definit). 

Sămânţa care este presată în afara omului se dezvoltă în asemănarea omului din care a fost presată. 
Similar, sămânţa mistică, revendicarea ta conştientă că eşti ceea ce până atunci doreai să fii, se va dezvolta în 
asemănarea ta, din cine şi în cine a fost presată. Da, Ghetsimani este grădina cultivată a idilei unde omul 
disciplinat merge să preseze sămânţa bucuriei (dorinţe definite) în afara lui, în atitudinea sa receptivă a 
minții, unde le va îngriji şi hrăni păşind conştient în bucuria de a fi tot ceea ce până atunci dorea să fie. 


Simte cu Marele Grădinar fiorul secret de a şti că lucrurile şi calitățile acum nevăzute vor fi văzute de 
îndată ce aceste impresiuni conştiente se dezvoltă şi se coc la maturitate. Conştienţa ta este Domn şi Sot 
[Isaia 54:5]; starea conştientă în care persişti este soție sau iubită. Această stare făcută vizibilă este Fiul tău, 
purtându-ţi ţie mărturie, Tatălui şi Mamei Sale, căci lumea ta vizibilă este făcută după chipul şi asemănarea 
[Geneza/Facerea 1:26] stării de conştienţă în care trăieşti; lumea ta şi plinătatea ei nu sunt nici mai mult nici 
mai puţin decât conştienţa ta definită concretizată. 


Ştiind acest lucru ca fiind adevărat, vezi să alegi bine mama copiilor tăi — acea stare conştientă în care 
trăieşti, concepția ta despre tine. Omul înțelept îşi alege soaţa cu mare discreție. El realizează că pruncii săi 
trebuie să moştenească de la părinți calitățile şi astfel dedică mult timp şi grijă selecției mamei lor. Misticul 
ştie că starea conştientă în care el trăieşte este alegerea pe care şi-a făcut-o soaţă, mama copiilor lui, că 
această stare trebuie, în timp, să se întrupeze pe sine în lumea lui; aşa că el e mereu selectiv în alegerea lui şi 
întotdeauna se revendică pe sine a fi cel mai înalt ideal al său. El se defineşte conştient ca ceea ce doreşte să 
fie. 


Când omul realizează că starea conştientă în care trăieşte este alegerea pe care şi-a făcut-o de soaţă, 
el va fi mult mai atent cu dispoziţiile şi sentimentele sale. Nu-şi va permite să reacționeze la sugestii de frică, 
lipsă sau altă impresie nedorită. Asemenea sugestii de lipsă n-ar putea niciodată trece de paza minţii 
disciplinate a misticului, fiindcă el ştie că fiecare revendicare conştientă trebuie să fie exprimată în timp ca o 
condiţie a lumii sale — a mediului său. Deci, el rămâne credincios iubitei sale, obiectivul său definit, definind 
şi revendicând şi simțindu-se pe sine a fi ceea ce doreşte să exprime. Fie ca omul să se întrebe dacă 
obiectivul său definit va fi un lucru al bucuriei şi frumuseţii, de ar fi realizat. Dacă răspunsul său este 
afirmativ, atunci el poate şti că alegerea miresei sale este o prințesă a Israelului, o fiică a lui Iuda, căci 
fiecare obiectiv definit care exprimă bucurie odată realizat este o fiică a lui Iuda, regele preamăririi. 


Iisus Şi-a luat cu Sine în ora Lui de rugăciune ucenicii, sau atributele disciplinate ale minţii, şi le-a 
poruncit să vegheze cât El Se ruga, astfel încât niciun gând sau credință care ar nega realizarea dorinței Sale 
n-ar putea pătrunde în conştiența Sa. Urmează exemplul lui lisus, Care, cu dorințele Sale clar definite, a 
intrat în Grădina Ghetsimani (starea de bucurie) însoțit de ucenicii Lui (mintea Lui disciplinată) pentru a Se 
pierde pe Sine într-o bucurie sălbatică a realizării. Fixarea atenţiei Sale asupra obiectivului Său era porunca 
Lui către mintea Sa disciplinată să vegheze şi să rămână credincioasă acelei fixări. Contemplând bucuria 
care ar fi a Lui odată cu realizarea dorinței Sale, El începe actul spiritual de generare, actul de presare în 
afară a seminţei mistice — dorinţa Sa definită. În această fixare a rămas El, revendicându- Se şi simţindu-Se a 
fi ceea ce El (înainte de a intra în Ghetsimani) dorea să fie, până ce întreaga Sa Fiinţă (conştiența) Îi era 
scăldată într-o sudoare uleioasă (bucurie) asemănătoare sângelui (viaţă), pe scurt, până ce întreaga Sa 
conştiență era pătrunsă de bucuria vie, susținută, de a fi obiectivul Său definit. 


Când această fixare este atinsă, astfel încât misticul ştie prin sentimentul său de bucurie că a trecut de 
la fosta sa stare conştientă în conştienţa sa actuală, s-a obținut Paştele sau Răstignirea. Această crucificare 
sau fixare a noii revendicări conştiente este urmată de Sabat, un timp de odihnă. Există întotdeauna un 
interval de timp între impresiune şi expresia sa, între revendicarea conştientă şi întruparea sa. Acest interval 
este numit Sabat, perioadă de odihnă sau non-efort (ziua îngropăciunii). 


A umbla neclintit în conştiența de a fi sau a avea o anumită stare înseamnă a ţine Sabatul. Povestea 
crucificării exprimă minunat această nemişcare sau odihnă. Ni se spune că, după ce lisus a strigat, 
„Săvârşitu-s-a” [loan 19:30], El a fost aşezat într-un mormânt. Acolo a rămas peste întregul Sabat. Când 
noua stare sau conştiență este însuşită, încât te simţi, prin această însușire, fixat şi asigurat în cunoaşterea că 
s-a finalizat, atunci, şi tu, vei striga, „Săvârşitu-s-a!” şi vei intra în mormânt sau Sabat, un interval de timp în 
care vei umbla neclintit în convingerea că noua ta conștientă trebuie să fie înviată (făcută vizibilă). 


Paştele, Ziua Învierii, cade în prima duminică după luna plină în Berbec. Motivul mistic pentru 
aceasta este simplu. O zonă definită nu se va precipita pe sine în forma ploii până ce această zonă nu atinge 
punctul de saturație; la fel, starea în care tu persişti nu se va exprima pe sine până ce întregul nu este pătruns 
de conştienţa că aşa este — săvârşitu-s-a. 


Obiectivul tău definit este starea imaginară, aşa cum ecuatorul este linia imaginară pe care soarele 
trebuie să o treacă pentru a marca începutul primăverii. Această stare, ca şi luna, nu are lumină sau viaţă în 
sine; dar va reflecta lumina sau conştiența soarelui — „EU SUNT Lumina lumii” /Matei 5:14; loan 8:12; 
Ioan 9:5; loan 12:46] — „EU SUNT Învierea şi Viaţa” [loan 11:25]. 


Cum Paştele este determinat de luna plină în Berbec, la fel este şi învierea revendicării tale conştiente 
determinată de conştiența plină a revendicării tale, prin adevărata trăire a acestei concepţii noi. Cei mai mulți 
oameni eşuează în a-şi învia obiectivele deoarece ei eşuează în a rămâne credincioşi noii lor stări definite 
până ce plinătatea este obţinută. Dacă omul ar ţine în minte faptul că nu poate exista Paşti sau Zi a Învierii 
până după luna plină, el ar realiza că starea în care a trecut conştient va fi exprimată sau înviată numai după 
ce a rămas în acea stare de a fi obiectivul său definit. 


Când întregul său sine se înfiorează de sentimentul de a fi în realitate revendicarea sa 
conştientă, trăind conştient în această stare de a fi revendicarea împlinită însăşi, şi numai în acest fel, 
îşi va învia sau realiza vreodată omul dorința sa. 


O FORMULĂ PENTRU VICTORIE 


Orice loc pe care-l va călca talpa piciorului vostru, 
vi-l dau. — losua 1:3 


Majoritatea oamenilor sunt familiarizați cu povestea lui Iosua cucerind cetatea Ierihonului. Ceea ce 
nu ştiu ei este că acea poveste reprezintă formula perfectă pentru victorie, în orice împrejurări şi împotriva 
tuturor neşanselor. 


Se consemnează că losua era înarmat numai cu promisiunea că fiecare loc pe care-l va călca talpa 
piciorului său îi va fi dat lui; că dorea să cucerească Ierihonul, sau să păşească prin cetate, dar că zidurile ce-l 
separau de aceasta erau de netrecut. Părea fizic imposibil pentru losua să treacă dincolo de zidurile masive şi 
să pătrundă în cetatea Ierihonului. Totuşi, era mânat de cunoaşterea promisiunii că, indiferent de barierele şi 
obstacolele ce-l separă de dorinţele lui, dacă putea sta numai în interiorul cetății, îi va fi dată. 


Cartea lui Iosua consemnează, în continuare, că, în loc să lupte cu această uriaşă problemă a zidului, 
Josua apelează la serviciile unei „desfrânate”, Rahab, şi o trimite ca iscoadă în cetate. Când Rahab a intrat în 
casa ei, care era în mijlocul /pe zidurile, n. tr.] cetăţii, Iosua — care era împiedicat de zidurile Ierihonului — a 
suflat din trompetele sale de şapte ori. La a şaptea trâmbiţare, zidurile s-au dărâmat şi Iosua a intrat victorios 
în cetate. 


Pentru neinițiat, povestea e lipsită de sens. Pentru cel care o vede ca o dramă psihologică, nu ca o 
consemnare istorică, este cât se poate de revelatoare. 


Dacă am urma exemplul lui Iosua, victoria noastră ar fi similar de simplă. Iosua simbolizează, pentru 
tine, cititorul, starea ta actuală; cetatea Ierihonului simbolizează dorinţa ta, obiectivul tău definit. Zidurile 
lerihonului simbolizează obstacolele dintre tine şi realizarea obiectivelor tale. Piciorul simbolizează 
înţelegerea; aşezarea tălpii piciorului pe un loc definit indică fixarea stării psihologice definite. Rahab, 
spioana, este abilitatea ta de a călători în secret sau psihologic spre orice loc în spaţiu. Conştienţa nu 
cunoaşte frontiere. Nimeni nu te poate opri din persistarea psihologică în orice punct, sau în orice stare în 
timp sau spaţiu. 

Indiferent de barierele fizice care te separă de obiectivul tău, poţi, fără efort sau ajutorul nimănui, să 
anihilezi timpul, spaţiul şi barierele. Astfel, poţi persista, psihologic, în starea dorită. Deci, deşi s-ar putea să 
nu fi capabil de a păşi fizic printr-o stare sau printr-o cetate, poţi oricând păşi psihologic în starea dorită. Prin 
„a păşi psihologic” înțelegem că poţi, acum, în acest moment, închide ochii şi, după ce vizualizezi sau 
imaginezi un loc sau o stare altele decât cele actuale, poţi SIMȚI că eşti acum într-un asemenea loc sau stare. 
Poţi simţi această condiţie ca fiind atât de reală încât, deschizându-ți ochii, eşti uluit să descoperi că nu eşti 
acolo fizic. 


O „desfrânată”, după cum ştii, dă la toţi bărbaţii ceea ce ei îi cer. Rahab, desfrânata, simbolizează 
capacitatea ta infinită de a-ţi însuşi psihologic orice stare dorită fără a întreba dacă eşti sau nu pregătit fizic 
sau moral pentru asta. Poţi cuceri azi cetatea modernă a lerihonului sau obiectivul tău definit dacă vei re-juca 
psihologic povestea lui Iosua; dar pentru a cuceri o cetate şi a-ţi realiza dorințele, trebuie să urmezi cu grijă 
formula victoriei aşa cum e ea prezentată în cartea lui losua. 


Iată aplicarea acestei formule victorioase aşa cum o dezvăluie misticul modern astăzi: 


1. Defineşte-ţi obiectivul (nu modul de a-l obţine) — obiectivul tău, pur şi simplu; să ştii exact ce 
este ceea ce îţi doreşti, astfel încât să ai o imagine mentală clară a sa. 


2. a-ţi atenţia de la obstacolele care te separă de obiectivul tău şi îndreaptă-ți gândurile spre 
obiectivul însuşi. 


3. Închide-ţi ochii şi SIMTE că eşti deja în cetate sau starea pe care ai cuceri-o. Rămâi înlăuntrul 
acestei stări psihologice până ce primeşti o reacție conştientă de satisfacție completă a acestei 
victorii. Apoi, deschizându-ți simplu ochii, întoarce-te la starea ta conştientă anterioară. 


Această călătorie secretă în starea dorită, cu reacția sa psihologică ulterioară de satisfacție completă 
este tot ceea ce e necesar pentru a aduce victoria totală. Această stare psihică victorioasă se va întrupa în 
ciuda a toată opoziția. Are planul şi puterea de auto-exprimare. Din acest punct înainte, urmează exemplul 
lui Iosua care, după ce a persistat psihologic în starea dorită până ce a primit o reacţie conştientă completă a 
victoriei, nu a făcut nimic mai mult pentru a-şi obține victoria decât să sufle de şapte ori în trâmbiţe. 


Cea de-a şaptea trâmbiţare simbolizează cea de-a şaptea zi, un timp de neclintire sau odihnă, 
intervalul dintre stările subiectivă şi obiectivă, o perioadă de sarcină sau aşteptare fericită. Această neclintire 
nu este neclintirea trupului, ci neclintirea minţii — o perfectă pasivitate care nu e indolenţă ci o neclintire vie 
născută din încrederea în această lege imuabilă a conştienței. 


Aceia nefamiliarizaţi cu această lege sau formulă pentru victorie, în încercarea de a-şi linişti mintea, 
reuşesc să obțină numai o tensiune tăcută, care nu e nimic mai mult decât anxietate comprimată. Dar tu, care 
cunoşti această lege, vei descoperi că, după cucerirea stării psihologice care va fi a ta dacă te-ai instalat 
victorios şi cu adevărat în acea cetate, într-o stare a minții fixă în cunoaşterea victoriei pre-aranjate. 


Nu te vei teme de inamic, deoarece rezultatul fusese determinat de starea psihologică ce a precedat 
ofensiva fizică; şi toate forțele cerului şi pământului nu pot opri împlinirea victorioasă a acelei stări. 


Stai neclintit în starea psihologică definită ca obiectiv al tău până ce simţi fiorul Victoriei. 
Apoi, cu încrederea născută din cunoaşterea acestei legi, priveşte realizarea fizică a obiectivului tău. 


... Pregăteşte-te, stai neclintit şi priveşte 
mântuirea Legii în tine... 

